\NormalFont\ShortTitle{SAMU}

{\MT SAMU DUPWA

\par }{\IMT Kenane Pii Dupwa

\par }{\IP Kenane pingi dee ateŋa lenge dupwa buku Samu lenge dake pyasi palamo. Ee kana malu nembo akali wakale wakale dupwame kenane mana nyuo pyao ateŋa kanda soo lao kareyaminyipa enako kenane ateŋape dupwa malu palyuo yapo nyuo wambu dupwame ateŋa dupwa lao kenane dupwa pyao Anatu lakandokaralu kareyami. Enakana pii yapasi dokona kenane ateŋape pii dupwa bukunya pyao reteyami. Kenane rara wakale wakale dupwa pyasi palamo. Anatu lakandenge kenanepe Anatumi nyisinya lenge kenanepe Anatumi kyawa minyuo karena lengepe dee Anatumi lete wai pyao pyuo nyinya lengepe dupwa pyasi palamo. Anatumi yulu koo kame sakana lenge kenanepe Anatumi pyakamiyamo dupwana ange lengekenanepe dee Anatumi yanda pimwai wambu dupwa pinya lao pingi kenane rara dupwape peparae pyasi palamo. Ateŋa lenge pii dupwa lapo range mendaki mendakinya laope dee lapo Juu wambu peparaena lao lenge dupwa pyasi palamo. Lapo wambu mendakinya monarena ateŋa lenge dupwa palyuo dee lapo Anatunya wambu peparaena monarena palenge dupwa neta nyuo lao pingi dupwapyasi palamo.

\par }{\IP Yesu baame Samu pii dupwa soo giso mana lao dee akali dupwame Nuu Tesamene pii dupwa pepa pyao dokopa Samu pii dapwa polo lao pepa piyamiko. Dopa piyaminyipa Kurisene wambu kanda soo elyambu piyaminyi dokopa buku Samu pii dupwa ama rungi rungi pingi lao suu piyami.

\par }{\IP Samu pii malu mee 150 dupwa pyasi palamo. Dakena kenane rara wakale wakale dupwana lapo iki yapo nyepala pepa pilyamano.



\par }\PsalmChap{1}{\SH Rae Maingi Renge Angi Doko
\par }
{\Q \VerseOne{1}Akali mende koo pinya lao kunji pyaraminyi dupwa yaki nyuo

\par }{\Q Satanena yulu pirami dokona mana koo nyii nao

\par }{\Q Anatu kando giyalya giyana pyuo lenge dupwana role pyao kara nao piramo

\par }{\Q akalinde ramo doko rae maiyuo pyakalyuo pyao karara ingilyamo.


\par }{\Q \VS{2}Yulu koo pingi kandale doko suu pyao alowa pyuo banya rae maingi dokome Kamongona Mawa Pii lasi singi dokona warombo soo

\par }{\Q yuu peparae kukwa korakamape yaka lao poraiyuo suu pingi.


\par }{\Q \VS{3}Akali doko baa isa ipwa epo penge repeta ando karenge dopale doko.

\par }{\Q Yuu gii jingi mondo lao lyingi yuu gii dokopa keyange pyuo lyingi.

\par }{\Q Dee banya yoko dupwa yando naa nange.

\par }{\Q Akali dokona yulu suu pingipi peparae kapa palyuo penge.


\par }{\BB \par }
{\Q \VS{4}Akali koo pingi dupwa dopale ingya nange.

\par }{\Q Yangi porambaiyeme poo lanyi nembenge dopale ingyuo penge.


\par }{\Q \VS{5}Akali koo pingi dupwa Anatumi kote lao randa maira.

\par }{\Q Koo pingi dupwa yulu rolae pingi dupwa pipya mendare ingya nara.


\par }{\Q \VS{6}Kamongome rolae pingi dupwa kyawa minyuo kata lasaka pyuo karamo.

\par }{\Q Dopa pyuo karapyamopape koo pingi dupwa koo dokona kimbu malyaro karaminyi.




\par }\PsalmChap{2}{\SH Anatunya Rombo Palyisi Kiŋi
\par }
{\Q \VerseOne{1}Akipamo yuu muu dupwana wambu dupwame Kamongopa sisu nyuo karo

\par }{\Q yulu koo lapo pinya lao suu pyao rapa rapa piminyipape angi kapa pii nalyamisi?


\par }{\Q \VS{2}Nakamana kiŋi dupwa porai ingyuo karo

\par }{\Q dee akali mupwa dupwa wato lao karapala

\par }{\Q Kamongope banya rombo palyisi kiŋi dokope yanda pimwailyaminyi.


\par }{\Q \VS{3}Nakambame namwa isilyambinyi doko iso kara nanale ramanyi nembamana, letaminyi.


\par }{\BB \par }
{\Q \VS{4}Kamongome yake panda banya kiŋinya petenge isa dokona piso

\par }{\Q nakama kopyali ingyuo pimana lao karaminyi dupwa kandapala giyalya giyana pingi.


\par }{\Q \VS{5}Baame nakama imbu singi paleta repe repe pii lamaiyuo dokopa

\par }{\Q nakama pakanya pyambuo lao,


\par }{\Q \VS{6}Nambana yuu kyau poo pyasi Sayone lenge dokona

\par }{\Q nambame nambana kiŋi doko rombo palyuo karena lamaipu, letamo.


\par }{\BB \par }
{\Q \VS{7}Kiŋi dokome lao, Kamongo dokome lapyamo pii dupwa nambame polo larole.

\par }{\Q Baame namba langyuo, Emba nambana ikinyingiŋi.

\par }{\Q Epapu dakepa namba embena rakange ingyuo karoŋo.


\par }{\Q \VS{8}Piso serene dokopa yuu muu dupwa emba jeronopa

\par }{\Q peparae embena ingyuo para.


\par }{\Q \VS{9}Embame ane pangalimi pyao kambo

\par }{\Q dee nakama pee warame wasisi pyao kambele lao piri, lapya letamo.


\par }{\BB \par }
{\Q \VS{10}Dakepa nakama kiŋi dupwa repe repe pii dake selapape.

\par }{\Q Wambu iso karenge akali nakamame kale yukupala doko mende lalyane lao mana nyelapa.


\par }{\Q \VS{11}Kamongo baa mupwa lao suu pyao pako banya yulu pyakamyuokaralapape.


\par }{\Q \VS{12}Baa mupwa lao mona nembo karo kingi wapambu lakao mona maipape.

\par }{\Q Dopa pii narami ramo banya imbu singi waiya lao sipuraramo dokopa

\par }{\Q nakama aopa kumarami.

\par }{\Q Dokona baa keta mata kui lao kararamidupwa rae mairami ingilyamo.




\par }\PsalmChap{8}{\SH Anatu Range Neta Renge Ingyuo Karo Akali Kando Rungi Rungi Pingi
\par }
{\Q \VerseOne{1}O Kamongo, namwana Kamongo,

\par }{\Q yuu muu peparae emba andake ingyuo pelyamo doko kandelyaminyi.

\par }{\Q Embena kingi lakandase dokome pao yake sungwapyamosa


\par }{\Q \VS{2}wane wanakepe nyaŋape opetaeko kenane pyao lakandelyaminyi.

\par }{\Q Emba range kame pyuo minyaro karapisa

\par }{\Q yanda pimwainya panda mai nalene dokona randa jerami ingya nalyamo.


\par }{\BB \par }
{\Q \VS{3}Nambame yake panda kandapu dokopa

\par }{\Q bui neta kanape nakamana yuu range karara lao wasiinyi dokona rao karapyamo kandelyo.


\par }{\Q \VS{4}Wambu dupwa akinde dokona embame baa suupyale pyale karese?

\par }{\Q Dee wambu dupwa apimawana lao embame ketae pyambuo karese?


\par }{\BB \par }
{\Q \VS{5}Embame emba range mupwa wakasa ingyuo kararonopa akali baa mee mende emba yaleko ingyuo karara lao wasii.

\par }{\Q Embame baa neta renge ingyuo ketae pyambuo lakanda minya minya pilini.


\par }{\Q \VS{6}Embame bange peparaena baa kyawa nyuo karo

\par }{\Q wasiinyi dupwana iso karena lee.


\par }{\Q \VS{7}Mena sipisipi bulamakao dee rae lengepe dupwa opetaeko rapu pyuo


\par }{\Q \VS{8}oma yakape kata papingi bange peparae

\par }{\Q ipwa kotana silyamopape dupwa isinya leeyako.


\par }{\BB \par }
{\Q \VS{9}O Kamongo, namwana Kamongo,

\par }{\Q yuumuu peparaena emba andake ingyuo pelyamo doko kandelyaminyi.




\par }\PsalmChap{14}{\SH Wambunya Yulu Koo Dupwa
\par }
{\Q \VerseOne{1}Kopyali kopetame pingi dupwame lao dokopa Anatu kara nange letaminyi.

\par }{\Q Nakama peparae kwao piminyisa pilyamo

\par }{\Q Nakama kopetame pilyaminyi.

\par }{\Q Mendakimipi rolae pyuo kararama lao suu pyaa nalyaminyi.


\par }{\BB \par }
{\Q \VS{2}Kamongome yake dorena piso akali mendemepe

\par }{\Q mona palyuo baa kingi wapambupi lakao kingi letamipi lao kando karamo.


\par }{\Q \VS{3}Mendakimipi rolae pirama lao ingyapa napala

\par }{\Q peparaeme mendare kata palyuo kopetame koo pyuo karaminyi.


\par }{\BB \par }
{\Q \VS{4}Nakama see napala kamenge koo pilyamipi? lao Kamongome pisilyamo.

\par }{\Q Koo angi pyuo karaminyi dupwa soo gisa nange wambupi?

\par }{\Q Nakamame nambana wambu dupwana bange waa nao karapala

\par }{\Q namba lao ateŋa laa nalyaminyi.


\par }{\BB \par }
{\Q \VS{5}Dopa pyuo karaminyipape Anatu doko banya rape rape lenge dupwa keta kararamosa

\par }{\Q nakama yamarangurami ingilyamo.


\par }{\Q \VS{6}Wambu koo pingi dupwame akali inyimungu karenge dokona mende pinya rapa rapa pingi doko kata rokwalyaminyipape

\par }{\Q Kamongo dokome baa kyawa minyingi.


\par }{\BB \par }
{\Q \VS{7}Isaraele wambu mata kyakao nyeramo doko

\par }{\Q yuu Sayonepiso epo epena lao ateŋa leto.

\par }{\Q Kamongome wambu dupwa dee minyalyaramopa

\par }{\Q Isaraele wambu dupwa raeme kumuo pisirami.




\par }\PsalmChap{15}{\SH Anatumi Wambu Dupwa Mende Pyakana Lao Letamo
\par }
{\Q \VerseOne{1}Kamongo, api embena tembole anda dokona sukusa eparape?

\par }{\Q Api embenayuu kyau poo pyasi Sayone dokona kingi lala eparape?


\par }{\BB \par }
{\Q \VS{2}Akali mende Anatupa rape rape lao pyuo

\par }{\Q rolae doko anjuku lao pyuo karo

\par }{\Q pii angi nyera kinyi dupwa iki lao karenge dopale doko.


\par }{\Q \VS{3}Wambu yango dupwa kilya kando laa nao

\par }{\Q banya puu dupwa kopetame pyuo pisa nao

\par }{\Q parali maki dupwa kando dopande piralyamo lao nembo nembo minyuo lao pali nange.


\par }{\Q \VS{4}Anatumi awa nange dupwa baame nakama epe kanda nange.

\par }{\Q Dopa pipyamopape Kamongo rape rape lenge dupwa baame ketae pyambungi.

\par }{\Q Baame piru lengenyili pyuo kaeya nao

\par }{\Q andake dokona palyilyamopape pipala kaenge.


\par }{\Q \VS{5}Bange mailyamo dokona mende konda pyuo nyipulinya suu pyaa nao mailyamo dolapoko range nyingi.

\par }{\Q Wambu koo pii nange dupwa kando wambu lapome bange jeramaŋa wambu lapo kando pii kyatepa pyuo lakana lenge dokona lakami nange.

\par }{\BB \par }
{\Q Yulu doo letamo dusipa piramo wambu doko range kame pyuo minyarasa pira.




\par }\PsalmChap{16}{\SH Mende Pira Doko Soo Pakana Palyapala Ateŋa Lenge
\par }
{\Q \VerseOne{1}Anatumi namba kyawa lete nyere lao suu pyapala epelyo dokona embame kyawa yaki nyii napipi.


\par }{\Q \VS{2}Nambame Kamongo lamaiyuo, Emba nambana Kamongo.

\par }{\Q Nambana bange peparae keyange silyamo dupwa emba keta iki epenge lao karo.


\par }{\BB \par }
{\Q \VS{3}Kamongona yulu yaki nyii nao pyakamingi wambu dupwa ama keyange wakasa.

\par }{\Q Namba nakama pipya karo dokopa rae wakasa mailyu.


\par }{\BB \par }
{\Q \VS{4}Nakama lapo anatu wakale lakando pelyaminyi dokome

\par }{\Q nakama range keta randa malu sukusa nyilyaminyi.

\par }{\Q Nakamana mena pyao kiso maingi dokonape namba opetae pii naro.

\par }{\Q Nakamana anatu dupwa namba lakanda naroko.


\par }{\BB \par }
{\Q \VS{5}Emba iki nambana Kamongo ingyuo karene. Mendale daa.

\par }{\Q Embame namba yano pipyamo dupwa joo karene.

\par }{\Q Namba rengyana nyera dupwa embame minyaro karene.


\par }{\Q \VS{6}Embame bange elyape wakasa dupwa namba mee jiinyi dupwa

\par }{\Q ama keyange wakasa ingilyamo.


\par }{\BB \par }
{\Q \VS{7}Kamongo dokome namba kata lasaka pilyamo dokona lao baa lakandelyo.

\par }{\Q Kukwa dokopa doko kyaiŋi lao repe repe pii ingyuo langilyamo.


\par }{\Q \VS{8}Yuu peparae Kamongo doko namba role pyao karapyamo doko soo karo.

\par }{\Q Baa repeta karamo dokona namba walu lao kara naro.


\par }{\BB \par }
{\Q \VS{9}Dopa pipyamo dokome namba rae maingi rengepe mona pyakalyuo pingi rengepe palyuo simbwalyamo.

\par }{\Q Namba embena kame dokona epo mona kare kare karo.


\par }{\Q \VS{10}Rengedoko embame namba kumunginya porai renge doko neta nembo kyawa minyilini.

\par }{\Q Embame mendali mona retenge doko wambu kumasi palenge dokona nemba nangepya.


\par }{\BB \par }
{\Q \VS{11}Embame kata pao lete pandana penge doko namba lasaka piri.

\par }{\Q Emba yuu peparae namba repeta karene dokome rae mainyi nembapyasa

\par }{\Q mona pyakalyuo pyao karalu kararo ingilyamo.




\par }\PsalmChap{19}{\SH Anatumi Bange Wasiyamo Dupwame Baa Neta Renge Ingyuo Karamo Lao Panelyamo
\par }
{\Q \VerseOne{1}Yake dokome Kamongo Anatu baa neta renge ingyuo karamo doko panelyamo.

\par }{\Q Pyuo wasiyamo kingi mono dokome banya kingiŋi lao panelyamo.


\par }{\Q \VS{2}Yuu gii kwuara yangara pyuo pao epo pipyamo dokome

\par }{\Q Anatumi pyuo wasiyaŋa lao pano lapa lapa pilyamo.


\par }{\Q \VS{3}Mendasa wambu ingyuo epo pii lao

\par }{\Q dee lyapu lao pipyamo see nange.


\par }{\Q \VS{4}Dopa pipyamopape nakambana neta rao yuu muu dupwana pumbinyi dokome

\par }{\Q yake yuupi rambungi dolapona kapa kapa pyuo soo otelyaminyi.

\par }{\Q Anatumi yake dokona renge kuiyuo rao karena lao panda wasakamiya.


\par }{\Q \VS{5}Enda mapwae lenge kambu nyuo

\par }{\Q akali makandalana rungi rungi pingi dopale ingyuo rao potemo epenge.


\par }{\Q \VS{6}Yake pinjingi pakirena kanda sepala pao

\par }{\Q pinjingi paki dokona oko singi.

\par }{\Q Kama ketae piso rao karelyamopa bange mendemepe kapa nee pii nange.


\par }{\SH Kamongona Mawa Pii
\par }
{\Q \VS{7}Kamongona mawa pii dupwa nyisu yakunaipi pisa nao singi dokome

\par }{\Q wambu enenge ingyuo porai renge maingi.

\par }{\Q Kamongona mawa pii dupwa soo nyepala karapenge ingilyamo dokome

\par }{\Q yangilyamo karelyaminyi wambu dupwa singinya renge maingi.


\par }{\Q \VS{8}Kamongona mawa pii dupwa rolae ingyuo penge.

\par }{\Q Mendeme dokona soo rape rape lao minyaraminyi dupwa rae maiyuo parami.

\par }{\Q Banya mawa pii pinya lao lenge dupwa angi dokona lenge dokome soo nyingi renge maingi.


\par }{\Q \VS{9}Kamongo lao kingi wapambupi lakao lakandenge doko keyange ingyuo singi.

\par }{\Q Dokona dopako pyuo soo para ingilyamo.

\par }{\Q Kamongome koo keyangepe lao yapalya yapana pyuo angi dokona lenge.

\par }{\Q Doko peparae rolae ingyuo penge.


\par }{\Q \VS{10}Anatunya mawa pii rungi rungi pingi dupwame kana golo ama keyange doko nyuo isa palyingi.

\par }{\Q Dee mende suu pyao doko amburalinya ipwange rende pipyamopape Anatunya mawa pii doko ama rende wakasa pingi.


\par }{\Q \VS{11}Mawa pii dupwame namba embena kendemande karo doko soo nyinginya renge nyuo jingi.

\par }{\Q Jilyamopa nambame banya pii doko rape rape lao pyakamingi dokona baame renge keyange isingi jingi.


\par }{\BB \par }
{\Q \VS{12}Wambu dupwa range kopetamekamenge pilyaminyi doko soo gisa nalyaminyi.

\par }{\Q Kamongo embame namba koo pilyuŋu lao suu pyaa nao mee pyaka sipyamo pipilyu dupwana kingi rekyalao nyepe.


\par }{\Q \VS{13}Koo pinya wangu lakao suu pilyu dupwana namba pasarene lao minyape.

\par }{\Q Dupwame namba poraiyuo minyuo isinya laa nare.

\par }{\Q Dopa pirinyi dokopa namba rolae ingyuo nyisu yakunaipi pisa naronopa

\par }{\Q mendeme namba kando koo pingiŋi laa narami ingilyamo.


\par }{\BB \par }
{\Q \VS{14}Kamongo, namba kyawa lete nyepala lete wai pyao nyingi.

\par }{\Q Dokome nambanapii dee suu pingipi dolapo embame angi lalyane lao soo nyakape.




\par }\PsalmChap{22}{\SH Mona Rando Ee Laope Dee Kenane Pyao Anatu Lakandengepe
\par }
{\Q \VerseOne{1}Nambana Anatu nambana Anatu, akipamo namba kame soo yaki nyipisi?

\par }{\Q Namba saka napala nyisapili lao ee lapu.

\par }{\Q Lapunupape emba nyisala epa napi kandapi.


\par }{\Q \VS{2}Nambana Anatu, korakama dokopa emba nyisapili lao kee lapu.

\par }{\Q Lapunupape pii isu pii napi.

\par }{\Q Namba kukwa dokopa kee laoko karo

\par }{\Q luu sikya sikya pilyamo.


\par }{\Q \VS{3}Dopa pipunupape emba poo pyasi karenge doko

\par }{\Q kiŋi karapinyisa emba lakandelyaminyi.


\par }{\Q \VS{4}Namwanakauwange rora ambasupi dupwame emba keta pyamalyapala kareyami.

\par }{\Q Dopa pyuo kareyaminyisa embame akali dupwa nyiso pyuo nyii kande.


\par }{\Q \VS{5}Nakamaemba kingi lapala dokopa koo keta palirami kata doko wanjiyami.

\par }{\Q Nakama emba kapa ingingi lao suu piyaminyi dokopa nakamana mona kenda nayami.


\par }{\BB \par }
{\Q \VS{6}Dopa piyamopape namba epapu wambu ingya nalyamo.

\par }{\Q Namba mee kau kui dopale.

\par }{\Q Wambu dupwame namba kando awa nao giyalya giyana pyuo karaminyi.


\par }{\Q \VS{7}Wambu namba kandaminyi dupwame kando giyuo karaminyi.

\par }{\Q Nakama kambu kelo wale pyuo ayemba wangaro wangaro pyuo lao karaminyi.


\par }{\Q \VS{8}Nakamame lao, Emba Kamongo keta pyamalyapala karee kande.

\par }{\Q Akipamo baame emba pyuo nyii nalyase?

\par }{\Q Kamongome emba kando awuara ramo doko

\par }{\Q akipamo nyisa nalyase? letaminyi.


\par }{\BB \par }
{\Q \VS{9}Namba mandeyaminyi dokopa embame mondo lao rapu pyuo nyii.

\par }{\Q Dee dopako pyuo namba nyaŋa siyu dokopa embame namba kyawa minyuo kareepya.


\par }{\Q \VS{10}Namba mandeyami gii dokopa piso embena kingi kapena siyunupa

\par }{\Q emba nambana Anatu ingyuo karee.


\par }{\Q \VS{11}Randa dupwa repeta ipyamopa

\par }{\Q mendeme namba nyisarami ingya nalyamo dokona

\par }{\Q embame namba yaki nyepala nanesa kara napipi.


\par }{\BB \par }
{\Q \VS{12}Nyisu petenge akali malu mee mena bulamakao kalyuwa dopale ingyuo karapala

\par }{\Q namba nyuo sukusa pyambwasi karaminyi karo.

\par }{\Q Yuu Besane bulamakao kalyuwa wambu pingi karenge dopale karaminyi.


\par }{\Q \VS{13}Nakama mena laene ingyuo nenge kata ŋaa lapala

\par }{\Q gasimwa poko namba gala lapala pyao nao pilyinyi nembalana pyuo karaminyi.


\par }{\BB \par }
{\Q \VS{14}Dopa piminyi dokopa nambana porainya renge doko pao otelyamo.

\par }{\Q Ipwayuunya kulimbuo penge dopale ingyuo pupya.

\par }{\Q Nambana kuli peparae bolombalo lapya.

\par }{\Q Nambana porainya renge doko mena kapa sungu pele letamo.


\par }{\Q \VS{15}Nambana pendoko doko yuu sinjimu yando nasi ingyuo oo lapya.

\par }{\Q Dee nambana kekenge yando napala neketaiye dokona parapya.

\par }{\Q Embame namba sinjimu dokona soo kumalale lao yaki nyuo kaeyapi.


\par }{\BB \par }
{\Q \VS{16}Akali koopingi malumi epo karo namba kako pilyaminyi.

\par }{\Q Nakamame suwa dopale ingyuowua lao namba repeta epelyaminyi.

\par }{\Q Nakamame nambana kimbupi dupwa nao rokwanyi nembelyaminyi.


\par }{\Q \VS{17}Nambana kuli dupwa peparae kapa kandarami ingilyamo.

\par }{\Q Nambana nyisu petenge dupwame namba lenge poraiyuo rapala kanda yoyo letaminyi.


\par }{\Q \VS{18}Nakamame nambana komau dupwa nyepala apimi nyera lao reto lake pyuo petaminyi.


\par }{\BB \par }
{\Q \VS{19}Nambana Kamongo, namba yaki nyepala wakale kara napipi.

\par }{\Q Embame iliki maliki laa napala aopa epo namba nenge rekya lao nyepe.


\par }{\Q \VS{20}Namba wua kakupi nenge dupwana kyawa minyuo

\par }{\Q suwa dupwa keta lete nyuo pipi.


\par }{\Q \VS{21}Mena laene dupwame namba naa nana lao pyuo nyepe.

\par }{\Q Dee mena bulamakao kalyuwa rae lenge dupwame namba nala eparaminyi dokopa namba range kapa nyisaro ingya nalyamo.


\par }{\BB \par }
{\Q \VS{22}Emba dopa pilinyiŋi lao nambana wambu dupwa misilarami dokopa

\par }{\Q kenane embena lao ranaisa poko pyaro ingilyamo.


\par }{\Q \VS{23}Isaraele wambu Jekopena para pyasi Kamongona kendemande dupwa

\par }{\Q nakamame Anatunya kingi doko ketae pyambuo

\par }{\Q kingi wapambupi lakao baa lakando pisipwape.


\par }{\Q \VS{24}Baame wambu pendewa dupwa yaki nyuo kaeya nange. Nakama randa nyilyaminyi dupwa kandapala meŋe lao kaengende daa.

\par }{\Q Baame nakama mata mai nange.

\par }{\Q Mata mai napala nyisinya lenge dokopa yano pyakamingi.


\par }{\BB \par }
{\Q \VS{25}Mitiŋi andake lao pisirami dokopanambame embena yulu piinyi dupwana kingi lakando laro ingilyamo.

\par }{\Q Dopa pyuo wambu embapa kingi wapambupi lakao lakandelyaminyi dupwana lenge kambu dokona

\par }{\Q bange kiso jero lao lalu lao lasi dupwa kiso jero ingilyamo.


\par }{\Q \VS{26}Pendewa dupwa nenge nalana suu pyarami dupwa nakonda pirami.

\par }{\Q Wambu Kamongo keta eparami dupwa baa lakandarami ingilyamo.

\par }{\Q Dopa pyuo nakama yuu dokona yulu pyuo nenge nao kapa palyuo karalu karena.


\par }{\BB \par }
{\Q \VS{27}Dopa pyuo yuu muu peparaeme liti kuki mendepe neta paa nao dee kone pupuripi peparaemepe

\par }{\Q Kamongo lao suu pyao loma soo kingi wapambupi lakao misi larami ingilyamo.


\par }{\Q \VS{28}Kamongo baa kiŋi ingyuo karamo dokome

\par }{\Q yuu muu dupwa iso karamo.


\par }{\BB \par }
{\Q \VS{29}Moŋokyaŋe singi wambu dupwa baa mupwa lao pangu soo

\par }{\Q dee mendalipi karo kana ingyuo isa lumbi lyeraminde daa dupwa opetaeme baa keta pangu soo mona maiyuo kararami.


\par }{\Q \VS{30}Rengyana ando kararaminyi dupwame banya yulu pyakamirami.

\par }{\Q Akali dupwame Kamongona lao enakana manjirami dupwa lamairami ingilyamo.


\par }{\Q \VS{31}Kamongome banya wambu dupwa nyiso kyawa lete nyiyaŋa lao laraminyi doko

\par }{\Q wambu ene manjipa nalyaminyi dupwa manjirami dokopa serami.




\par }\PsalmChap{23}{\SH Kamongo Doko Namwa Mena Sipisipi Ingyuo Rapu Pyuo Karamo
\par }
{\Q \VerseOne{1}Kamongo doko namba mena sipisipi ingyuo rapu pyuo karamo.

\par }{\Q Namba mendeme yangilyande daa.


\par }{\Q \VS{2}Baame namba yuu isako kyakange dokona imambu soo pale lao panda joo

\par }{\Q dee ipwa pete manda rasi dokonalanyuo pao pingi.


\par }{\Q \VS{3}Baame namba porai renge deeko jepa pingi.

\par }{\Q Baame dopa piro dopande pirona lao lalamuli pyuo

\par }{\Q namba kata angi dokona lasaka pingi. 

\par }{\Q \VS{4}Nambame koo keta palirunupape

\par }{\Q Kamongo emba role pyao karapinyi dokome

\par }{\Q mona nembo kara naro.

\par }{\Q Emba mena rapupingi akalinya pangalinya mendeke ingyuo namba pingi pyao kyawa minyuo paenge.


\par }{\BB \par }
{\Q \VS{5}Embame nambana yanda pimwainya lenge kambu dokona

\par }{\Q nenge andake yaowakalana rapa rapa pilini.

\par }{\Q Embame kyawa dokona mamba kulimbwakao kisakapinyi dokome

\par }{\Q embame upinili mende epelyamo yako lao nyingi dopale ingyuo namba laku nyingi.


\par }{\Q \VS{6}Namba yuu gii kararo dusipana embena keyange rengepe mona retenge rengepe dolapo namba keta soo puu paralyamo doko silyu.

\par }{\Q Dopa piramopa embena anda yuupi doko nambana ingyuo puu parolyamo.




\par }\PsalmChap{24}{\SH Kiŋi Mupwa Doko
\par }
{\Q \VerseOne{1}Yuu muu silyamo dokope bange peparae yuu dokona silyamo dupwape Kamongona ingyuo silyamo.

\par }{\Q Yuu dokope wambu dokona palaminyi dupwa opetaeko banya ingyuo pelyamo.


\par }{\Q \VS{2}Baame wasiyamo doko ipwa pete yalu yuu kokorena kando wasiya.

\par }{\Q Ipwa kota andake koko dokona susa ingyuo pyapala wasiya.


\par }{\BB \par }
{\Q \VS{3}Kamongona yuu kyau dokona api rolae ingyuopulyuo para ingilyase?

\par }{\Q Api baa kapa pyuo banya tembole anda poo pyasi dokona konando para ingilyase?


\par }{\Q \VS{4}Dokona akali mende yulu piramo dokopa koo pii nao suu pingi keyange palyuo

\par }{\Q bange kingimi wasisi dupwa lakanda nao kyambo lao kana minya nao pira.


\par }{\Q \VS{5}Dopa piramo doko Kamongomebaa elyape keta piso pyuo nyera.

\par }{\Q Anatu baa kando koo mende pii nayalyamolara.


\par }{\Q \VS{6}Wambu dopale Anatu keta eparaminyi dupwa.

\par }{\Q Jekopena Anatu dokona lenge kambu dokona eparamisa pira.


\par }{\BB \par }
{\Q \VS{7}Kame kambu doko pyaali lao lumbuo pee lare.

\par }{\Q Kambu dowa wambarae doko lumbware.

\par }{\Q Dokopa kiŋi mupwa doko sukusa epara.


\par }{\Q \VS{8}Kiŋi mupwa doko apisi?

\par }{\Q Baa Kamongo porai, porainya renge palenge doko epara.

\par }{\Q Kamongo yanda sipurenge dokopa baame nyuo anamasi minyingi doko epara.


\par }{\BB \par }
{\Q \VS{9}Kame kambu doko pyaali lao lumbuo pee lare.

\par }{\Q Kambu dowa wambarae doko lumbware.

\par }{\Q Dokopa kiŋi mupwa doko sukusa epara.


\par }{\Q \VS{10}Kiŋi mupwa doko apisi?

\par }{\Q Nyuo anamasi minyingi Kamongo doko baa kiŋi mupwa ingyuo karamo.




\par }\PsalmChap{27}{\SH Loma Soo Anatu Lakandenge
\par }
{\Q \VerseOne{1}Kamongo doko nambana pyuo nyingi kendalinya mendeke karamo dokona

\par }{\Q kupwa sipyamo karonde daa.

\par }{\Q Kamongo doko nambana matarena konambe mendeke ingyaro karapyamo karoŋo

\par }{\Q wambu pakaro doko angi api karase?


\par }{\BB \par }
{\Q \VS{2}Akali koo pingi dupwame namba nyuo kuinya palyuo pyamwali lao piraminyi dokopa

\par }{\Q nakama lukumapala pao palirami ingilyamo.


\par }{\Q \VS{3}Namba ami yanda singi peparaeme nyuo kako pyaraminyipape paka naro ingilyamo.

\par }{\Q Dee nambana yanda pimwai dupwame nyuo kuinya palyaraminyipape

\par }{\Q Anatu keta mona yukwarala karalu kararo.


\par }{\BB \par }
{\Q \VS{4}Nambame renge mendaki mende Kamongo piso sipu.

\par }{\Q Renge mendaki iki nyelana suu pilyu.

\par }{\Q Doko namba lete kararono dokopa Kamongona anda dokona iki palyuo karapuli yaka.

\par }{\Q Dokona karobaa keyange wakasa ingyuo karamo lao soo nyuo rae maipala

\par }{\Q nambame baa kata keyange lasaka pinya lao piso soo kararowale.


\par }{\Q \VS{5}Randa eparamo gii dokopa baame namba nee pyuo reto karara.

\par }{\Q Baame banya tembole anda dokonape

\par }{\Q dee kana londe ketae dokonape lete wai pyao nyuo yalu pyuo reto karara.


\par }{\Q \VS{6}Dopa piramopa nambame nambana yanda pimwai karo kako pilyaminyi dupwa nyuo anamasi minyapala yuwa lao mambo pyakaro.

\par }{\Q Dokona pii ketaepalyuo rae maiyuo tembole anda dokona bange pyao kiso maipala

\par }{\Q Kamongo baa kenane pyao lakandaro ingilyamo.


\par }{\BB \par }
{\Q \VS{7}Kamongo emba lao kyakale laro dokopa soo sakame kumuo karapala

\par }{\Q pii yano pyakape.


\par }{\Q \VS{8}Kamongo emba karo dokona epo kingi wapambupi lakao lao pisi ipu lapinyi dokopa

\par }{\Q isingi lao, Kamongo namba eparowale, lapu.


\par }{\Q \VS{9}Nambapa lao yalu pii napipi.

\par }{\BB \par }
{\Q Nambapa imbwa napipi.

\par }{\Q Embena kendemande kala pena laa napipi.

\par }{\Q O Anatu, nambana pyuo nyingi doko

\par }{\Q embame namba nyiso karapi kandapi dokona

\par }{\Q namba kyawa yaki nyuo kaeya napipi.


\par }{\Q \VS{10}Nambana endangi rakangepame namba yaki nyuo kaeyarambinyipape

\par }{\Q Kamongo baame namba sakao yaki nyii nao karara.


\par }{\BB \par }
{\Q \VS{11}Nambana yanda pimwai yuu silyaminyi dokona lao

\par }{\Q Kamongo embame namba apa pipili lao suu pilini dokona mana langipala

\par }{\Q elyape keta paliru kata dokona lanyuo pupi.


\par }{\Q \VS{12}Nambana yanda pimwai dupwame namba kuinya palyuo kyambo pii laokoo keta pyambuo karaminyi dokona

\par }{\Q mata joo panda maiya napipi.


\par }{\BB \par }
{\Q \VS{13}Dae karo dakepa Kamongome wambu keta keyange piramo doko kandalanasuu pyao karapusa pilyamo.


\par }{\Q \VS{14}Kamongo keta pyamalyuo karape.

\par }{\Q Baa kapa ingingi lao suu pyao karape.

\par }{\Q Mona nemba napala baa keta pyamalyuo karape.




\par }\PsalmChap{32}{\SH Koo Dupwana Nyuo Kame Sakana Lao Polo Lamaingi Doko
\par }
{\Q \VerseOne{1}Mendena koo dupwa nyuo yambe pyao kame sakao kaeyasi seramodokona raeme kumuo pena.

\par }{\Q Akali mendena koo dupwana Kamongo Anatumi nyuo yaka lao reta nao kame sakamira doko raeme kumuo karara.


\par }{\Q \VS{2}Akali panga soo laa nange dokome koo pirami dupwana

\par }{\Q Kamongome koo lao laa nara dokona rae maiyuo para.


\par }{\BB \par }
{\Q \VS{3}Koo dupwa polo laa nayono dokopa

\par }{\Q ee lao karo kwuanyi serapala nenge sikya piya.


\par }{\Q \VS{4}Kukwa korakamape kamongo embame namba randa jii.

\par }{\Q Panyi pipala yuu rombe laa nangenyili pyuo

\par }{\Q nambana porainya renge doko mee ingiya.


\par }{\BB \par }
{\Q \VS{5}Nambana koo dupwa emba keta polo langiyu.

\par }{\Q Kopetame pingi dupwa yalu pinya saka napala

\par }{\Q emba polo langinya suu piyu.

\par }{\Q Dokona embame nambana koo pingi dupwa peparae kwuanyi nembakaeye.


\par }{\BB \par }
{\Q \VS{6}Embena pii mondo laominyingi wambu dupwame yuu gii randa epelyamo dokopa emba kando loma serami ingilyamo.

\par }{\Q Randa dupwa apunda ingyuo kulimbwanyi peyo epenge dokopa randa epenge dokome nakama nyera ingya nangepya.


\par }{\Q \VS{7}Emba nambana yalu pingipanda doko.

\par }{\Q Randa nyero dokopa namba nyisare ingilyamo.

\par }{\Q Emba nambana randa epara dupwana kyawa lete nyere ingilyamo dokona lao

\par }{\Q wee kenanepe lao ranaisa pokao poraiyuo lao karo.


\par }{\BB \par }
{\Q \VS{8}Kamongome lao dokopa, Nambame emba apa pyuo palyuo karo piri lao mana langiru, letamo.

\par }{\Q Nambame dopa pyuo pipingi lao mana pii langiru.


\par }{\Q \VS{9}Mena osepe panda dongepe kyakange ingilyamosa

\par }{\Q pii rape rape lao simili lao nenge katana kapa bange poraipi puupi dolapome anjapala minyilyaminyi paenge

\par }{\Q dopale ingyuo kara nalapape.


\par }{\BB \par }
{\Q \VS{10}Koo yaki nyii nao pingi dupwa randa nao pisirami.

\par }{\Q Dopa piraminyipape Kamongo baa keta mona pyamalyuo karaminyi dupwa

\par }{\Q embena mona reto puu penge renge dokome kyawa minyarene karenale.


\par }{\Q \VS{11}Rolae pyakamyuo karaminyi dupwa

\par }{\Q Kamongome nyisapya dokona rae maiyuo parami ingilyamo.

\par }{\Q Banya pii warombo singi dupwa rae maipala pii porakaiyuo lao para ingilyamo.




\par }\PsalmChap{33}{\SH Lakandenge Kenane Pii Doko
\par }
{\Q \VerseOne{1}Rolae pingi dupwa

\par }{\Q Kamongome mende pyakapya dokona lao pii ketae palyuo lao rae maiyuo karalapape.

\par }{\Q Banya pii warombo singi dupwa peparae nakama banya kingi lakandalapape.


\par }{\Q \VS{2}Kurulu rambyalu gitape dupwame

\par }{\Q Anatu dokona ange lao kingi lakando karalapape.


\par }{\Q \VS{3}Banya lao kenane enenge pyao dokopa

\par }{\Q rambyalu gitape dupwa mora mora piso pyao pii ketae palyuo lao rae maiyuo karalapape.


\par }{\BB \par }
{\Q \VS{4}Kamongona yulu dupwa angingyuo pao

\par }{\Q banyapii dupwa kinyi ingyuo silyamo.


\par }{\Q \VS{5}Kamongome rolaena renge dokona mona retelyamopa

\par }{\Q banya mona retenge ota nange dokome yuu muu peparaena silyamo.


\par }{\BB \par }
{\Q \VS{6}Yake doko Kamongo baame sinya lao lao wasiya.

\par }{\Q Neta kana buipi banya piimi sipureya.


\par }{\Q \VS{7}Baame kota pete doko muupyuo yuu mendakisa sinya leya.

\par }{\Q Baame kota peteme lumu doko minyuo neta epa nana lao mapi pyao kata roko reteya.


\par }{\BB \par }
{\Q \VS{8}Isa wambu peparaeme Kamongo pakalapape.

\par }{\Q Yuu muu rae lao palyuo pelene wambu peparaeme baa mupwa lao suu pyao pakale lao karalapape.


\par }{\Q \VS{9}Baame pii leyamo dokopayuu muu peparae ingiya.

\par }{\Q Dopa pyuo pena leyamopa bange peparae epo maro leya.


\par }{\BB \par }
{\Q \VS{10}Kamongome yuu liti andake dupwana yulu piramili dupwa kata rokonge.

\par }{\Q Pirama lao lao rapa rapa pingi dupwa pao kata roko minyilyasa pyuo pee laa nange.


\par }{\Q \VS{11}Dopa pipala baa range pinya lenge dupwa waiya lao mee ingyuo paa napala

\par }{\Q kulisa ingyuo soo penge.


\par }{\Q \VS{12}Yuu liti andake mende Anatu Kamongo ingyuo pelyamo lao suu pilyaminyi dupwa rae maiyuo parami.

\par }{\Q Wambu baa rangena lao rombo palyuo nyiya ingilyamo dupwa rae maiyuo parami.


\par }{\BB \par }
{\Q \VS{13}Kamongome yake dorena karo kandano kandapyamo dokopa

\par }{\Q wambu peparae kando karamo.


\par }{\Q \VS{14}Banya iso karenge yuu dokona karo

\par }{\Q isa yuunya wambu palaminyi dupwa kandano kandelyamo.


\par }{\Q \VS{15}Baame nakamana suu pingi dupwa maiyuo

\par }{\Q dee dopande pilinilyamo lao soo karamo.


\par }{\BB \par }
{\Q \VS{16}Kiŋi yanda singi malu karaminyipape nakamana porai dokome yandana pyao anamasi minyara ingya nange.

\par }{\Q Yanda singi mendeme banya porainya renge dokome anamasi minya nange.


\par }{\Q \VS{17}Yanda pela penge mena ose dupwa wua rombasi ingyuo paramosa kapa pyuo wini laa narami.

\par }{\Q Nakamana porai renge dokome angi mende pii nara.


\par }{\BB \par }
{\Q \VS{18}Kamongona mona reto karalu karenge dokona baa keta pyamalyuo banya pii warombo soo karenge dupwa

\par }{\Q baame kandokondali pyuo kandaro karenge.


\par }{\Q \VS{19}Baame kumarami dokona kyawa minyuo karo

\par }{\Q lopo singi dokopa reto karo pingi.


\par }{\BB \par }
{\Q \VS{20}Namwa Kamongo keta pyamalyapala karamano lao sepala kararama.

\par }{\Q Baame namwa nyiso kingi kapeme nee pyuo minyuo papingi.


\par }{\Q \VS{21}Baa karamo dokona lao namwa rae maipala

\par }{\Q banyakingi poo pyasi doko angingyuo minyilyamano.


\par }{\BB \par }
{\Q \VS{22}Emba keta mende pira lao mona kare kare karamano.

\par }{\Q Dokona embena mona retenge renge doko namwa keta palyako puu pena.




\par }\PsalmChap{34}{\SH Anatunya Yulu Keyange Dupwana Lakandenge Pii Doko
\par }
{\Q \VerseOne{1}Nambame yuu peparae Kamongo kando ange lao kararo ingilyamo.

\par }{\Q Baa kaeya nao lakando karalu kararo.


\par }{\Q \VS{2}Baame yulu piyamo dupwana suu pyapala lakandaro.

\par }{\Q Randa nyuo koo keta palaminyi dupwa sepala rae maiyuo parami.


\par }{\Q \VS{3}Kamongo baa wakasa ingyuo karamo lao namba lamailyu dokona lamaiyuo

\par }{\Q banya kingi doko role pyao lakandamanale.


\par }{\BB \par }
{\Q \VS{4}Nambame Kamongo lao loma soo piso siyunu dokopa dokona isingi langiya.

\par }{\Q Nambana paka renge dupwana baame namba kiiramo neta nyiya.


\par }{\Q \VS{5}Koo keta palyaraminyi kararamidupwa baa kandalyuo kando rae mairami.

\par }{\Q Nakama isa nembenge dupwame dee laa nalu nao naraminyi kararami.


\par }{\Q \VS{6}Range nyisarami ingya nange dupwa baa nyisinya larami dokopa nyisingi.

\par }{\Q Baame nakamana randa epelyamo dupwana kyawa minyuo nyiso karamo.


\par }{\Q \VS{7}Kamongo banya pii rape rape lao minyingi dupwa iso karo

\par }{\Q banya aŋala dokome randa epelyamo dokopa kyawa minyuo karenge.


\par }{\BB \par }
{\Q \VS{8}Kamongo doko baa apa pyuo keyangelao emba range kotapala apiyakalepe lao nakanjo soo kandare.

\par }{\Q Kamongo baakando nyeparamo doko kyawa minyara panda doko nyilyamo doko rae maiyuo karenge.


\par }{\Q \VS{9}Banya wambu dupwa banya pii rape rape lao minyuo karena.

\par }{\Q Dopa pyuo karaminyi dupwa yano pipyamo dupwa nakama keta palira.


\par }{\Q \VS{10}Mena laene dupwa nenge yano pilyamo dokopa mee lopome kumungi.

\par }{\Q Dopa pingi dokona wambu banya pii warombo singi dupwa mende yano pyuo yangya nange.


\par }{\BB \par }
{\Q \VS{11}Wanyane wambu nambana puu minyingi dupwa epo namba apa letepe lao sela ipupwa.

\par }{\Q Dokopa apa pyuo Kamongo ketae pyambuo kararami lao mana langiru.


\par }{\Q \VS{12}Emba raeme kumuo karapuli yaka lao suu pilipi daa?

\par }{\Q Emba karo yaku napala rae maiyuo kumalana suu pilipi daa?


\par }{\Q \VS{13}Doko ramo doko kyambo pii laa nalu nao napala mata kando lenge dupwa yama pyuo minyuo kaeyare.


\par }{\Q \VS{14}Koo dupwa mata maiyuo kaeyo keyange pipi.

\par }{\Q Mona kyuu lao singi renge dokona reoe lao yulu poraiyuo pipala koto nyere.


\par }{\BB \par }
{\Q \VS{15}Kamongome waso rolae pingi dupwa kandokondali pyuo kandaro karo

\par }{\Q nakamana mona rando lenge doko soo karenge.


\par }{\Q \VS{16}Dopa pipyamopape koo pyuo karenge dupwa baame kando epe nasepala mata maiyuo karenge.

\par }{\Q Renge doko nakama kumarami dokopa wambu dupwame kame soo kaena lao pingi.


\par }{\Q \VS{17}Akali rolae pingi dupwa Kamongo kyakale lenge doko sakaro karenge.

\par }{\Q Randa epelyamo dupwa baame kunjinyi nembo nyingi.


\par }{\Q \VS{18}Wambu baa rangena yulu dokona uki minyuo pelyasa dokona isa pwuamano lao sepala mona nembenge dupwa keta Kamongo doko repeta karenge.

\par }{\Q Dee keyange eparali dupwa isa pwuamo lao suu pilyaminyi dupwa baame minyalyingi.


\par }{\BB \par }
{\Q \VS{19}Akali keyange doko keta randa malu nyilyamopape

\par }{\Q Kamongo dokome baa nyisingi.


\par }{\Q \VS{20}Kamongo baame akali keyange doko koo keta paa nana lao rapu pyuo kararamopa

\par }{\Q banya kuli dokona mendakipi koko pyaa nara.


\par }{\Q \VS{21}Koo pinginya renge dokome yulu koo pingi dupwa pyao kumakara.

\par }{\Q Wambu yulu rolae pingi dupwa kando awa naraminyi wambu dupwa randa nyerami.


\par }{\BB \par }
{\Q \VS{22}Kamongome banya kendemande ingyuo dupwa kyawa lete nyingi.

\par }{\Q Baa keta pao alya minyingi dupwa koo keta pali nana lao reto karenge.




\par }\PsalmChap{37}{\SH Koo Pingi Keyange Pingipi Nakama Keta Apa Pira Lao Letamo
\par }
{\Q \VerseOne{1}Koo pilyaminyi dupwana mona nembo kara nao

\par }{\Q kopetame pilyaminyi dupwana yango palyuo kara nao pipi.


\par }{\Q \VS{2}Nakama rambi isokope mee yando nao

\par }{\Q isa pamuli pyuo waiya lao isa parami ingilyamo.


\par }{\BB \par }
{\Q \VS{3}Kamongo keta pyamalyuo karapala wambu dupwa pipya yulu mondo lao pyuo karare.

\par }{\Q Dopa piri ramo dokopa embena yuu dokona koo keta pali nao mee palyuo karare.


\par }{\Q \VS{4}Emba rae mairinyi renge doko Kamongo keta koto karare.

\par }{\Q Dokopa embena monarena suu pilinyili pyuo jeramo karare.


\par }{\BB \par }
{\Q \VS{5}Emba Kamongo kumuo maipala

\par }{\Q baa keta pyamalyuo karare dokopa baame emba nyisara.


\par }{\Q \VS{6}Baame embena yulu rolae dupwa nyepala korakama neta renge dopale ingyuo rao eŋa nembakaramo karare.


\par }{\BB \par }
{\Q \VS{7}Koo dupwana dopa pirama lao wambu koo dupwame angingyuo lao rapa rapa yulu pyuo pirami dupwana mona nemba napala

\par }{\Q Kamongona lenge kambudokona mona sinya lao baame panda nyuo wambo pinya lao male soo karare.


\par }{\BB \par }
{\Q \VS{8}Imbwa kaeyape dee pyalana suu pyaa napipi.

\par }{\Q Mona nembo katakaeyare renge dopaleme emba nyisa nange.


\par }{\Q \VS{9}Kamongo keta pyamalyuokararami dupwa yuu range dokona nao paliraminyipa

\par }{\Q koo pirami dupwa neta nembarami ingilyamo.


\par }{\BB \par }
{\Q \VS{10}Koo pyuo kararami dupwa dusa kata serandena pana narami ingilyamo.

\par }{\Q Kararaminyi kandalana piri doko kanda nareingilyamo.


\par }{\Q \VS{11}Range pau lasi ingyuo kararami dupwa yuu dokona nakama kapa palyuo

\par }{\Q mona seramopa nao kararami.


\par }{\BB \par }
{\Q \VS{12}Akali koo pingi dokome akali keyange pingi kando pyalana suu pingi.

\par }{\Q Suu pyapalalenge polo epe kanda nao karenge.


\par }{\Q \VS{13}Dopa piramopape Kamongome akali koo pingi dupwa kando repe koo keta palyaminyi lapala

\par }{\Q giyalya giyana pyuo karenge.


\par }{\BB \par }
{\Q \VS{14}Akali koo pingi dupwame nakamana wua gela dupwa nyuo wakyuo nakamana yanda dupwa ipyapala

\par }{\Q wambu pendewa dupwa pyalana lao karaminyi.

\par }{\Q Dopako pyuo akali keyange pingi dupwa opetaeko pyao kumakalana pilyaminyi.


\par }{\Q \VS{15}Dopa piraminyipape nakamana wua gela dokome nakama range naramopa

\par }{\Q yanda dupwa mee punju para.


\par }{\BB \par }
{\Q \VS{16}Akali keyange pingi dokona bange kuki serara dupwame

\par }{\Q akali koo pingi dupwana bange malu seraraminyi dupwa isa palyuo sera ingilyamo.


\par }{\Q \VS{17}Kamongome koo pingi dupwana porai renge doko pyao bembai lanyi nembapala

\par }{\Q yulu keyange pingi dupwa yapo kame pyuo minyakamira.


\par }{\BB \par }
{\Q \VS{18}Banya letamuli pyuo warombo soo pii minyingi dupwa baame mondo lao rapu pyuo kararamopa

\par }{\Q yuu doko nakamana ingyalu ingyuo ingyara.


\par }{\Q \VS{19}Nakama randa eparamo dokopa moŋo nyii narami.

\par }{\Q Lopo seramo dokopa nakama nenge kapa seramopa koo keta pali narami.


\par }{\Q \VS{20}Koo pyuo karenge dupwa kumarami ingilyamo.

\par }{\Q Kamongo nyisu petenge wambu dupwa mee isa jingi rele lao kalya pipala mee ingyuo pao

\par }{\Q yangama yangama kopana mendeke ingyuo meeingyuo parami ingilyamo.


\par }{\BB \par }
{\Q \VS{21}Wambu kopetame pingi dupwana yulu doko bange saka napala mee yari ingyuo kee lao nyepala dee range maiyakami nange.

\par }{\Q Dopa piramopape akali keyange dokome bange mee mairamo doko ketae reto maiyuo maiyuo karara.


\par }{\Q \VS{22}Kamongo baame rae maiyuo elyape keta petenge wambu dupwa yuu dokona kapa palirami.

\par }{\Q Dopa piramopape Kamongome rae mai nara wambu dupwa yuu dokona ralinyi nembara ingilyamo.


\par }{\BB \par }
{\Q \VS{23}Kamongome akali baa apa pyuo karara kata dokona lanyuo penge.

\par }{\Q Dopa pyuo baa rae mainyi pyambuo pingi wambu dupwa kyawa minyuo karenge.


\par }{\Q \VS{24}Isa penge ramo dokopa Kamongome nyisilyasa

\par }{\Q isa puu pao paa nange.


\par }{\BB \par }
{\Q \VS{25}Namba yuu gii malu nembo kareyo doko dakepa emo kaelyo.

\par }{\Q Dopa pipunupape akali keyange mende Kamongome kyawa yaki nyiyamo kanda nayo.

\par }{\Q Dopako pyuo banya wane wanakepeme nenge jinya lao kongo pyuo kareyaminyi kanda nayo.


\par }{\Q \VS{26}Yuu peparae baame pakiki maiyuo dee yano reto maiyuoko pingi.

\par }{\Q Dopa pilyamopa banya wane wanakepe dupwa baa rae mainyi pyambungi.


\par }{\BB \par }
{\Q \VS{27}Yulu koo dupwa yaki nyuo kaepala keyange pyuo karape.

\par }{\Q Dopa pyuo karapala dokopa embena para pyarinyi dupwa yuu dokona mondo lao nao palyuo kararami.


\par }{\Q \VS{28}Kamongome yulu rolae dupwa mona nyingi.

\par }{\Q Wambu banya yulu mondo mondo lao pingi dupwa yaki nyuo kaeyara ingya nalyamo.

\par }{\Q Kamongo baame nakama kyawa minyuo karenge.

\par }{\Q Dopa pilyamopape kopetame pinginya para pyao nyerami dupwa neta nembara.


\par }{\Q \VS{29}Rolae pilyaminyi dupwa yuu range dokona

\par }{\Q mee mondo lao nao palu palirami.


\par }{\BB \par }
{\Q \VS{30}Wambu mona palengena pii doko keyange ingyuo penge.

\par }{\Q Baame laramo dupwa angi kapa dokonako lara.


\par }{\Q \VS{31}Baame banya Anatunya lowapii dupwa mona anda dokona reto minyingi.

\par }{\Q Yuu mendepe reto yaki nyuo kaeya nange.


\par }{\BB \par }
{\Q \VS{32}Akali koo dokome akali keyange doko pyalana leeminyuo karenge.


\par }{\Q \VS{33}Dopa pilyamopape Kamongo baame yanda pimwainyapawa dokona baa anamasi minyinya lao kyawa yaki nyii nara.

\par }{\Q Kote minyaramo dokopa koo pingi dokome kote pii lao wini lapala karapusi nembena lao panda mai nara.


\par }{\BB \par }
{\Q \VS{34}Kamongome keyange mende pira lao suu pilini dokona baa keta pyamalyuo karapala banya mawa pii dupwa rape rape lao minyuo karape.

\par }{\Q Dokopa yuu dokona nao karalapa lao baame porai renge jeramo karo kandare dokopa

\par }{\Q koo pingi dupwa ralinyi neta nembara ingilyamo.


\par }{\BB \par }
{\Q \VS{35}Akali koo sungwa sungwa pyuo kareya doko namba kandeyo.

\par }{\Q Baa iki londapala doloma nyuo isa palyuo karenge doko kandeyo.


\par }{\Q \VS{36}Enakana pao karo kandeyo dokopa baa dokona kara nayamo kandeyo.

\par }{\Q Koto kareyo dokopa kando nyii nayo.


\par }{\BB \par }
{\Q \VS{37}Pii dake angi mende letamo lao selapape. Wambu rolae pingi dupwana kandapala mana nyelapape.

\par }{\Q Wambu mona sinya lao piso karo pingi dokona para pyaramo dupwa nakama pisirami ingyara.


\par }{\Q \VS{38}Koo pingi dupwa koo keta palirami dokopa

\par }{\Q nakamana para pyao nyisi dupwa opetae pyao nembarami.


\par }{\BB \par }
{\Q \VS{39}Kamongome rolae pingi akali dupwa nyiso karapala

\par }{\Q randa epelyamo dokopa kyawa minyuo karenge.


\par }{\Q \VS{40}Baame nyiso randa epelyamo dupwana lao nenge rekya lao nyingi.

\par }{\Q Koo pyuo karelyaminyi dupwana nakama koo keta pali namili lao

\par }{\Q baame nyisinya letaminyi dokopa nyiso kyawa minyingi.




\par }\PsalmChap{40}{\SH Lakando Pingi Kenane
\par }
{\Q \VerseOne{1}Kamongo dokome namba nyisara lao suu pyao mee isaro kareyo.

\par }{\Q Dokopa enakana nambana ee leyo doko baame siya.


\par }{\Q \VS{2}Yuwale koo andake ipwanju singi mendena paleyonopa

\par }{\Q baame kyawa lete nyepala kana dokona pisiya.


\par }{\Q \VS{3}Baame namba namwana Anatu lakandenge kenane enenge mende pyao mana langiya.

\par }{\Q Wambu malu dupwame dake kando pako karo repe repe laramo doko soo

\par }{\Q Kamongo baa kapa pira lao suu pyarami.


\par }{\BB \par }
{\Q \VS{4}Wambu isa kanape anatu lao kingi lenge dupwape

\par }{\Q anatu kyambo lenge dupwape angi lao suu pyao kara napala

\par }{\Q Kamongo doko kapa ingingi lao suu pyao karaminyi dupwa rae maiyuo kararami.


\par }{\Q \VS{5}Kamongo Anatu embame namwana renge malu pyakao karenge.

\par }{\Q Emba yale mende kara nalyamo.

\par }{\Q Embame rengya keyange nyera dupwa peparae rapa rapa pyakalene.

\par }{\Q Namba embena yulu peparaena lao lapuli doko

\par }{\Q yulu malu mee sipyamosa saka naro ingilyamo.


\par }{\BB \par }
{\Q \VS{6}Emba menana rendamu nyelana rae mai napala

\par }{\Q namba yanenge wai pyapala kumuo jelase lao rapa rapa pyaane leya.

\par }{\Q Nakamana koo dupwa kame sakalase lao mena pyao kiso jilyaminyi doko rae maiyuo nyii nalene kandelyo.


\par }{\Q \VS{7}Kandapala nambame buku kao pele pele lasi dokona leyamuli pyuo dae karo.


\par }{\Q \VS{8}Emba suu pyarenyili pyuo piri.

\par }{\Q Embena mawa pii doko nambana monarena manjo karenge, leya.


\par }{\BB \par }
{\Q \VS{9}Embena wambu dupwa wato leyami dokona

\par }{\Q nambame waili pii embame nyisiinyi doko polo lamaiyu.

\par }{\Q Nambame wambu dupwa kaeya nao lamaiyuoko kararo doko emba silini.


\par }{\Q \VS{10}Lete wai pyao nyiyamo doko namba yeelyo iki sepala kaeya napu.

\par }{\Q Nambame yuu peparae embena yulu keyange pyuo nyisilini dupwa lamaiyuoko karenge.

\par }{\Q Embena wambu dupwa wato letaminyi yaka lao namba roma napyuo pisa nange.

\par }{\Q Emba alowa pii nao mona reto puu pelene dokona lao lamaiyuoko karenge.


\par }{\BB \par }
{\Q \VS{11}Kamongo, embame namba yuu peparae sakame kumuo karalu karare doko namba silyu.

\par }{\Q Embena alowa pii nao mona reto karalu karenge suu pingi dokome namba yuu peparae kyawa minyuo reto karara.


\par }{\SH Kamongome Nyisinya Lao Ateŋa Lenge
\par }
{\Q \VS{12}Randa malu mee namba keta soo kako pipyasa

\par }{\Q kapa pyuo yaka lalana saka nalyo.

\par }{\Q Nambana koo dupwame namba kalya nasi minyapyasa

\par }{\Q kapa kandaro ingya nalyamo.

\par }{\Q Nambana ayembana kyawasi malu mee karamo dopale ingyuo sipyasa

\par }{\Q nambana suu pingi doko isa pupyamo karo.


\par }{\Q \VS{13}Kamongo, embame namba pyuo nyepala dakepa nyiso karape.


\par }{\Q \VS{14}Wambu nambapyao kumakalana lao suu pilyaminyi dupwa nyuo anamasi minyuo kyawa sisingi bolombalo laramo penale.

\par }{\Q Lapo namba randa nyipu dokopa rae maimi dupwa kapu kyepala elyo penale.


\par }{\Q \VS{15}Namba kando giyalya giyana pimi dupwa

\par }{\Q nakama isa palaminyi dokona elyame kumuo karenale.


\par }{\BB \par }
{\Q \VS{16}Embaketa epelyaminyi dupwa

\par }{\Q mona pyakalyuo pyaramopa rae maiyuo kararami.

\par }{\Q Embame pyuo nyiinyi dokona lao sangyu lao karaminyi dupwame

\par }{\Q yuu peparae lao, Kamongo doko baa aki Kamongo lao karenale.


\par }{\BB \par }
{\Q \VS{17}Namba mendali range palya nao mee isale karenge.

\par }{\Q Dopa pyuo karalonopape Kamongoembame namba kame see nange.

\par }{\Q Emba nambana Anatu nambana pyuo nyingi ingyuo karene dokome

\par }{\Q waiyako lao namba nyiso karape.




\par }\PsalmChap{42}{\SH Yuu Wakalena Anjo Nyepala Peyaminyipa Karapusi Ingyuo Paleyamopa Akalinya Ateŋa Pii Doko
\par }
{\Q \VerseOne{1}O Anatu, mena diya doko ipwa manda renge doko nano karenge doko suu pyao

\par }{\Q namba embapa karalana nano karo.


\par }{\Q \VS{2}Anatu emba lete karenge dokona lao ipwa ingyuo nano pipyamo karo.

\par }{\Q Anjokorape nambame embena lenge kambu dokona kingi wapambu lakao emba lakandala parose?


\par }{\Q \VS{3}Kukwa korakamape ee lao karapusa

\par }{\Q ee ipwange dokome nenge ingyuo sikya pilyamo.

\par }{\Q Dopa pipyamodokopa nambana yanda pimwai dupwame piso soo,

\par }{\Q Embena Anatu doko anja karamo, lao karaminyi.


\par }{\BB \par }
{\Q \VS{4}Wamba apa piyamano dokona suu pyapu dokopa nambana mona kwaelyamo.

\par }{\Q Namba wambu dupwa pipya role pyao Anatunya anda peyama dokopa

\par }{\Q wambu dupwa rae maiyuo kenane pyao pii porakai lao Anatu lakando peyaminyipa lanyuo peyo.


\par }{\Q \VS{5}Akipamo namba sakame kumulyusi?

\par }{\Q Akipamo namba randa andake nyilyusi?

\par }{\Q Nambame Anatu keyange piralao suu pyao

\par }{\Q baa nambana pyuo nyingi ingyuo karamo doko

\par }{\Q dee kambalakando kararo.


\par }{\BB \par }
{\Q \VS{6}Dae karapusi karo mona kenda pipyasa

\par }{\Q baa lao suu pyao karo.

\par }{\Q Baame kondo renge doko nambana mona dokona ipwaingyuo kulimbwanyi peyapya.


\par }{\Q \VS{7}Randa andake dokome apunda epelyamoipwa palenge dopale ingyuo

\par }{\Q yuu kyau Emonepe yuu kyau Misape dolapona piso

\par }{\Q ipwa jerae pyao ipwa Jotane gulu galu lao malyingi dopale ingyapya.


\par }{\Q \VS{8}Yuu yangaramo dokopa Kamongome banya mona reto karalu karenge doko lasaka pyuo karena.

\par }{\Q Dopa piramo dokopa nambame kukwa dokopa kenane pyao

\par }{\Q Anatu nambapa karapyamo pilyamo lao ateŋa lao piru.


\par }{\BB \par }
{\Q \VS{9}Anatu nambana kyawa minyuo karenge doko kando leto.

\par }{\Q Akipamo namba yaki nyilisi?

\par }{\Q Nambana yanda pimwai dupwame

\par }{\Q akipamo namba koo keta palyuo randa joo puu pao pena lao kaelese?


\par }{\Q \VS{10}Nakamana giyalya giyana pyuo pii lami dokome

\par }{\Q namba mata rukyuo pili lao,

\par }{\Q Embena Anatu doko anja karase lao piso soo karalu karaminyi.


\par }{\BB \par }
{\Q \VS{11}Akipamo namba sakame kumulyusi?

\par }{\Q Akipamo namba randa andake nyilyusi?

\par }{\Q Nambame Anatumi kapa pira lao soo manjo

\par }{\Q baa nambana pyuo nyingi karamo doko

\par }{\Q dee kamba lakando kararo.




\par }\PsalmChap{43}{\SH Yuu Wakalena Anjo Nyepala Peyaminyipa Karapusi Ingyuo Paleyamopa Akalinya Ateŋa Pii Doko
\par }
{\SHB (Sa 43 doko Sa 42 dokona kimbu sisi pyasi palamo.)
\par }
{\Q \VerseOne{1}O Anatu, wambu emba suu pyaa nange dupwame namba kando pii kopetame laminyi dupwana raka dokona

\par }{\Q namba rolae ingyuo karene lao panolape.

\par }{\Q Dopa pyuo wambu yulu koo pingipi kyambo lengepe karaminyi dokona namba kyawa minyuo minyalyuo nyepe.


\par }{\Q \VS{2}Emba nambana alya minyingi ingyuo karene.

\par }{\Q Akipamo embame namba yaki nyelese?

\par }{\Q Yanda pimwai dupwame namba randa kopetame ingyuo joo kararaminyipa

\par }{\Q akipamo namba randa dokonyuoko parose?


\par }{\BB \par }
{\Q \VS{3}Embena yanga paupau lengepe kinyinya rengepe dolapo peyakape.

\par }{\Q Embena yuu kyau poo pyasi Sayone lenge dokonape

\par }{\Q embena tembole anda emba palenge dokonape

\par }{\Q namba dee kamba laminyuo penale.


\par }{\Q \VS{4}O Anatu, enakana namba embena kana pyare laro karenge dokonaparo.

\par }{\Q Emba keta nambana mona pyakalyuo pyao rae maingi renge potemo epenge.

\par }{\Q Anatu, nambana Anatu, nambana rambyalu lao kenane pyao emba lakandaro.


\par }{\BB \par }
{\Q \VS{5}Akipamo namba ama kondalyose?

\par }{\Q Akipamo nambana mona dokona randa nyilyusi?

\par }{\Q Nambana Anatu baa kapa pira lao suu pyao kararo.

\par }{\Q Baa nambana lete wai pyao nyingi baa nambana Anatu ingyuo karamo lao

\par }{\Q dee lakandaro ingilyamo.




\par }\PsalmChap{46}{\SH Anatu Namwa Pipya Karapyamo Pilyamo
\par }
{\Q \VerseOne{1}Anatu namwana konambena mendeke ingyuo porai renge joo pyuo karenge.

\par }{\Q Randa epelyamo dupwana kaeya nao yuu peparae rapa rapa piru karapala nyisingi.


\par }{\Q \VS{2}Dokona lao isa yuu dake walu walu andake laowape

\par }{\Q dee yuu kyau dupwa poro lapala ipwa kota sukusa pao piramopape namwa paka narama.


\par }{\Q \VS{3}Dee mende ipwa kota doko mangalya mangana pyuo oo lao eparamo dokopa

\par }{\Q yuu kyau dupwa walu walu laraminyipape namwa paka narama.


\par }{\BB \par }
{\Q \VS{4}Ipwa Anatunya yuu taone dokona epopelyamo dokome rae maingi renge minyuo epo penge.

\par }{\Q Epo Anatu Ama Ketaena anda poo pyasi dokona penge. 

\par }{\Q \VS{5}Anatu baa yuu taone andake dokona palyuo karelyasa kapa kwaeya nange.

\par }{\Q Ene yango rombalo piramo dokopa baame nyisala epara.


\par }{\Q \VS{6}Yuu muu ree lao dupwa peparae pakame kumaraminyipa kiŋinya isingi yulu dupwa peparae walu larami.

\par }{\Q Anatu pii reeko yuu gono lele laramo dokopa yuu dupwa mee ingyuo rali pira.


\par }{\BB \par }
{\Q \VS{7}Kamongo Porai Wakasa doko namwa pipya role pyao karapyamo pilyamo.

\par }{\Q Jekopena Anatu doko namwana yalu pingi panda ingyuo karamo.


\par }{\BB \par }
{\Q \VS{8}Kamongome aki yulu mende pilyamo lao kandala ipupwa.

\par }{\Q Baame yulu wambumikando yamarangungi dupwa isa yuu dakena pilyamo kandalapa.


\par }{\Q \VS{9}Baame yuu muu peparaena yanda pilyaminyi dupwa kaena lao nenge rekya lao nyilyamo.

\par }{\Q Baame yanda kakupi dupwa punjinyi nembo

\par }{\Q konambe dupwa nyuo isarena yango pilyamo.


\par }{\Q \VS{10}Yanda pilyaminyi dupwa kaepala namba doko Anatu ingyuo karapunu pilyamoŋo doko soo nyelapape.

\par }{\Q Yuu liti dupwanape dee yuu muu ree lao dupwanape mupwa ingyuo karoŋo letamo.


\par }{\BB \par }
{\Q \VS{11}Kamongo Porai Wakasa doko namwa pipya role pyao karapyamo pilyamo.

\par }{\Q Jekopena Anatu doko namwana yalu pingi panda ingyuo karamo.




\par }\PsalmChap{47}{\SH Kiŋi Kamongope Dusipana Ketaele Ingyuo Karenge Doko
\par }
{\Q \VerseOne{1}Wambu peparae rae maiyuo kingi kape pyalapape.

\par }{\Q Kenane keyange lapo poraiyuo pyao dokome Anatu lakandalapape.


\par }{\Q \VS{2}Kamongo Ama Ketae doko baa andake lao suu pyao pako kararami.

\par }{\Q Baa iki kiŋi andake ingyuo karenge dokome yuu muu dupwa peparaena iso karenge.


\par }{\Q \VS{3}Baame wambu peparae nyuo isa palyakao

\par }{\Q yuu liti peparae iso kararami lao pyakaya.


\par }{\Q \VS{4}Namwa yuu palamano doko baame palirami lao nyuo jiya.

\par }{\Q Wambu baame mona reteyamo dupwa yuu dokonyuo palipala kimbu pisipyamo karamano lao suu pilyaminyi.


\par }{\BB \par }
{\Q \VS{5}Anatu banya kiŋinya petenge isa pao nyilyamo.

\par }{\Q Nyipyamo dokopa wambu dupwa mona pyakalyuo pipyasa pii porakai lao bikuli dupwa pyao karaminyi.


\par }{\Q \VS{6}Anatu lakando kenane pyamana.

\par }{\Q Namwana kiŋidoko lakandamana.


\par }{\Q \VS{7}Anatu baa kiŋi doko yuu muu dupwapeparaena iso karamo dokona

\par }{\Q kenane pyao lakandamana.


\par }{\BB \par }
{\Q \VS{8}Anatu banya kiŋinya petenge isa poo pyasi dokona pisapala

\par }{\Q baame wambu dupwa iso karamo.


\par }{\Q \VS{9}Wambu iso karenge akali dupwa pipya

\par }{\Q Aporakamena Anatu dokona wambu dupwa role pyao karaminyi.

\par }{\Q Baame ami yanda singinya porai renge dupwa manda manja nange.

\par }{\Q Baa keta porainyarenge palipala kiŋi dupwana ketaele ingyuo iso karenge.




\par }\PsalmChap{49}{\SH Akali Bange Mona Nyingi Dupwa Kopyali Ingyuo Karaminyi
\par }
{\Q \VerseOne{1}Pii dake wambu piso palyuo pelene dupwame kale yukupala selapa.


\par }{\Q \VS{2}Pii serami dupwa kamongo pendewape

\par }{\Q dee kuki epengepe peparaeme soo nyuoko pipwape.


\par }{\Q \VS{3}Nambame pii suu pyaro dupwa koko pao suu pyaro.

\par }{\Q Pyapala soo nyinginya renge doko laro.


\par }{\Q \VS{4}Dopa pyuo nambame kongwalu pii pyasi doko soo gisalena sokondali pyuo karapala

\par }{\Q renge doko rambyalu lao dokopa dokona polo larono serami.


\par }{\BB \par }
{\Q \VS{5}Yanda pimwai yulu koo paleta dupwame namba nyuo sukusa palyaraminyi dokopa

\par }{\Q randa eparamopa namba pakame kumuo kara naro.


\par }{\Q \VS{6}Wambu koo pingi mendeme isa bangena mona yukupala karara dokome mena bangepe dupwana iki range dokona ketae pyambuli lao lao kararasa pira dokona

\par }{\Q namba randa eparamo dokopa pakame kumuo kara naro.


\par }{\Q \VS{7}Wambumi mende koo dupwana lao baa range kapa kiiramo nyii nara.

\par }{\Q Baa rangeme Anatu keta bange mendeme ropo pyapala lete karara kapa pii nara.


\par }{\Q \VS{8}Renge doko akalinya koo renge dupwana bangeme ropo pyaramo dokona manda manja napala andake ingyuo pelyamo.

\par }{\Q Banya minyuo epo ropo pilyamo dupwame


\par }{\Q \VS{9}baa malu anda pali nao lete eparande daa.

\par }{\Q Dee dopako pyuo baa lete renge mairamo kararandedaa.


\par }{\BB \par }
{\Q \VS{10}Akali mona palenge palya nangepe dee kopetame pingipi pii nangepe

\par }{\Q peparae kumuo penge doko kandelyamano.

\par }{\Q Nakamana mena bangepe dupwa para pyaramo dupwa keta reto kumuo penge.


\par }{\Q \VS{11}Dakepa yuu andape range sipyamo piso karo piminyipape rengya nakama malu pirami.

\par }{\Q Mare dokopa malu anda doko nakamana anda yuupi ingyalu ingyuo ingyaralyamo.

\par }{\Q Nakama angingyuo dokona palyuo otarami ingyara.


\par }{\Q \VS{12}Akalinya kamongonge renge dokome baa kuma nana lao kyawa minyarande daa.

\par }{\Q Baa mee mena suwape ingyuo kumuo para ingilyamo.


\par }{\BB \par }
{\Q \VS{13}Wambu rangena suupingi dokona iki pyamalyapala karaminyi dupwa keta aki rengende pilyamo lao kando karamanale.

\par }{\Q Mena bangepena angingyuo minyaro karaminyi dupwasa leto.


\par }{\Q \VS{14}Nakama mena sipisipi kumuli lapa pirami.

\par }{\Q Piraminyipa kumunginya renge dokome nakamana mena sipisipi rapu akali ingyaro karara.

\par }{\Q Wambu dasipa kumapala nakamana yanenge kakapangepe

\par }{\Q nakama rangena anda nanesa karo kumunginya yuu dokona palyuo waiya lao rumbyuo kwaeyarami.

\par }{\Q Kwaeyaraminyipa rolae pingi dupwame nakama anamasi minyarami.


\par }{\Q \VS{15}Dopa piramopape Anatumi namba kyawa minyara.

\par }{\Q Baame namba kumungi rengena porai dokona piso kingi rekya lao nyera ingilyamo.


\par }{\BB \par }
{\Q \VS{16}Akali dupwa kamongoyami kande dokopape dee nakamana mena bangepe dupwame kamame andakiya kandedokopa

\par }{\Q mona kendame kumuo kara napipi. 

\par }{\Q \VS{17}Baa kumaramo dokopa minyuo paowape

\par }{\Q dee kyangali suku suku retapala malu anda palirande daa.


\par }{\Q \VS{18}Akali baame yulu wakasa mora piso pingi lao suu pyao karo

\par }{\Q isa yulu dupwana kamongo ingyuo paramosa lakandaraminyipape


\par }{\Q \VS{19}kumungi gii dokopa imbwange kauwangepe kumuo penge kata dokona puu pao para ingingi.

\par }{\Q Yuu iminjaro karalu karo karenge dokona para.


\par }{\Q \VS{20}Akalinya kamongonge renge dokome baa kuma nana lao kyawa minyarande daa.

\par }{\Q Baamee mena suwape kumuli lara.




\par }\PsalmChap{51}{\SH Koo Dupwa Nyuo Kame Sakana Lao Ateŋa Pingi Doko
\par }
{\Q \VerseOne{1}Anatu yuu peparae kaeya nao mona reto puu penge dokona embame namba kando sakame kumuo karape.

\par }{\Q Embame namba sakame kumulini dokona

\par }{\Q nambanakoo dupwa kwuanyi nembakare.


\par }{\Q \VS{2}Nambana koo dupwa peparae nyuo wate pipala

\par }{\Q elya pyuo nembakare.


\par }{\BB \par }
{\Q \VS{3}Nambame kyai pyuo pingi dupwa angi silyu.

\par }{\Q Namba yuu peparae nambana koo dupwa range soo manjo karo.


\par }{\Q \VS{4}Nambame emba keta koo pimwaiyuo pipu doko emba iki pimwaipu.

\par }{\Q Embame koo lao masipinyi doko peparae pipu.

\par }{\Q Dokona embame koo pipi lao lare doko rolae ingyuo lare ingilyamo.

\par }{\Q Dee embame namba koo pipi lao randa jere doko rolao laresa pira.


\par }{\Q \VS{5}Namba endangimi manjipa nayamo dokopa koo doko namba keta paleya.

\par }{\Q Manjo neta nyepeyamo dokopa koo doko namba keta palamoko.


\par }{\BB \par }
{\Q \VS{6}Kinyi angi kapa dokona lenge doko emba rae mailini dokona

\par }{\Q nambana kyawa sisinginya embena mona palenge singinya renge palyuo simbwakape.


\par }{\Q \VS{7}Nambana koo dupwa nyuo kakondakare dokopa au pyuo keyange ingyuo pisiru.

\par }{\Q Nambana koo dupwa wate pyakarenedokopa kamame kyowao lao kopa dopakale ingyuo kararo.


\par }{\Q \VS{8}Namba raemaiyuo mona elyape palenge jaa doko kale katana palenale.

\par }{\Q Namba pyao inji ranji pinyi nembapinyipape

\par }{\Q namba dee kamba rae mairu.


\par }{\Q \VS{9}Nambana koo dupwana kanda nao lenge iminjapala

\par }{\Q nambana koo wakale wakale peparae kwuanyi nembakare.


\par }{\BB \par }
{\Q \VS{10}O Anatu, mona au pisi sinya laowasakare.

\par }{\Q Dee imambu enenge emba keta yaki nyii nao yulu pingi doko namba keta jereko.


\par }{\Q \VS{11}Namba embena arapu dokona pyao neta nemba nao

\par }{\Q embena Imambu Poo Pyasi namba keta rekya lao nyuo pii nare.


\par }{\Q \VS{12}Embame namba pyuo nyiinyi dokona piso mona pyakalyuo pingi renge doko epenge. Doko dee range jepe.

\par }{\Q Jepala dokopa namba waa waa karo rape rape lao pingirenge jere.


\par }{\Q \VS{13}Dokopa enakana koo pingi dupwa nambame embena mawapii dokona lamaiyakaro dokopa

\par }{\Q nakama kapu kyuo emba keta lanyuo epenale.


\par }{\BB \par }
{\Q \VS{14}Anatu embame namba kyawa minyuo pyuo nyepe.

\par }{\Q Dokopa nambame rae maiyuo karo embena yulu rolae dokona lamaiyakao parowale.


\par }{\Q \VS{15}O Kamongo, pii mora piso nyisape.

\par }{\Q Dokopa nambame embena kingi lakandarowale.


\par }{\BB \par }
{\Q \VS{16}Emba mena pyao kiso maingi dokona rae mai nange.

\par }{\Q Rae maipili nambame kapa jipuli.

\par }{\Q Dee mena kiso rendamu pyuo maingi dokona emba rae mai nange kandaleko.


\par }{\Q \VS{17}O Anatu, nambame mena pyao kiso maingi dokona lao suu pyao nambana imambu inyimungu karenge doko emba keta jilyu.

\par }{\Q Doko akali inyimungu koo dupwana kondo karenge doko emba yaki nyii nange kandale.


\par }{\BB \par }
{\Q \VS{18}Anatu, embame anjiki pipala yuu kyau Sayone doko nyisape.

\par }{\Q Jerusaleme kame doko kamba piri.


\par }{\Q \VS{19}Enakana angi mupwa pyao mairaminyi dokopa emba rae mairi.

\par }{\Q Mena pyao kisomaingi dupwa kandapala rae mairi.

\par }{\Q Dee bulamakao kali dupwa embena pyao kiso maingi rate dokona pyao kiso mairamiko.




\par }\PsalmChap{63}{\SH Anatupa Role Pyao Karapuli Lao Suu Pyao Kareya
\par }
{\Q \VerseOne{1}Anatu emba nambana Anatu dokoŋo.

\par }{\Q Namba embapa role pyao karapuli yaka.

\par }{\Q Nambana suu pingi peparaeme emba keta karapuli yaka lao suu pilyu.

\par }{\Q Yuu penda penda ipwa pali nange dopale ingyuo karapala

\par }{\Q nambana imambu dokome embapa karalana ipwa ingyuo nano pipyamo karo.


\par }{\Q \VS{2}Nambame emba porai ingyuo yanga paupau lao karene doko

\par }{\Q misi anda dokona karo kandalana suu pyao karo.


\par }{\Q \VS{3}Embame yaki nyii nao mona reto puu penge doko angi ingyapyasa isa yuu dakena piso karo pingi doko mee ingyuo pelyamo dokona

\par }{\Q embena kingi ketae pyambuo lakando kararo ingilyamo.


\par }{\Q \VS{4}Namba kararo mange dupwa pipya emba kando ange lao

\par }{\Q nambana kingi ketae pyambuo ateŋa laro ingilyamo.


\par }{\Q \VS{5}Nambana imambu doko imambunya nenge nao sikya pira dokopa

\par }{\Q nambame emba kenane pyao lakandaro.


\par }{\BB \par }
{\Q \VS{6}Nambana luu palenge panda dokona palyuo soo dokopa embena lao suu pyao palyuo singi.

\par }{\Q Kukwa peparae namba embapa lao suu pyale pyale palenge.


\par }{\Q \VS{7}Renge dokona lao embame namba yuu peparae nyisingi.

\par }{\Q Embena arapu dokona karenge dokona lao rae maingi kenane dupwa pyao karo.


\par }{\Q \VS{8}Nambame emba poraiyuo minyaro soo pelyo.

\par }{\Q Dokona namba kyawa minyuo karene kande.


\par }{\BB \par }
{\Q \VS{9}Wambu lapome namba pyao kumakalana pilyaminyi dupwa

\par }{\Q kumasi wambunya yuu dokona isa parami.


\par }{\Q \VS{10}Nakamame yanda pipala pyaraminyipa

\par }{\Q nakamana yanenge kakapange doko suwa rae lenge dupwame nao kararami.


\par }{\Q \VS{11}Anatumi pyao anamasi minyakamira dokona

\par }{\Q kiŋi baa rae maira.

\par }{\Q Wambu Anatupa pii kana minyuo lengedupwame banya kingi lakandaraminyipa

\par }{\Q kyambo lenge wambu dupwa pii pali naramo parami.




\par }\PsalmChap{65}{\SH Ange Lao Lakandenge
\par }
{\Q \VerseOne{1}Anatu, yuu Sayone dokona namwame emba lakandapengeli ingilyamo.

\par }{\Q Namwame dopa pirama lao lalu lao lenge pii doko minyapenge ingilyamo.


\par }{\Q \VS{2}Embame namwana ateŋa pii doko sepala yano pyakange dokonadopa pirama.

\par }{\Q Wambu dupwa peparae emba keta epo nakamana koo dupwa polo langyala eparami ingilyamo.


\par }{\Q \VS{3}Namwana koo dupwame nyuo isa palyingi.

\par }{\Q Palyilyamopape embame namwana koo dupwa nyuo kame sakange.


\par }{\Q \VS{4}Embena rombo palyisi wambu dupwa lanyuo emba pipya role pyao karaminyi dusipa rae maiyuo kararami.

\par }{\Q Embena tembole anda yapasi dokona karo

\par }{\Q embena keyange rengepe dee bangepe jingi dupwa kapa pyuo nyeramanopa mende yangya nara.


\par }{\BB \par }
{\Q \VS{5}Embame namwana ateŋa lenge dupwa yano pyakao namwa keta yulu keyange pyuo

\par }{\Q kyawa lete nyuo karenge.

\par }{\Q Wambu yuumuu dupwana palaminyi dupwamepe

\par }{\Q dee ipwa kota yalo yuu nanesa range dupwamepe emba mupwa kapa pira lao suu pyao karaminyi.


\par }{\Q \VS{6}Embena porai dokome yuu kyau dupwa waso pisiinyi dokome

\par }{\Q embena kamame porai renge dokolasaka pilyamo.


\par }{\Q \VS{7}Ipwa kota doko kasakole minyuo gono gono lao mango epenge dokopa

\par }{\Q embame singinyili pyuo sinya lenge dokopa mee pyai nao rali pingi.

\par }{\Q Doko suu pyao wambu kilyipu kilyipu karenge dokopa embame nyuo kui lenge.


\par }{\Q \VS{8}Wambu yuu muu dupwana peparaeme embena yulu andake pingi dupwa kandapala

\par }{\Q yamarangyuo mona pyakalyuo pilyamo karenge.


\par }{\BB \par }
{\Q \VS{9}Embame yuu dupwa mondo lao rapu pilyuŋu lao lasaka pyuo apu peelene.

\par }{\Q Dopa pipinyi dokona yuu amenge kapape dokona nenge andenge.

\par }{\Q Embame ipwa pona dupwa ipwa epo rangu pena lao pingi.

\par }{\Q Embame yuu dupwana nenge andena lao peenge.

\par }{\Q Embame pingi doko dapa pyuo pingi.


\par }{\Q \VS{10}Embame yuu ape ape pyasi dupwana apunda malu peelenepa

\par }{\Q yuu doko rombe lao singi.

\par }{\Q Embame apunda kuki raa raa pyao peenge dokome

\par }{\Q yuu dupwa pyuku lapala ee waingi dupwa andena lao pyuo karenge.


\par }{\Q \VS{11}Embame wambu dupwa elyape keta pisapinyi dokome ee nengepe malu manjo nyilyaminyi.

\par }{\Q Emba anja panda anja mendasa pupinyi dupwana nenge malu silyamo.


\par }{\Q \VS{12}Yuu isako malu andenge dupwana mena sipisipi malu karaminyi.

\par }{\Q Yuu kyau dupwana ee nengepe yuu sero karapyasa yuu kyau dupwa ama rae wakasa maiyuo karaminyi.


\par }{\Q \VS{13}Yuu pau dupwana mena sipisipi dupwame minyarambu nyuo karaminyi.

\par }{\Q Yuu lama dupwana witi dupwame minyarambu nyuo ando karaminyi.

\par }{\Q Dopa pipyamo dokome bange peparaeme mona pyakalyuo pyao kenane pyao karaminyi.




\par }\PsalmChap{67}{\SH Ange Lao Kenane Pingi
\par }
{\Q \VerseOne{1}Anatu embame namwa sakame kumapala elyape keta piso kalya pyuo nembape.

\par }{\Q Namwa koo nono ingyuo kanda napala anjiki pyuo kandape.


\par }{\Q \VS{2}Dopa pirinyi dokopa yuu muu peparaeme embena pimili lao suu pilini doko sinyale.

\par }{\Q Dopa pyuo soo embena pyuo nyingi yulu doko dopa pyuo palyuo penge lamo lao kandenale.


\par }{\BB \par }
{\Q \VS{3}Wambu dupwame Anatu emba lakandenale.

\par }{\Q Wambu peparaeme emba lakandena.


\par }{\BB \par }
{\Q \VS{4}Embame yuu muu peparae mondo lao kata lasaka pyuo lao rolare renge dokona

\par }{\Q embena lao mona pyakalyuo pyao rae maiyuo kenane pyao lakandenale.


\par }{\BB \par }
{\Q \VS{5}Wambu dupwame Anatu emba lakandenale.

\par }{\Q wambu peparaeme emba lakandena.


\par }{\BB \par }
{\Q \VS{6}Namwana Anatumi namwa nyiso elyape keta pisapinyi dokome

\par }{\Q yuu dokona nenge kakana pilyamo.


\par }{\Q \VS{7}Anatumi namwa elyape keta piso nyisapyamo dokona

\par }{\Q wambu peparae anja anja palaminyi dupwame baa ketae pyambuo lakandena.




\par }\PsalmChap{69}{\SH Nyisinya Lao Ee Leya
\par }
{\Q \VerseOne{1}O Anatu, ipwa dokome epo nambana mange koe nyilyamo nyisape.


\par }{\Q \VS{2}Namba ipwa inju mendena nyuo yalu pilyamo.

\par }{\Q Yuu porai mende see nalyamo.

\par }{\Q Namba ipwa kota ama yalu mendenakaro.

\par }{\Q Ipwa kota kasakole minyuo ipwa dokome namba oo nyuo napalana pilyamo.


\par }{\Q \VS{3}Namba nysinya lao kyakale lapu doko lao lisa pipala pendoko rokolyamo.

\par }{\Q Nyisala eparali lao lenge nyuo karo lenge alyilyamo.


\par }{\BB \par }
{\Q \VS{4}Renge angi mende palya napyamopa namba awa nao karaminyi dupwa

\par }{\Q ama malu ingyapyasa nambana kyawasi malu karamo dupwa manda manja nalyamo.

\par }{\Q Nambana yanda pimwai dupwame kando kyambo lao yanda pimwailyaminyi.

\par }{\Q Nakamame namba pyalana poraiyuo kaelyaminyi.

\par }{\Q Dopa pipala bange dupwa waa nyiyu ingyuo range maiyakami letaminyi.


\par }{\Q \VS{5}Nambana koo dupwa Anatu embapa yalu pyuo silyande daa.

\par }{\Q Namba kopyali ingyuo pyuo karene lao embame soo kaeyo karene doko.


\par }{\Q \VS{6}Kamongo Mupwa Andake Wakasa Ama Porai,

\par }{\Q Emba Isaraele wambunya Anatu doko.

\par }{\Q Namba koo pirunusa embena wambuemba mona retenge dupwa mona kenda nana lao suu pyao karape.

\par }{\Q Wambu kingiwapambupi lakao emba kingi lenge dupwa nambame koo pirunusa

\par }{\Q emba Isaraele wambunya Anatu elya nyii namili lao suu pyao karape.


\par }{\Q \VS{7}Embena kingi reke lao karapusa

\par }{\Q wambu dupwame giyalya giyana pyuo karaminyi elyame kumulyu.


\par }{\Q \VS{8}Namba nambana yangonge dupwa pipya kanda nange upunili ingyuo pelyamo.

\par }{\Q Nambana endangi rakangepa dupwa pipya namba yuu nanesa wambu enenge ingyuo pelyamo.


\par }{\BB \par }
{\Q \VS{9}Embena tembole anda suu pyao yulu andake isare rao pyuo kararo.

\par }{\Q Emba kando pii kopyali minyinyi nembo leyaminyi dupwa namba keta soo punjilyamo.


\par }{\Q \VS{10}Namba range inyimungu karapala nenge wasaka pyuo pisipunupa

\par }{\Q wambumi kilya kando letaminyi.


\par }{\Q \VS{11}Namba kumanda piso ee lao wapungi komau wapwaro pisipu dokopa

\par }{\Q giyalya giyana pilyamini.


\par }{\Q \VS{12}Kata jima jima dupwana karo nambanalao lakao karaminyipa

\par }{\Q ipwa biya nenge akali dupwame nambapa lao kenane rana isa poko pyao karaminyi.


\par }{\BB \par }
{\Q \VS{13}Dopa lao karaminyipape nambaramo doko Kamongo embapa lao loma soo kararowale.

\par }{\Q Anatu, yuu gii mende embame rombo palyuo nyepala namba isingi langipi.

\par }{\Q Embame namba mona andakeretelene dokona laope

\par }{\Q embame kyawa lete nyero lenge pii doko minyingi dokome isingi langipi.


\par }{\Q \VS{14}Ipwa injunya yalyilyu dokona nyisape.

\par }{\Q Nambana yanda pimwai

\par }{\Q dee ipwa andake dolapona nenge rekya lao nyepe.


\par }{\Q \VS{15}Namba ipwa palyuo koo mange nelyamo dokome nyuo koko palya nanale.

\par }{\Q Namba yuwale kyasisi londe dokona

\par }{\Q malu pisi kara narowale.


\par }{\BB \par }
{\Q \VS{16}Kamongo embena mona reto puu penge keyange dokona piso pii yano pyaka.

\par }{\Q Embena saka renge palenge doko paleta namba keta ipupi.


\par }{\Q \VS{17}Embena kendemande akali doko kandele kanda nale lao kara napipi.

\par }{\Q Namba angi randa nyilyu dokona dakepa embame nyisa.


\par }{\Q \VS{18}Namba keta epapala nyisape.

\par }{\Q Nambana yanda pimwai dapwana namba nenge rekya lao nyepe.


\par }{\BB \par }
{\Q \VS{19}Nambana kingi doko kokwa soo lao

\par }{\Q koo keta palyamisa elya nyilyu doko emba silini.

\par }{\Q Embame nambana yanda pimwai dupwa peparae kandasi karene.


\par }{\Q \VS{20}Kingi kokwa soo laminyi dokome nambana mona doko kwaepyasa namba kopyali pakana palamo.

\par }{\Q Namba dopa pyuo pilini lao mendeme kenda dokona nakanju sepala

\par }{\Q mona minyaramburami kandena lao lengenyipunu dokopa mendali daa ingilyamo.


\par }{\Q \VS{21}Namba lopo piyamo dokopamauli nyuo jiyami.

\par }{\Q Namba ipwa nano piyamo dokopa ipwa waene kau pingi doko nyuo jiyami.


\par }{\BB \par }
{\Q \VS{22}Nakamana pati andake laminyi dupwame nakama kokwa sinyi nembo penale.

\par }{\Q Nakamana nenge nenge yuu gii dokona kone makarami dokona mangena minyinya.


\par }{\Q \VS{23}Pyao lenge kwaenyi nembape.

\par }{\Q Nakamana mata dupwa poraiya nanale lao pipi.


\par }{\Q \VS{24}Embena imbu singi doko nakama keta kulimbwanyi palyapala

\par }{\Q imbu singi dokome pyao yamasu pyanyi palyape.


\par }{\Q \VS{25}Nakamana piso palyuo pyuo papilyaminyi panda doko mee apa sinyale.

\par }{\Q Nakamana komau anda dokona mendepe lenge rao see nanale.


\par }{\Q \VS{26}Embame koo piyaminyi pyao yano nyiinyi dupwako randa mailyaminyi.

\par }{\Q Nakamame embame pyao ranjama nyiinyi wambu dupwanako pii lakamyuo palaminyi.


\par }{\Q \VS{27}Nakama lete parami panda dorena maiya narene.

\par }{\Q Nakamana koo dupwa mondo lao pepana pyao retakamyuo karape.


\par }{\Q \VS{28}Lete karengena buku dokona nakamana kingi doko kwuanyi nembasi palena.

\par }{\Q Nakama embena wambunya kingi silyamo dokona sisara daa.


\par }{\BB \par }
{\Q \VS{29}Namba mona rando mona kendo pilyu.

\par }{\Q O Anatu, embame namba minyalyuo nyepala nyisape.


\par }{\BB \par }
{\Q \VS{30}Nambame banya lao suu pyao kenane romope lao rana isa poko baa suu pyao kararo.

\par }{\Q Banya yulu keyange wakasa dupwana namba banyalao sangyu lao lao panaro.


\par }{\Q \VS{31}Renge dokome Kamongo baa rae mainyipyambwaramopa mena bulamakao kali kameya mairaminyi dupwa

\par }{\Q mee ingyuo para.


\par }{\Q \VS{32}Pendewa dupwame doko kandaraminyi dokopa raeme kumarami.

\par }{\Q Dopako pyuo Anatu kingi lenge wambu dupwa dokome porainyi pyambwaramo larami.


\par }{\Q \VS{33}Kamongome bange yano pilyamo karelyaminyi dupwana pii doko soo nyuo

\par }{\Q dee banya wambu karapusi palenge dupwa kame see naowako karo pingi.


\par }{\BB \par }
{\Q \VS{34}Anatu baa yake yuupi laparaeme lakando wee kenanepe lena.

\par }{\Q Ipwa kota dee bange wasiyamo silyamo dupwa opetaeme baa lakandena.


\par }{\Q \VS{35}Baame yuu Jerusaleme doko nyiso

\par }{\Q Juta wambunya taone dupwa dee kamba pyakamira dokopa

\par }{\Q banya wambu dupwa dokona yuu rombo pyao nyuo nao palirami ingilyamo.


\par }{\Q \VS{36}Banya kendemande wambunya para pyao nyerami.

\par }{\Q Wambu baa mona retarami dupwame dokona panda nyuo nao palirami.




\par }\PsalmChap{72}{\SH Kiŋinya Lao Ateŋa Pii
\par }
{\Q \VerseOne{1}Anatu, embena rolaena renge dokona palyuo kote lalenyili pyuo lena lao kiŋi baa mana lamaipi.

\par }{\Q Dokopa emba range katalunji nembo pii lenge dopale lamairi.


\par }{\Q \VS{2}Dokopa embena wambu dupwa pipya pii katalunjidokona lao

\par }{\Q dee pendewa dupwa pipya gapomane yulu angi rolae dokona palyuo iso karara.


\par }{\Q \VS{3}Yuu dokona kapa palyuo nao karapala

\par }{\Q rolaenarenge doko soo nyisi kararami.


\par }{\Q \VS{4}Dopa piramopa kiŋi baame mee pendewa wambu dupwa pipya kote kata angi dokona pao lena.

\par }{\Q Dopa pyuo nyisapenge kata dupwana nyiso

\par }{\Q dee ingi pungipi nao wambu pipya moŋo maiyuo karenge dupwa isa nembo karenale.


\par }{\Q \VS{5}Embena wambudupwame emba neta doko rao karalu karenge doko suu pyao kingi wapambupi lakao embena kingi lakando karalu karenale.

\par }{\Q Kana doko rao karalu karara doko suupyao emba lakando puu pena.


\par }{\BB \par }
{\Q \VS{6}Kiŋi baa ee yuupinya apunda kulimbwanyi peyalamuli pyuope

\par }{\Q dee apunda pura pura pyao epo yuu pyuku lanyi pyambwalamuli pyuo karena.


\par }{\Q \VS{7}Rolaena renge doko baa kararamo gii dusipana mondo lao ando paramopa

\par }{\Q kukwa kana rao karalu karo kararamo dupwana banya wambu dupwa kapa palyuo nao petenale.


\par }{\BB \par }
{\Q \VS{8}Banya isingi yulu doko ipwa kota mendasa piso pao kota pete mendena suu lao

\par }{\Q dee ipwa Yuporisa lenge dokona piso pao yuu wangu dolapona kapa kapa pira.


\par }{\Q \VS{9}Dokopa yuu muiyanena palenge wambu dupwame baa mupwaŋa lao pongwa nao banya kingi lakandarami.

\par }{\Q Banya yanda pimwai dupwame isa yuu sinjimu dupwana yuu paro oko soo soo pirami.


\par }{\Q \VS{10}Dopa pyuo yuu Sepene range kiŋipi dee yuu ipwa kota sukusa singi dupwana kiŋipi dupwame baa bange kipungi ingyuo maiyala eparaminyipa

\par }{\Q yuu Arapia rangepe yuu Itiopia rangepe dupwana kiŋi dupwame dopako pirami.


\par }{\Q \VS{11}Dopa pyuo kiŋi peparaeme baa mupwa lao mona mairaminyipa

\par }{\Q yuu muu dupwana wambu peparaeme banya yulu pyakamyuo pirami.


\par }{\BB \par }
{\Q \VS{12}Baame pendewa wambupi bange aeya nange wambupi dee wambu mendeme nyuo sukusa pyambwa nangepe dupwame

\par }{\Q baa kyakale larami dupwa kyawa minyara.


\par }{\Q \VS{13}Baame poraya nange dupwape pendewape dupwa sakame kumuo karo

\par }{\Q dee bange yano piramo kararami dupwa kyawa minyuo karenge.


\par }{\Q \VS{14}Nakama banya mona nyingi bange angi dopale ingyarasa dokona

\par }{\Q nakama pipya pyalana pingi wambu dupwa keta nenge rekya lao nyingi.


\par }{\BB \par }
{\Q \VS{15}Kiŋi baa karo yaku nao kumunya.

\par }{\Q Baa yuu Arapia range wambumi kana golo maiyuo karena.

\par }{\Q Banya lao ateŋa doko lapa lapa pyuo sakaminya.

\par }{\Q Anatumi kalya pyuo nembenge renge doko baa keta palipa palipa pyuo pena.


\par }{\Q \VS{16}Yuu dokona nenge witi jingipi kakana pyakaminya.

\par }{\Q Yuu kyauli dupwa ee nengepeme pana naramopa

\par }{\Q yuu Lepanone dokona nenge kakana pipyamo nelyaminyi dopaleko inginya.

\par }{\Q Yuu taone andake dupwanawambu wai kiso simbunyi pyale laramopa

\par }{\Q yangi kuku alemakai pokwalipi ingyuo pena.


\par }{\Q \VS{17}Banya kingi doko kame see nao suu pyale pyale karena.

\par }{\Q Banya karenge arome pii doko neta rao karalu karenge dopale ingyuo pena.

\par }{\Q Yuu muu ree lao baa lakandenale.

\par }{\Q Wambu peparaeme kiŋidoko rae maiyuo karapyali lao

\par }{\Q Anatumi nakamba elyape keta pisinya lao pirami.


\par }{\BB \par }
{\Q \VS{18}Isaraele wambunya Kamongo Anatu dokona kingi doko iki lakando palena.

\par }{\Q Baame yeelyo yulu elyape ingyuo dapwa pilyamo.


\par }{\Q \VS{19}Banya kingi neta renge ingyuo karamo doko lakando karalu kararaminyipa

\par }{\Q banya neta renge yulu dokome yuu pinjingi dolapona kapa kapa pinyale.

\par }{\BB \par }

{\BB \par }
{\Q \VS{20}Dakena epo akali Jesena ikinyingi Dapitimi ateŋa pii lao epo lumwa piya.




\par }\PsalmChap{73}{\SH Anatu Baa Rolae Pingi
\par }
{\Q \VerseOne{1}Anatumi Isaraele wambu keta yulu elyape pingi.

\par }{\Q Kinyi, wambu monarena yapasi seramo dupwa keta elyape ingyuo penge.


\par }{\Q \VS{2}Dopa piramopape namba oo repeta isa paro ingiya.

\par }{\Q Nambana kimbu doko keta keta pipala Anatu kapa ingingi lao suu pingi doko oo yaki nyepala isa pwuano lao siyu.


\par }{\Q \VS{3}Akali koo pingi dupwa kamongapala bange dupwa ando peyasa kandapala

\par }{\Q kyaŋe singi dupwa pipya yango palyiyu dokome namba isa paro ingiya.


\par }{\BB \par }
{\Q \VS{4}Nakamana randa pingi mende epa napyamopa

\par }{\Q nakama poraiyuo yanenge keyange karo karaminyi.


\par }{\Q \VS{5}Nakama wakale dupwa pilyaminyi doko suu pyaoranda nyii nalyaminyi.

\par }{\Q Wakale dupwa randa wakale wakale nyiminyi dopale doko nakama keta epa nalyamoko.


\par }{\Q \VS{6}Dopa pipyasa nakama mee yongona andanyi nembo kyaŋe silyaminyi.

\par }{\Q Dopa pyuo karo akali menge dupwa pyapala kokwa sinyi nembo karaminyi.


\par }{\Q \VS{7}Nakamana mona dupwana yulu koo wakale wakale dupwa neta epenge.

\par }{\Q Dee nakamana suu pingi dupwana yulu koo dupwa imambu see nao rapa rapa pilyaminyi.


\par }{\Q \VS{8}Nakamame wakale dupwa kando pii koo lao giyalya giyana pilyaminyi.

\par }{\Q Nakama range mupwa lao suu pyapala enda akalipi wakale dupwa randa maiyuo kokwa seraminyi dokona lao suu pyao lao palaminyi.


\par }{\Q \VS{9}Nakamame yake dorena karenge Anatu baakando pii kopetame letaminyi.

\par }{\Q Nakama rangena kingi doko ketae pyambuo lao isa wambu dupwa dopa pinya dopa pinya lao karaminyi.


\par }{\Q \VS{10}Dopa piminyisa Anatunya wambu angi dupwamepe kapu kyepala

\par }{\Q nakamana pii laminyi doko soo kale yukupala angi lao suu pilyaminyi.


\par }{\Q \VS{11}Namwa pilyamano dupwa Anatumi see nara, letaminyi.

\par }{\Q Kamongo Ama Ketae karenge dokome koto kanda nara, letaminyi.


\par }{\Q \VS{12}Wambu koo pingi dupwana yulu doko dopa pyuo pilyaminyi.

\par }{\Q Nakama bange ama malu sipyamopape mee nyelanako suu pyao lao karaminyi.


\par }{\BB \par }
{\Q \VS{13}Namba mondo lao waso karo mona yapasi silyamo dee nambana kingi dokome koo mende pii nalyo.

\par }{\Q Doko mee ingyuo parase?


\par }{\Q \VS{14}Anatu, embame kukwa korakamape yuu gii yaka lao namba randa jookarenge.

\par }{\Q Dee yangama peparae namba moŋo jingi.


\par }{\BB \par }
{\Q \VS{15}Namba pii kopetame leyaminyi doko lapuli

\par }{\Q embena wambu pii lao nenge rambo lao pingi dopale pii napuli.


\par }{\Q \VS{16}Dokona lao renge angi dokona randa nao serama ingyapyamopape sipuli lao

\par }{\Q pyuo lisa pyuo karapu.


\par }{\Q \VS{17}Dopa pipunupape namba embena tembole anda dokona papala

\par }{\Q koo pingi dupwa keta renge dopa pyuonde paliralyamo lao soo pakana palyipu.


\par }{\BB \par }
{\Q \VS{18}Kinyi, embame nakama kata keta keta pyuo puu pelyamo dokona nyuo karapala

\par }{\Q pyao lukundo soo randa nyinya lao piri ingilyamo.


\par }{\Q \VS{19}Nakama waiya lao koo keta palyuo randa nao otarami.


\par }{\Q \VS{20}Kamongo nakama mee kukwama kombeya pipala yangama sipurenge dokopa

\par }{\Q mee ingyalya ingyana pilyasa kame soo kaenge dopakale ingyuo karaminyi.


\par }{\BB \par }
{\Q \VS{21}Dokopa nambana suu pingi koo manjo mona rando karo


\par }{\Q \VS{22}namba kopyali ingyapala emba angi sepa nayo.

\par }{\Q Namba rangeme embena lenge kambu dokona suwa menape ingyuo peyo.


\par }{\Q \VS{23}Dopa pipunupape namba embapa role pyao karapunu dokona lao

\par }{\Q embame nambana kingi minyaro karene.


\par }{\Q \VS{24}Embame dopa pyuo dapa pyuo karape lao namba kata lasaka pipinyi karo pelyo.

\par }{\Q Pao lumwa pyuo dusa nambana kingi ketae pyambuo lakando nyere ingilyamo.


\par }{\Q \VS{25}Yake panda dokona api mende nambana lao karase?

\par }{\Q Embakoiki ingilyamo. Isa yuu dakena namba karapunu dokopa embapako angingyuo karo.


\par }{\Q \VS{26}Nambana suu pingipi dee yongope poraya nara ramo dokopa

\par }{\Q Anatu doko nambana porainya renge ingilyamo.

\par }{\Q Anatu nambapa kararamo dokopa namba sikya pirasa pira.

\par }{\Q Mendeme yangyuo yano piramo kararonde daalamo.


\par }{\BB \par }
{\Q \VS{27}Kinyi, enda akalipi emba yaki nyeraminyi dupwa kumuo parami ingyaramopa

\par }{\Q lapome embapa mondo lao au pyuo kara naraminyi dupwa embamekokwa sinyi nembo karare.


\par }{\Q \VS{28}Dopa pyuo karena lao namba range doko Anatu embapa lungwa lungwa pyuo kararo doko keyange lao soo nyuo karo.

\par }{\Q Kamongo Mupwa Andake Wakasa namba kyawa minyaramopa

\par }{\Q banya yulu pilyamo dupwa polo lao kararo.




\par }\PsalmChap{80}{\SH Isaraele Wambu Dupwa Dee Kamba Karengenyili Pyuo Nyinya Lao\newline  Ateŋa Leyami
\par }
{\Q \VerseOne{1}Isaraele Wambunya Iso Karenge embame namwana pii soo karape.

\par }{\Q Emba aŋala dupwana kyawa ingyuo karenge dokome


\par }{\Q \VS{2}emba Eporaime rarape Benjamenena rarape Manasana rarape dusipa keta epo lasaka pyuo panape.

\par }{\Q Embena porai renge namwa lasaka pyuo epo

\par }{\Q namwa pyuonyepe.


\par }{\BB \par }
{\Q \VS{3}Anatu embame namwa range sukusa nyepe.

\par }{\Q Embena sakame kumungi renge doko lasaka pirinyi dokopa namwa kyawa minyinyale.


\par }{\BB \par }
{\Q \VS{4}Anatu Porai Wakasa doko embame yuu akipare

\par }{\Q embena wambunya ateŋa doko soo imbumi kumuo kararese?


\par }{\Q \VS{5}Embame kondange renge doko nenge ingyuo nalapa lao jilini.

\par }{\Q Ee ipwange kenda doko penge kapo dokona sero simbwapala ipwa ingyuo nalapa letene.


\par }{\Q \VS{6}Namwana parali maki dupwame namwana yuu doko yanda pyuo nyinya lao panda maiyuo kaelene.

\par }{\Q Yanda pimwai dupwame namwa kando pii mora nyuo giyalya giyana pilyaminyi.


\par }{\BB \par }
{\Q \VS{7}Anatu Porai Wakasa dokome namwa range sukusa nyepe.

\par }{\Q Embame sakame kumungi renge doko lasaka pirinyi dokopa namwa kyawa minyinyale.


\par }{\BB \par }
{\Q \VS{8}Wamba dokopa embame isa girapo mende yuu Isipi dokona nyepala minyuo epepya.

\par }{\Q Dopa pipala rara wakale dupwa pyao ralinyi karapala dokopa isa doko nakamana yuu dokona wara pinyi palyipya.


\par }{\Q \VS{9}Embame andara panda doko panda pyuo renge pinyi nembeepya.

\par }{\Q Baa pingi kamame koko pao andapala angi dokome yuu peparae minyarambu nyiya.


\par }{\Q \VS{10}Isa girapo doko ando pangwapala isa imambu dokome yuu kyau doko pau lao sembeya.

\par }{\Q Wangya pangepe dokome mee isa ama londe dupwa rau lanyi pyambuya.


\par }{\Q \VS{11}Wangya pangepe pyao panguyamo dokome nanesa pao ipwa kota pete

\par }{\Q andake Metitaraniane lenge doko kando nyuo

\par }{\Q dee ipwa Yuporisa lenge nanesa epeya dokona kando nyuo pao suu lao piya.


\par }{\Q \VS{12}Akipamo embame kame pirukarenge doko lalyinyi retelepe?

\par }{\Q Wambu peparae kata papirami dupwame kandapala isa girapo jingi waa lyuo nyerami ingilyamo.


\par }{\Q \VS{13}Isa girapo doko mena rae lengeme kalyuo pyarakwaminyi dokopa

\par }{\Q wii saape mee dokome naopelyaminyi.


\par }{\BB \par }
{\Q \VS{14}Anatu Porai Wakasa doko embame namwa kame soo kaeya napipi.

\par }{\Q Yake dorena karo kandanyi malyo kandapala

\par }{\Q namwa embena wambu dupwa pyuo nyepe.


\par }{\Q \VS{15}Namwa embame isa girapo ingyuo wara piinyi palyipya dupwa nyisala ipu.

\par }{\Q Namwa isa girapo ene nyaŋa dopale doko embame minyuo ando porainyi pyambui.


\par }{\BB \par }
{\Q \VS{16}Namwana yanda pimwai dupwame pyakepo isarena yangeyami kande dokopa

\par }{\Q embame imbu singi manjo kandapala nakama randa maiyuo kokwa sinyi nembape.


\par }{\Q \VS{17}Namwa emba rangeme embena wambu lao rombo palyuo nyiinyi dokome range nyiso kando kyawa minyuo karape.

\par }{\Q Embame namwa ando porai inginyi pyambui kande.


\par }{\Q \VS{18}Namwa emba deeko yaki nyuo neta paa narama.

\par }{\Q Namwa lete karalapa lao pirinyipa namwame embena kingi lakando kararama.


\par }{\BB \par }
{\Q \VS{19}Kamongo Anatu Porai Wakasa dokome namwa range sukusa nyepe.

\par }{\Q Embena sakame kumungi renge doko lasaka pirinyi dokopa namwa kyawa minyinyale.




\par }\PsalmChap{84}{\SH Akalimi Anatunya Anda Doko\newline  Mona Nyiya
\par }
{\Q \VerseOne{1}Anatu Porai Wakasa doko embena tembole anda doko namba mona nyilyu.


\par }{\Q \VS{2}Mona nyepala namba dokona karapuli lao suu pyale pyale karo.

\par }{\Q Nambana yongo mona dolapona piso renge kuiyuo Anatu lete karenge dokona lao raemaiyuo wee romope lao karo.


\par }{\Q \VS{3}Kamongo emba Porai Wakasa nambana kiŋi dee nambana Anatu.

\par }{\Q Yaka mambiname dupwame nakamana yakanedupwa

\par }{\Q embena mena pyao kiso jingi kana pyare lenge dokona repeta anda pyuo retapala rapu pyuo petenge. 

\par }{\Q \VS{4}Wambu embena tembole anda palyuo karo piso pingi dupwame

\par }{\Q embapa rae maipala yuu peparae kenane pyao lakandenge.


\par }{\BB \par }
{\Q \VS{5}Wambu dupwa emba keta porai renge nyepala

\par }{\Q yuukyau Sayone dokona panya rae wakasa maiyuo karaminyi.


\par }{\Q \VS{6}Yuu pau lama lama ketange pyasi kingi Baka lenge dokona yalo pelyaminyi dokopa

\par }{\Q ipwa guu lanyi pyakamenge.

\par }{\Q Apu epa nange mange dokopa wambo epapala pete kuki malu simusae pingi.


\par }{\Q \VS{7}Nakama pao dokopa ando poraiyuo penge.

\par }{\Q Nakama mee bange anatuŋu letaminyi dupwa nyuo isa palyuo Anatu mupwa doko yuu Sayone dokona kandarami.


\par }{\BB \par }
{\Q \VS{8}Kamongo Anatu Porai Wakasa dokome nambana ateŋa pii doko soo karape.

\par }{\Q Jekopena Anatu embame sepe.


\par }{\Q \VS{9}Anatu embame namwana kiŋi rombo palyakaene doko

\par }{\Q elyape keta pisakape.


\par }{\BB \par }
{\Q \VS{10}Yuu gii mendakiembena tembole anda pao pisiru doko angingyuo papala

\par }{\Q yuu gii taosande nembo yuu wakalena mee kata papyuo kararo dusipa mee ingyuo pelyamo.

\par }{\Q Yulu koo pinginya anda dupwana kara nao

\par }{\Q nambana Anatunya anda kambu konandawamedokona karapuli yaka lao suu pilyu.


\par }{\Q \VS{11}Kamongo doko baa namwana konambe ingyuo karo kiŋi neta renge ingyuo karenge.

\par }{\Q Baame namwa elyape keta piso anjiki pyuo namwa nyuo ketae pyambuo karenge.

\par }{\Q Baame wambu lapo rolae pyuo karenge dupwa

\par }{\Q bange keyange mainya kata rokwakami nange.


\par }{\Q \VS{12}Anatu Porai Wakasa doko, wambu lapome emba kapa ingingi laosuu pilyaminyi dupwa rae maiyuo kararami ingilyamo.




\par }\PsalmChap{87}{\SH Yuu Jerusaleme Lakando Kenane Piyami
\par }
{\Q \VerseOne{1}Yuu kyau poo pyasi dokona Kamongome banya yuu taone andake wasiya.


\par }{\Q \VS{2}Isaraele dokona yuu wakale wakale singi dupwa nyuo isa palyuo

\par }{\Q Anatumi Jerusaleme doko mona wakasaretenge.


\par }{\Q \VS{3}Wambu Anatunya taone andake dokona palaminyi dupwa

\par }{\Q Anatumi yulu keyange pipa pipa pyakalyamo doko selapape.


\par }{\BB \par }
{\Q \VS{4}Nambapa kamba laa naminyi yuu dupwa yaka laronopa

\par }{\Q Isipi Bapilonepa opetae yaka laro ingilyamo.

\par }{\Q Pilisitia Taiya dee Itiopia wambu dusipa

\par }{\Q Jerusaleme dopakaleko ingilyamo laro.


\par }{\BB \par }
{\Q \VS{5}Jerusaleme doko wambu rara wakale wakale peparaena ingilyamo lao

\par }{\Q Anatu Porai Wakasa dokome Jerusaleme doko porainyi pyambwara, larami.


\par }{\Q \VS{6}Kamongo baame wambu rara peparaena yaka lao kingi pepa pyao

\par }{\Q nakama peparae yuu Jerusaleme rangeŋe lao retara.


\par }{\Q \VS{7}Wambu peparae pyakalyuo pyao dopa laokyaponga pilyaminyi.

\par }{\Q Yuu Jerusaleme dokona renge keyange dupwa peparae sipurenge lao pilyaminyi.




\par }\PsalmChap{89}{\SH Isaraele Wambu Randa Nyiyaminyi Dokona Kenane Palamo
\par }
{\Q \VerseOne{1}Kamongo embena mona reto puu penge dokona kenane pyao karalu karo

\par }{\Q embame yaki nyii nange lao polo lamairu.


\par }{\Q \VS{2}Embena mona retenge renge palu palyuo palira.

\par }{\Q Dee embena yaki nyii nange renge yakena mendeko ingyuo pingi pyao sulu sera doko namba silyu.


\par }{\Q \VS{3}Akali nambana rombo palyisi pipa lao kana minyilyu.

\par }{\Q Nambana kendemande akali Dapitipa


\par }{\Q \VS{4}para pyao nyere dupwa kiŋiko ingyuo parami.

\par }{\Q Embena para pyao nyere wambu keta kiŋinya isingi yulu doko boneŋe sinya lao nyakaro lee kande.


\par }{\BB \par }
{\Q \VS{5}Yake pandana aŋala dupwame keyange pilini dupwana kenane pilyaminyi.

\par }{\Q Kamongo, embena mondo lao pingi dokona lao pilyaminyi.


\par }{\Q \VS{6}Yakena karenge dupwa Kamongo emba yale daa.

\par }{\Q Aŋala dupwa embapamanda manji nara.


\par }{\Q \VS{7}Yake pandana aŋala mupwa dupwa wato lenge dokopa emba ketae nembo lenge.

\par }{\Q Peparaeme emba mupwa lao suu pyaopako karenge.


\par }{\BB \par }
{\Q \VS{8}Kamongo Anatu Porai Wakasa emba yale mende daa.

\par }{\Q Yulu peparaena Kamongo emba isa paa nange.


\par }{\Q \VS{9}Ipwa kotaporai doko minyuo iso karenge.

\par }{\Q Kasakole minyuo naro ipupwa lao epenge doko meme pingi.


\par }{\Q \VS{10}Koo renge mena poraingi Oreapa lenge doko emba yuu mendaki kalyuo pyao kumasii.

\par }{\Q Embena porainya renge dokona embena yandapimwai dupwa nyuo anamasi minyii.


\par }{\Q \VS{11}Yake doko embena ingyuo silyamo. Dee yuu doko opetaeko.

\par }{\Q Embame yuupi yuu muu dupwana bange wakale wakale singi dupwape wasii.


\par }{\Q \VS{12}Yuu parali dolapo wasiinyi silyamo.

\par }{\Q Yuu Tapo Emonepa kyau dolapome embena lao rae maiyuo kenane pyakange.


\par }{\Q \VS{13}Anemapwae. Emba ama porai renge wakasa palenge.

\par }{\Q Embena porai renge doko bange mendepa manda manjipa nalyamo.


\par }{\Q \VS{14}Embena isingi yulu doko rolae pingi rengepe kote rolae lenge rengepe dolapona ingyuo renge kuiyaro karapyamo silyamo.

\par }{\Q Embena mona reto pingipi mondo lao pingipi dolapo yulu pipi dokona panelyamo.


\par }{\BB \par }
{\Q \VS{15}Emba mona joo misi kenane pyao kingi wapambupi lakandenge wambu nakama rae maiyuo paramilyamo.

\par }{\Q Nakama embena anjiki pingi renge eŋa pasi dokona moko ware pyuo karenge.


\par }{\Q \VS{16}Emba karenge dokona lao nakama rae maiyuo pao yuu kwuanyi serenge.

\par }{\Q Dopa pyuo embame keyange pingi dupwana lakandenge.


\par }{\Q \VS{17}Emba keta renge kuiyuo namwa anamasi minyingi renge jingi.

\par }{\Q Embena mona retenge dokona moko karo anamasi minyingi.


\par }{\Q \VS{18}Kamongo embame namwa kyawa minyara doko rombo palyiipya.

\par }{\Q Emba doko Isaraele wambunya Anatu Poo Pyasi dokome namwa kiŋi doko jiipya.


\par }{\SH Anatumi Dapiti Kando Pii Lalu Lao Ingyuo Leya
\par }
{\Q \VS{19}Yuu wamba embena kendemande akali yulu mondomondo lao pingi dupwa keta pii repa repa pyuo lao,

\par }{\Q Nambame ami yanda pyuo mupwa ingiyamo doko kiŋinya kyawa rarange maiyuo

\par }{\Q namba wambu kareyaminyi dokona rombo palyiyu doko kiŋinya petenge isa doko maiyu.


\par }{\Q \VS{20}Nambame nambana kendemande akali Dapiti

\par }{\Q baa mamba poo pyasi dokome kiso kiŋi ingyuo karena lao piyu.


\par }{\Q \VS{21}Nambana porai renge dokome baapa yuu peparae role pyao karara.

\par }{\Q Nambana porai dokome baa porai sinyi pyambwara.


\par }{\Q \VS{22}Banya yanda pimwai dupwame baa randa mainya pyuo lisa pirami.

\par }{\Q Koo pingi dupwame baa kapa pyuo anamasi minya narami.


\par }{\Q \VS{23}Banya yanda pimwai dupwa kalyuo inji ranji pinyi nembapala

\par }{\Q baapa epe kanda nalyaminyi dupwa pyao kumakaro.


\par }{\Q \VS{24}Nambame baa mona wakasa reto baa keta renge renge soo kararo.

\par }{\Q Nambamebanya yanda pimwai anamasi minyingi inginyi pyambwaro.


\par }{\Q \VS{25}Nambamebanya isingi yulu doko

\par }{\Q ipwa kota andake Metitaraniane pete lenge dokona piso renge kuiyapala pao ipwa Yuporisa dorena ando nyimbunya lao piru.


\par }{\Q \VS{26}Dokopa baame namba kando,

\par }{\Q Emba nambana rakange dee nambana Anatuŋu, lara.

\par }{\Q Emba nambana kyawa minyingi dee nambana lete wai pyao nyingi akali karene, lara.


\par }{\Q \VS{27}Nambame baa wane mupwasa ingyaro.

\par }{\Q Kiŋi doloma peparae manda manji nao ketaele karena lao piru.


\par }{\Q \VS{28}Nambame baapa pii lalu lao leyo lao suu pyao kararo.

\par }{\Q Deelao kana minyiyambano doko sulu soo sera.


\par }{\Q \VS{29}Baa keta piso kiŋi para pyao paraminyi dokona mendeko kiŋi ingyapa pira.

\par }{\Q Banya isingi yulu doko yake doko pingi pyaro karamo dopako ingyuo puu para.


\par }{\BB \par }
{\Q \VS{30}Dopa pyuo paramopape banya para pyao nyeramo dupwame nambana mawa pii minya nao kamba lapala

\par }{\Q nambana yulu katape singi dokona paa napala


\par }{\Q \VS{31}mata joo karapala

\par }{\Q nambana mana pii laronuli pyuo moko minyuo paa narami ramo


\par }{\Q \VS{32}doko nakamana koo dupwana lao randadokome peponame ingyuo pyaro.

\par }{\Q Nambame nakamana kyai pirami dupwana randadokome isareme ingyuo kisaro.


\par }{\Q \VS{33}Dopa pirunupape nambame Dapitipamona retenge kata doko rokwa napala

\par }{\Q baapa pii mende lalu lao leyo dokonaisa nemba naroko.


\par }{\Q \VS{34}Nambame baapa kana minyuo lalu lao leyono doko yala naowape

\par }{\Q dee pii lalu lao leyono dupwana mendepe nyuo alowa pyuowape pii naro.


\par }{\BB \par }
{\Q \VS{35}Nambana kingi poo pyasi dokona lao yuu gii mendakisa leyo doko yuu peparaena ingyuo pena lao lalu lao leyonosa piya.

\par }{\Q Doko Dapitipa kyambo ingyuo pena lao pii naro.


\par }{\Q \VS{36}Yuu peparae banya para pyao pyaramo dupwa rembe naa naramopa

\par }{\Q banya kiŋi yulu doko nambana lenge kambu dokona neta rao karamo dopale ingyuo soo puu para.


\par }{\Q \VS{37}Dopako pyuo kana doko yake dokona rao karalu karengeŋe lao panenge doko suu pyao

\par }{\Q banya isingi yulu doko pano sera.


\par }{\SH Yanda Pimwai Dupwame Kiŋi Doko Anamasi Minyiyaminyi Dokona Ee Lao Mona Rando Peteya
\par }
{\Q \VS{38}Dakepa kiŋi emba range rombo palyii dokona lao

\par }{\Q emba baa mata maipala yaki nyuo imbwualene.


\par }{\Q \VS{39}Embena kendemande akali kiŋi dokopa kana minyuo pii lalu lao leene doko mee inginyi nembee.

\par }{\Q Embame kiŋinya kyawa rarange doko yuunya kupinyi yaki nyipisa mee yuu parapala kwaelyamo.


\par }{\Q \VS{40}Embame banya taone dokona kame porai doko pyao lalyanyi nembee.

\par }{\Q Dopa pipala banya anda porai dupwa pyao kokwa sii.


\par }{\Q \VS{41}Wambu baa repetale kata pumi dupwame banya bange dupwa waa nyuo kaelyaminyi.

\par }{\Q Banya parali maki dupwame peparae baako kando giyalya giyana pilyaminyi.


\par }{\Q \VS{42}Embame banya yanda pimwaimi baa pyao anamena lao kae.

\par }{\Q Nakamana monarename rae mainyipyambwakamii.


\par }{\Q \VS{43}Embame banya yanda kakupi dupwa nyuo nenge kara nange ingyanyi pyambwapinyisa

\par }{\Q yanda angi dokona baa anamasi minyilyaminyi.


\par }{\Q \VS{44}Embame baa kiŋi ingyuo kara nanale lao nyuo isa palyapisa

\par }{\Q banya isingi yulu doko otelyamo.


\par }{\Q \VS{45}Embame baa banya yuu gii oto emapa napyamopa kanya kapwa pyuo minyuo pyaminyisa

\par }{\Q baa elyako nyilyamo.


\par }{\SH Nenge Rekya Lao Nyinya Lao Ateŋa Pii
\par }
{\Q \VS{46}O Kamongo, emba yuu peparae yalu pyuo karalu kararese?

\par }{\Q Yuu akipare embena imbu singi doko isare ingyuo rao kararamo kararese?


\par }{\Q \VS{47}Kamongo embame akali dupwa yuu malu kararaminde daa lamo doko suu pyao karape.

\par }{\Q Embame namwa wasiinyipape namwa kumungi dokona ingyuo pelyamo laosuu pyaowako karape.


\par }{\Q \VS{48}Api mendeme kuma nao mee karalu kararase?

\par }{\Q Apa pyuo malu anda paa naro lao range porayapala karalu kararamisi?


\par }{\BB \par }
{\Q \VS{49}Kamongo embame baa mona retalu reto reteene doko anja peyape?

\par }{\Q Embena lalu lao lenge pii Dapitipa leyambinyi dupwa anja silyase?


\par }{\Q \VS{50}Kamongo namba embena kendemande kandale doko kame soo kaeya napipi.

\par }{\Q Dopande pyuo kilya kando lalyaminyi lao sowako karape.

\par }{\Q Namba wambu Anatu suu pyaa nange dupwa peparaeme kaeya nao elya kendape dupwa jiminyi silyamo.


\par }{\Q \VS{51}Kamongo, embena yanda pimwai dupwame embena rombo palyisi kiŋi doko kilya kando

\par }{\Q anja mendasa para dupwa mee lao nembowakopelyaminyi.


\par }{\BB \par }
{\Q \VS{52}Kamongona kingi doko lakando karalu karamanadoko.

\par }{\BB \par }

{\BB \par }


\PsalmChap{90}{\SH Anatu Mee Akalipana Pii
\par }
{\Q \VerseOne{1}Kamongo emba yuu peparae namwanaanda angingyuo karenge.


\par }{\Q \VS{2}Yuu kyau dupwa wasapa nao karowape

\par }{\Q dee yuu muu peparae ingyalana karowape

\par }{\Q Anatu emba letena renge palyuo Anatu ingyuo karalu karengepya.

\par }{\Q Dokoko Anatu ingyuo karo puu parepya.


\par }{\BB \par }
{\Q \VS{3}Emba akali dupwa siyamo nyiinyi mare dokona range pao sinya leepya.

\par }{\Q Embame dee range alowa pyuo yuu inginyi pyambuipya.


\par }{\Q \VS{4}Ee kana taosande dupwa embame kandelene dokopa mee yuu gii mendaki ingingipya.

\par }{\Q Kwuaka yuu gii pupya kandapi dopale ingingipya.

\par }{\Q Yuu gii mee kukwamuu dopale ingingipya.


\par }{\Q \VS{5}Embame akalinya karenge gii doko pyarapanyi nembengepya.

\par }{\Q Kumulyaminyisa karenge gii dolapo mee kombeyame ingingipya.

\par }{\Q Nakama rambinya pipyae raiya doko mee yangama kondalamuli pyuo andarekara nao kumuo pengepya.


\par }{\Q \VS{6}Nakama isa jinginya mendeke yangama dokopa rao pee lapala

\par }{\Q alemanji olo kope lao kumunginyili pyuo penge.


\par }{\BB \par }
{\Q \VS{7}Embena imbu singi dokome namwa pyao kokwa sinyi nembapyamo karamano.

\par }{\Q Embena imbu singi wakasa nyipisa namwa pako karamano.


\par }{\Q \VS{8}Embame namwana koo dupwa kapa kandanyi nembo karene.

\par }{\Q Namwana koo yalu pyuo pilyamano dupwa kapa kanda nare ingya nalyamo.


\par }{\BB \par }
{\Q \VS{9}Namwa lete karenge renge doko embena imbu singi dokome andare kara nange.

\par }{\Q Namwa mee yuu kanda pele pele pipala pengelamo.


\par }{\Q \VS{10}Ee kana akalisakao pao akalisa yanda ipingi iki dusipa angi karamano.

\par }{\Q Kararama ingilyamo dee namwa porai ingyuo kararamande ramo doko ee kana akalisa mange lama ingyuo kararama ingyara.

\par }{\Q Dopa pyuo kararamanopape dolapona angi mende ingya napala mona nembengepe dee randape dupwanako mapyaramo kararamalyamo.

\par }{\Q Dopa pipala andare kara nao otarama ingilyamo.


\par }{\BB \par }
{\Q \VS{11}Emba dopa pyuo renge palyuo imbwualene lao angi apimi soo pakana palyuo silyase?

\par }{\Q Embena pakao imbwange renge minyuo epenge doko apimi pakame kumapala soo otengese?


\par }{\Q \VS{12}Yuu gii langa andare see naralyamo lao mana langirinyipa

\par }{\Q mona palenge akali ingyuo soo manjo karamwali yaka.


\par }{\BB \par }
{\Q \VS{13}Yuu gii akipare embena imbu singi doko mee serase?

\par }{\Q O Kamongo, embena kendemande dupwa kando sakao karape.


\par }{\Q \VS{14}Yangama peparaena embena mona reto karalu karenge renge dokome pakapyakape.

\par }{\Q Dokopa kenane pyao raeme kumuo karalu kararama ingilyamo.


\par }{\Q \VS{15}Namwana ee kana randa nyepala monarena londeta ingyuo kendao karalu kareyama kande dokona suu pyao

\par }{\Q rae maingi renge doko dopale manda manjo jepe.


\par }{\Q \VS{16}Namwa embena kendemande dupwame embenayulu doko porainya renge kuiyuo pirinyipa kandenale.

\par }{\Q Namwana jingi parape dupwame embena neta rengena yulu porai doko kandenale lao piri.


\par }{\Q \VS{17}Namwana Kamongo Anatu embena elyape renge doko namwa keta palena lapala

\par }{\Q pirama laramano dupwa peparaena kapa palyinyi pyambwakape.




\par }\PsalmChap{91}{\SH Anatu Namwa Kyawa Minyingi
\par }
{\Q \VerseOne{1}Wambu mende Kamongome kyawa minyinya lao para ramo

\par }{\Q dee wambu mende Anatunya arapu porai renge palenge dokona panao mee karo pira ramo dokome Kamongo kando lamaiyuo,


\par }{\Q \VS{2}Embame nambana kyawa lete nyingipi dee konambena mendeke ingyuo karene dokona

\par }{\Q nambana Anatuŋu namba emba keta pyamalyuo karo, lara.


\par }{\Q \VS{3}Baame emba yulu koo kandapa nao yalu pyuo seramo dokona randa nyere dupwape

\par }{\Q dee anga renge koo wambu pyao kuma singi dupwanape emba kyawa minyuo karara.


\par }{\Q \VS{4}Emba banya arapu dokona kolame yakane yambe pyalamuli pyuo lanyuo papira.

\par }{\Q Baame emba kyawa minyuo reto kararamo kapa karare.

\par }{\Q Baame banya reto yaki nyii nao pyuo karenge renge dokome pyuo emba kyawa minyara.


\par }{\Q \VS{5}Emba kukwa dokopa randa jerami lao paka renge nyuowape

\par }{\Q dee korakama dokopa pyarami lao suu pyaowape


\par }{\Q \VS{6}dee kukwa anga yakane koo kisaramopa

\par }{\Q koo renge dupwame yuu yangaramo dokopa emba pyao kumakara lyamo laope dusipana pako kara napipi.


\par }{\BB \par }
{\Q \VS{7}Wambu dupwame emba kararene dusa wambu taosande malu pyao kuma soo eparaminyipape

\par }{\Q emba mee mondo lao karo epare ingyara.


\par }{\Q \VS{8}Kopetame pingidupwa apa pyuo koo keta palyuo randa nyilyaminyi lao

\par }{\Q kando soo karare.


\par }{\Q \VS{9}Embame Kamongo Ama Ketae doko embena konambe ingyaro karamo lao sepala

\par }{\Q wane nyaŋana mendeke ingyuo karapinyi pilyamo.


\par }{\Q \VS{10}Dokona randa andake mendeme emba isa pyao palya nara.

\par }{\Q Koo keta palirili yulu randa dokona mende embena anda kambusa epa nara.


\par }{\Q \VS{11}Emba parene kata dupwana

\par }{\Q Anatumi banya aŋala dupwa emba rapu pyakana lao jera.


\par }{\Q \VS{12}Embena kimbu doko kaname isa pyaa nana lao

\par }{\Q nakamana kingi kapena emba ketae reto nyerami.


\par }{\Q \VS{13}Embame mena laene wambu nenge dupwape dee kau wambu pingipi dupwa

\par }{\Q pyao rambetaku pyarene mee kimbumi nara ingilyamo.


\par }{\BB \par }
{\Q \VS{14}Anatumi lao dokopa nambame namba mona retarami dupwa nyiso

\par }{\Q dee namba Kamongo doko karene lao soo karaminyi dupwa kyawa lete nyero, letamo.


\par }{\Q \VS{15}Nambame nyisape lao kyakale laraminyi dokopa isingi pii yano doko pyakamiro.

\par }{\Q Nakamba randa nyepala pisiraminyi dokopa kaeya nao role pyao piso nenge rekya lao nyepala dokopa

\par }{\Q nakama lakando kingi ketae pyambuo piro.


\par }{\Q \VS{16}Nambame nakama angi kyawa minyuo karo.

\par }{\Q Nakama lapo yano pyao mailyuŋu lao dokopa karo yaku nao kumunya laro ingilyamo.




\par }\PsalmChap{93}{\SH Anatu Baa Kiŋi
\par }
{\Q \VerseOne{1}Kamongo baa kiŋi.

\par }{\Q Banya kingi kamame nyilyingi dokomepe porainya renge dokomepe range komau ingyuo pee pipala karamo.

\par }{\Q Isa yuu dake reteyamuli pyuo porai wakasa ingyuo romo pii nao sulu soo singi.


\par }{\Q \VS{2}O Kamongo, embena kiŋinya yulu doko yuu kanda soo wasiyamo dokopa piso pao porai ingyuo sulu singi.

\par }{\Q Yuu gii ene kanda sepa nayamo dokopa emba mee karalu karenge.


\par }{\BB \par }
{\Q \VS{3}Kamongo, ipwa kota andake ama kyuwa dokona singi dokome ama kasakole minyuo

\par }{\Q pii lao gono gono lenge.


\par }{\Q \VS{4}Ipwa kota ama kasakole minyuo gono gono lao porai ingyuo silyamopape

\par }{\Q Kamongobaa yake panda dokona mupwa karo

\par }{\Q ama porai wakasa ingyuo iso karenge.


\par }{\BB \par }
{\Q \VS{5}Kamongo, embena lowa dupwa yuu peparae sulu singi.

\par }{\Q Embena tembole anda doko ama poo pyasi wakasa ingyuo karalu karara.




\par }\PsalmChap{95}{\SH Anatu Lakandenge Kenane Doko
\par }
{\Q \VerseOne{1}Nakama ipupwa. Kamongo lakandamana.

\par }{\Q Anatumi namwa kyawa minyuo karenge dokonasuu pyao rae maiyuo kenane pyamana.


\par }{\Q \VS{2}Namwa banya lenge kambu silyamo dokona karo sangyu lao rae maiyuo

\par }{\Q kenane rae wakasa maiyuo pingi dupwame pyao baa lakandamana.


\par }{\Q \VS{3}Kamongo baa doko Anatu porai ingyuo karamo.

\par }{\Q Dokona lao baa kiŋi mupwa isame bange wasisi anatuŋu lao dupwa nyuo isa palyuo karamo.


\par }{\Q \VS{4}Kananda koko dorenapiso yuu kyau ama ketae dokona pao

\par }{\Q baame yuu muu dupwa peparae iso karamo.


\par }{\Q \VS{5}Yuupi ipwa kotape baame wasiya dolapo range iso karamo.


\par }{\BB \par }
{\Q \VS{6}Namwa wapambu pii pyaro piso

\par }{\Q Kamongo namwa wasiyamo dokolakandamana. Ipupwa.


\par }{\Q \VS{7}Baa namwana Anatu.

\par }{\Q Namwa banya wambu mena sipisipi dopale baame nenge joo rapu pyuo karamo.

\par }{\BB \par }
{\Q Epapu dokonamwa peparae baame apa letamo lao semana.


\par }{\Q \VS{8}Yuu muiyane dokona yuu kingi Meripa lengepe yuu Masa lengepe dolapona nakamana rakange kyawa dupwa

\par }{\Q mona kana pokapala Anatupa male male lao kamba lao kareyami kande dokonakopalyuo pii nalapape.


\par }{\Q \VS{9}Nakamame nambana yulu piyunu doko kando karapalape

\par }{\Q namba alyungu mambu ingyuo minyuo kui leyami.


\par }{\Q \VS{10}Ee kana akalisa kisima namba imbu singi nyakayami.

\par }{\Q Nambame endakalipi yuu peparae kopetame suu pyao karenge, leyo.

\par }{\Q Nambana nenge rambo lao piso karo pingi doko kamba lao mana nyii nalu nao nayami.


\par }{\Q \VS{11}Namba imbu singi nyepala lalu lao lao,

\par }{\Q Nambamoo pipya koo sela epa narami, leyo.




\par }\PsalmChap{96}{\SH Anatu Baa Kiŋi Mupwa Ingyuo Karenge
\par }
{\Q \VerseOne{1}Kamongo kando kenane enenge pyalapape.

\par }{\Q Yuu muu peparaena wambu dupwame Kamongona lao kenane pyalapape.


\par }{\Q \VS{2}Kamongo kando kenane pyao banya kingi ketae pyambuo karalapape.

\par }{\Q Baame namwa kyawa lete nyiyamo waili pii keyange doko yuu peparae polo lamaiyuo karalapape.


\par }{\Q \VS{3}Banya neta renge wakasa ingyuo karamo dokona lao wambu rara peparae dupwa polo lamaiyuo karalapape.

\par }{\Q Banya yulu porai wakasa wambu peparae keta piyamo dokona lao polo lamaiyuoko karalapape.


\par }{\BB \par }
{\Q \VS{4}Kamongo andake wakasa doko kamame ketaele lakandapengele ingilyamo.

\par }{\Q Isa bange kingimi wasisi dupwa isa palyuo baa kamame ulipili ingyuo kingi minyalyuo ketae pyambwapenge ingilyamo.


\par }{\Q \VS{5}Wambu yuu liti wakale dupwa kingimi wasisi bange dupwa anatuŋu lao lakandenge.

\par }{\Q Dee Kamongo dokome yake pandape bange peparae silyamo dupwa wasiya.


\par }{\Q \VS{6}Banya neta renge yulupi kingi kamame nyilyingi dokope baa keta soo awali lenge.

\par }{\Q Banya porainya rengepe keyange rengepe banya tembole anda dokona soo simbwualyamo.


\par }{\BB \par }
{\Q \VS{7}Isa wambu peparaeme Kamongo lakandalapa.

\par }{\Q Banya porainya rengepe neta renge yulupi dolapona lao suu pyao lakando karalapape.


\par }{\Q \VS{8}Kamongona kingi keyange ketae palenge doko lakandalapa.

\par }{\Q Bange Anatu mee maingi mende minyuo banya tembole anda dokona epo karalapape.


\par }{\Q \VS{9}Nakama mona yapasi dokome Kamongona lenge kambusa wapambu pii pyaro piso lakandalapape.

\par }{\Q Wambu peparaeme baa mupwa lao suu pyao walu lao pakao karalapape.


\par }{\BB \par }
{\Q \VS{10}Kamongo doko kiŋiŋi lao wambu yuu muu ree lao peparae lamailapape.

\par }{\Q Isa yuu dake reteyamuli pyuo porai wakasa ingyuo romo pii nao sulu soo silyamo.

\par }{\Q Banya kote wambu pipa lara doko rolae ingyuo lara.


\par }{\Q \VS{11}Yake yuupi dupwa rae maiyuo sinya.

\par }{\Q Ipwa kotape ipwa kotana bange ama rara wakale wakale silyamo dupwape poro paro lena. 

\par }{\Q \VS{12}Ee yuupi dupwana bange silyamo dupwape rae maiyuo sinya.

\par }{\Q Kamongo isa yuu dakena kiŋi ingyuo isala epara dokopa


\par }{\Q \VS{13}imwa kuki dupwana isa karenge dupwame rae maiyuo karo pii poraiyuo larami.

\par }{\Q Baame isa wambu dupwa iso karo rolae dokona palyuo yapalya yapana pira.




\par }\PsalmChap{100}{\SH Lakando Lao Kenane Pingi
\par }
{\Q \VerseOne{1}Yuu muu peparaena wambu dupwame Kamongo kando kenane pyao karalapape.


\par }{\Q \VS{2}Mona pyakalyuo pyao kenane lapo pyao

\par }{\Q rae maiyuo Kamongo lakando karalapape.


\par }{\BB \par }
{\Q \VS{3}Kamongo doko Anatuŋu lao kame see nalapape.

\par }{\Q Baame namwa wasiya dokona namwa banya wambu ingilyamo.

\par }{\Q Namwa banya sipisipi dopale. 

\par }{\BB \par }
{\Q \VS{4}Tembole anda kambu dokona sangyu lao parami.

\par }{\Q Andakare kolando dokopa Anatunya kingi minyalyuo

\par }{\Q baa kando sangyu lao lakando pupwape.


\par }{\BB \par }
{\Q \VS{5}Kamongo doko keyange.

\par }{\Q Baame namwa kulisa palyuo mona reto karalu karenge.

\par }{\Q Baame namwa yaki nyii nao namwa keta keyangeko pyuo puu penge.




\par }\PsalmChap{103}{\SH Anatunya Mona Retenge Doko
\par }
{\Q \VerseOne{1}Nambana imambu dokome Kamongo doko lakandarowale.

\par }{\Q Nambana yongope suu pingi imambupi peparaeme banya kingi poo pyasi doko lakandarowale.


\par }{\Q \VS{2}Baa anjiki pingi doko kame soo kaeya nao

\par }{\Q nambana imambu dokome Kamongo baa lakandaro.


\par }{\Q \VS{3}Baame nambana koo dupwa peparae nyuo anamasi minyuo

\par }{\Q baame nambana anga yakane peparae pyuo lete nyuo mee ingingi.


\par }{\Q \VS{4}Baame nambamalu anda pasarene lao minyaro karenge.

\par }{\Q Baame sakame kumapala mona reto nyisingi.


\par }{\Q \VS{5}Baame bange keyange renge dupwa namba keta palyuo simbwange.

\par }{\Q Dokona namba enenge ingyuo karo yaka kambe yongo nyuo kararo.


\par }{\BB \par }
{\Q \VS{6}Kamongome mondo lao yapalyuo wambu koo keta palyuo isingi dupwana lao rolo

\par }{\Q nakama nyelana pyuo karenge dokoko maingi.


\par }{\Q \VS{7}Baame yulu lao masiyamo dusipa Mosese keta paneya.

\par }{\Q Dopa pyuo Isaraele wambu dupwame banya yulu porai dupwa kandena lao piya.


\par }{\Q \VS{8}Kamongo doko baame sakame kumuo mona reto pingi.

\par }{\Q Baa waiya lao imbwa nao mona reto puupenge.

\par }{\Q Renge doko baa keta palyuo pyoko pyoko lenge.


\par }{\Q \VS{9}Baame lao nembo pyalana pyuo karalu karo pii nange.

\par }{\Q Baa imbu singi nyuo karalu kara nange.


\par }{\Q \VS{10}Namwa randa nyeramali dokona baame randa jii nange.

\par }{\Q Namwana koo kyai pyuo pingi dupwana yano nyeramali dokona yano pyara nange.


\par }{\Q \VS{11}Wambumi baa ketae pyambungi dupwa keta banya mona retenge renge doko

\par }{\Q isa yuu dakena piso yake sungange dopale ingyuo mona retenge.


\par }{\Q \VS{12}Neta epenge dokona piso pao neta yalyingi doko londesa dopale

\par }{\Q baame namwana koo dupwa nyuo kame soo nyuo nembakange.


\par }{\Q \VS{13}Rakangeme banya ikinyingi kando yako yako lao anjiki pinginyili pyuo

\par }{\Q Kamongome wambu baa ketae pyambungi dupwa pipya anjiki pingi.


\par }{\Q \VS{14}Baamenamwa akimi wasisi karaminyi lao soo karamo.

\par }{\Q Namwa sinjimu dokome wasisikande lao soo karamo.


\par }{\BB \par }
{\Q \VS{15}Akali doko banya lete karene doko isoko dopakale.

\par }{\Q Baa ando karo epaleta isa jingi apu epelyamo dokopa elyape ingyuo lyuo panyi pilyamo dokopa loo lao pingi dopale.


\par }{\Q \VS{16}Enakana porambaiye dokona minyilyamo dokopa soo neta penge.

\par }{\Q Mendeme dee kamba silyamo kanda nange.


\par }{\Q \VS{17}Dopa pyuo pelyamopape wambu baa kingi ketaepyambuo lakandaraminyi dupwa

\par }{\Q Kamongona mona retenge doko nakama keta sulu soo singi.


\par }{\Q \VS{18}Banya kana minyuo lalu lao lenge doko minyaro karengepe

\par }{\Q dee banya mawa pii yaki nyii nao rape rape lao minyingipi dupwana para pyao nyerami dupwa keta

\par }{\Q banya keyange renge soo puu pao penge.


\par }{\BB \par }
{\Q \VS{19}Kamongome baa yake panda dokona kiŋi ingyuo pisipala

\par }{\Q wambu peparae rapu pyuo karamo.


\par }{\Q \VS{20}Nakama aŋala porai

\par }{\Q banya mawa pii rape rape lao piraminyi dupwape

\par }{\Q baa laramopii doko waa lao kale yukupala soo pisiraminyi dupwapeme

\par }{\Q Kamongo doko lakandarami.


\par }{\Q \VS{21}Nakama yake dokona karenge banya kendemande dupwa

\par }{\Q baame pimili lao suu pyapyamo pilyaminyi dupwame Kamongo doko lakandarami.


\par }{\Q \VS{22}Yuu baame isilyamo dupwa peparaena kata papingi bange peparae Kamongo wasiyamo dupwame

\par }{\Q baa lakandarami.

\par }{\Q Dopako pyuo namba Kamongodoko lakandarowale.




\par }\PsalmChap{104}{\SH Bange Wasakayamo Dokome Kamongo Lakandamana
\par }
{\Q \VerseOne{1}Nambana imambu dokome Kamongo lakandape.

\par }{\Q O Kamongo, nambana Anatu, emba kamame mupwa wakasa.

\par }{\Q Kingi ketae pao kingi neta renge ingyuo karo pingi dopale emba ketako paleta karenge.


\par }{\Q \VS{2-3}Emba kendali dokome komauna mendeke ingyuo pee piro karenge.

\par }{\Q Yake doko komau anda ingyuo kawake lapala karene.

\par }{\Q Ipwa ketae dorena embena anda pisi karenge kandale.

\par }{\Q Kopa dupwa mena ose ipyuo penge uliuli ingyaro karo

\par }{\Q porambaiye dokome papake ingyaro karena lao piso pengepya.


\par }{\Q \VS{4}Porambaiye doko embena pii minyuo papingi ingyuo

\par }{\Q yuu pele dupwa embena kendemande ingyuo pingipya.


\par }{\BB \par }
{\Q \VS{5}Embame yuu dake puu rombo minyuo susa piinyi dokopa

\par }{\Q walu walu laa naraŋa lao poraiyuo pyuokonda piinyi piro karamo.


\par }{\Q \VS{6}Embame ipwa kota kameya dokome komau londe dopale inginyi pyambwapala

\par }{\Q yuu kyau dupwa yambe pyaoreteepya.


\par }{\Q \VS{7}Embame ipwa poraiyuo pyalana pyuo leene dokopa waiya lao kata nyingipya.

\par }{\Q Embame pii dopa pinya lao pii ketae palyuo leene dokopa nakama aopa pengepya.


\par }{\Q \VS{8}Yuu kyau dupwana lupyuo epo lama dorenaparaŋa lao

\par }{\Q panda retakaminyi dokona pengepya.


\par }{\Q \VS{9}Embame ipwa doko banya kata liti pyuo pona dokona pena lee dokome

\par }{\Q dee yalo epo yuu dupwa yambe pyaa nangepya.


\par }{\BB \par }
{\Q \VS{10}Embame yuu pau lama lama dupwana ipwa guu lanyi pyakamao

\par }{\Q dee ipwa pona dupwa yuu kyau kuki dupwana piso lupyuo pena leepya.


\par }{\Q \VS{11}Wii saape rae lenge dupwame nao

\par }{\Q mena donge rae lenge dupwa ipwa nano pira dokopa narami lao pyakamii.


\par }{\Q \VS{12}Ipwa repeta isa dupwana

\par }{\Q yaka dupwa nakambana anda pipala pii lao lyuo karenge.


\par }{\BB \par }
{\Q \VS{13}Embame yake panda piso yuu kyau dupwana apunda peeyo

\par }{\Q isa yuu dake elya pyuo kalya pinyi nembelene.


\par }{\Q \VS{14}Embame mena bulamakao dupwa isako doko narami lao andanyi pyambwakamingi.

\par }{\Q Nenge dupwa wambu dupwana rangeme wara pyuo narami lao pyakamingi.


\par }{\Q \VS{15}Rae maiyuo kararami lao ipwa waene maiyuo

\par }{\Q gii mona paliramo karena lao olipi ipwange maiyuo

\par }{\Q lopa nao kararami lao borete maiyuo pingipya.


\par }{\BB \par }
{\Q \VS{16}Kamongo rangena isa sita yuu Lepanone dokona

\par }{\Q wara piyamo dupwame apunda malu mandenge.


\par }{\Q \VS{17}Yaka dupwame isa dupwana epo nakamana anda pingi.

\par }{\Q Luu isa yale dupwana yaka kameya mende soko lenge nakamana anda pingi.


\par }{\Q \VS{18}Mena meme rae lenge dupwa yuu kyau manda dupwana palenge.

\par }{\Q Mena kuki saa yale dupwa yuu kana lapu lapu rondo dupwana yalu pyuo palenge.


\par }{\BB \par }
{\Q \VS{19}Embame kana dokome ee kana minyinya lao wasiipya.

\par }{\Q Neta anda paramo doko soo otenge.


\par }{\Q \VS{20}Embame yuu kwuange gii reteenesa kwualyamo dokopa

\par }{\Q mena suwa rae lenge dupwa neta kata nyuo epo pengepya.


\par }{\Q \VS{21}Mena laene ene anda anda dupwa nuli nao nenge

\par }{\Q Anatumi mailyamo dupwana pao dokopa pii porakai lao papingipya.


\par }{\Q \VS{22}Neta pyakaelyamo dokopa nakamana anda palenge dupwana

\par }{\Q kapu kyuo pao palyuo singipya.


\par }{\Q \VS{23}Dokopa enakana wambu dupwa nakamana yulu pela penge.

\par }{\Q Pao pyuo karo alemanji ingingi.


\par }{\BB \par }
{\Q \VS{24}Kamongo, embame bange malu mee soo kaeyo wasiipya.

\par }{\Q Apa pyuo mona palyakondali pipala wasiipi? lao suu pyao karo.

\par }{\Q Isa yuu dake embame wasiinyi dupwameko simbwaro silyamo.


\par }{\Q \VS{25}Kota pete ruŋupaŋu pyuo andake waso reteenesa

\par }{\Q oo bangepe lee renge kuki epengepe dupwa

\par }{\Q mendeme yaka lao sukusa parami ingya nalyamo.


\par }{\Q \VS{26}Sipu duwpa ketae papyuo karenge dupwana koko

\par }{\Q kau oma reeko mende Lipaitene lengedoko ipwa kota dokona male lao sinya lao wasii.


\par }{\BB \par }
{\Q \VS{27}Nakama nenge yano pilyamo dokopa

\par }{\Q embame jingi kandale jere lao masingi.


\par }{\Q \VS{28}Embame nenge rapa rapa pyuo mailini dokopa

\par }{\Q nakama nyuo nao sikya pingi.


\par }{\Q \VS{29}Embame nakama yaki nyilini dokopa pakame kumuo karenge.

\par }{\Q Ŋee ŋaape singi nyokonyapinyi dokopa nakama kumulyaminyi.

\par }{\Q Kumapala yuu epeyami dokona dee range pao singi.


\par }{\Q \VS{30}Dopa pipinyipape embame porambaiye maipinyi dokopa lee rao karaminyi.

\par }{\Q Embame isa yuu dake letena renge enenge maingi.


\par }{\BB \par }
{\Q \VS{31}Kamongona neta renge yulu doko sulu sinya.

\par }{\Q Kamongo banya bange wasiyamo dupwana lao rae maiyuo karenale.


\par }{\Q \VS{32}Baame isa yuu dake kandapyamo dokopainju ingyuo pyuku pyuku lala lala pelyamo.

\par }{\Q Yuu kyau dupwa minyandapyamo dokopa isare kyau lao nyilyilyamo.


\par }{\BB \par }
{\Q \VS{33}Namba Kamongo dokona lao kenane pyao karalu kararo.

\par }{\Q Namba kararo yuu gii dusipana nambana Anatulakando kenane pyaro.


\par }{\Q \VS{34}Nambana rae maingi renge doko baa keta epenge dokona

\par }{\Q nambame kenane pyaro dokome baa epe sinyale.


\par }{\Q \VS{35}Wambu yulu koo pingi dupwa isa yuu dakena koo keta palyuo penale.

\par }{\Q Yulu koo pingi wambu dupwa dee pii nanale.

\par }{\BB \par }
{\Q Nambana imambu dokome Kamongodoko lakandape.

\par }{\Q Banya kingi doko minyalyuo lakando palena.




\par }\PsalmChap{105}{\SH Anatu Dee Banya Wambupi
\par }
{\Q \VerseOne{1}Kamongo baapa ange lao dokopa

\par }{\Q baa andake wakasale ingyuo karo yulu pipyamo dupwa

\par }{\Q kamame yamarangunyi nembo ingyuo silyamo lao yuu muu dupwana dopa pyuo karamoŋo sinya lao lamaimana.


\par }{\Q \VS{2}Kenane dokome pyao dokopa

\par }{\Q yulu keyange pipyamo dupwana lamaiyuo baa lakandamanale.


\par }{\Q \VS{3}Namwa banya ingyuo karamano dokona lao rae maimanale.

\par }{\Q Dopa pyuo wambu baa kingipi wapambupi lakao baa kingi letaminyi dupwa rae maiyuo penale.


\par }{\Q \VS{4}Kamongo karamo dokona nyisinya lao pupwape.

\par }{\Q Papala banya kingi lakando karalu karalapape.


\par }{\Q \VS{5-6}Nakama banya kendemande Aporakamena para pyao nyisi dupwa karaminyi.

\par }{\Q Nakama Jekope Anatumi rombo palyiyamo dokona para pyao nyiyamo dupwakaraminyiko.

\par }{\Q Dokona Anatunya yulu keyange pyuo wambumi pii nange yulu piyamopape kote rolae leyamopape

\par }{\Q dupwana doko mende kande lao suu pyao karalapape.


\par }{\BB \par }
{\Q \VS{7}Kamongo doko namwana Anatuŋu.

\par }{\Q Banya mawa pii dupwa wambu yuu muu ree lao palaminyi dupwa peparaena ingyuo silyamo.


\par }{\Q \VS{8}Banya pii lao kana minyalamo doko leyoŋo lao suupyao karara ingingi.

\par }{\Q Rengya para pyao puu paramo dupwanape banya lalu lao lenge pii doko ama kame see nao suu pyaro karalu karara.


\par }{\Q \VS{9}Aporakamepa keta piruŋu lao kana minyuo leyamo doko kame see nao suu pyaro karara.

\par }{\Q Aisake keta lalu lao leyamo dokona dopako pira.


\par }{\Q \VS{10}Dopako pyuo Kamongome Jekope keta piruŋu lao kana minyiyamo pii doko

\par }{\Q kulisa ingyo sulu sera.


\par }{\Q \VS{11}Baame lao, Nambame yuu Kenanedoko nyuo jeroŋo.

\par }{\Q Jeroŋo dokopa nakama rangena ingyuo yuu nyuo palyuo kararami, leya.


\par }{\BB \par }
{\Q \VS{12}Anatunya wambu kukilama

\par }{\Q yuu Kenane dokona mee upunili ingyuo peyami.


\par }{\Q \VS{13}Pao dokopa yuu pandape wambu palenge dupwa nyinyi peyo

\par }{\Q dee yuu kiŋi wakalemana isingi dupwa nyuo yalo peyami.


\par }{\Q \VS{14-15}Dopa pyuo peyaminyipape nakama Anatumi koo keta mapya naya.

\par }{\Q Anatu baame kiŋi dupwa repe repe lamaiyuo,

\par }{\Q Nambana yapalyuo nyisi kendemande dupwa meeelya pyuo karakana.

\par }{\Q Nambana poropeta akali dupwa minyandaka nalapape, leya.

\par }{\Q Dopa lao banya wambu dupwa kyawa minyuo kareya.


\par }{\BB \par }
{\Q \VS{16}Anatumi lopo andake mende Isaraele wambu dupwa kiso maipala

\par }{\Q nenge dupwalembeke nyinyi nembeya.


\par }{\Q \VS{17}Dopa piyamopape baame akali mende kingi Josepe lengende maipala kana ropo pyao nyiyami dokome

\par }{\Q wambo panda rapa rapa pyakamyuo karara lao piyasa piya.


\par }{\Q \VS{18}Banya kimbu dokona puu saneme poraiyuo kiimbuo

\par }{\Q banya mange dokona puu sane dokome puu karo piyami.


\par }{\Q \VS{19}Piyaminyipa dopa piraŋa lao pyasi paleyamo doko angi pyaka siya.

\par }{\Q Dopa piraŋa lao leyamo Kamongona pii doko kinyi angi rolae ingyuo peya.


\par }{\Q \VS{20}Dokona Isipi kiŋi dokomebaa moko nembeya.

\par }{\Q Yuu dupwana isingi dokome baa kiiramo nyiya.


\par }{\Q \VS{21}Baame banya gapomane yulu mupwape

\par }{\Q dee yuu litipi dokona mupwa ingyuo iso karenale lao panda maiya.


\par }{\Q \VS{22}Maipala baame kiŋinya akali kyawa dupwa pawa palyuo iso karena lao panda maiya.

\par }{\Q Kiŋinya dopa piri dapa piri lao nyiso lenge akali dupwa baame lamainya lao panda maiya.


\par }{\BB \par }
{\Q \VS{23}Dokopa Jekope yuu Isipi dokona pao palyuo kareya.


\par }{\Q \VS{24}Kamongome banya wambu dupwa wane wai kiso

\par }{\Q nakama yanda pimwai dupwa pipya porai ingyuo karena lao piya.


\par }{\Q \VS{25}Kamongome Isipi akali dupwame banya kendemande wambu dupwa pipya epe kanda napala

\par }{\Q panga silya sana pyuo karena lao piya.


\par }{\BB \par }
{\Q \VS{26}Dopa pipala banya kendemande akali Mosese Eronepa

\par }{\Q baame rombo palyuo nyiyamo dolapo pena leya.


\par }{\Q \VS{27}Nakamame Anatunya yulu ama andake doko pyuo

\par }{\Q mirakale yulu dupwa yuu Isipi dokona pyuo kareyambi.


\par }{\Q \VS{28}Anatu baame yuu doko iminjanyi peyamopape

\par }{\Q Isipi wambu dupwame doko mende pyaamo lao leyamo dokona palyuo pii nayami.


\par }{\Q \VS{29}Baame ipwa dupwa ranjama wai pyapala

\par }{\Q nakamana oma dupwa pyao kumasinyi nembeya.


\par }{\Q \VS{30}Nakamana yuu liti doko mungimi simbwapala

\par }{\Q kiŋinya anda opetaeko simbuya.


\par }{\Q \VS{31}Anatumi wambena dee oto epo simbunya leyamo doko suu pyao

\par }{\Q yuu liti dokona epo kete piya.


\par }{\Q \VS{32}Nakamana yuu dokona apunda epenge kandale doko suu pyao

\par }{\Q yuu pele pipala randake kapa isa malyiya.


\par }{\Q \VS{33}Baame nakamana isa girapope piki isape peparae kokwa sinyi nembeya.

\par }{\Q Isa dupwa peparae pyao roo pyalya pyana pinyi nembeya.


\par }{\Q \VS{34}Baamegoemba mendeme kapa pyuo yaka larami ingya nara dopale dupwa epena lao nyinyi peeya.


\par }{\Q \VS{35}Dopa piyasa ee nenge isokope dupwa neyamisa

\par }{\Q saa raki piso pupya ingiya.


\par }{\Q \VS{36}Baame Isipi wambunya ree palu peparaena

\par }{\Q wane mupwasa dupwa mende neta paa nana lao pyao kumasiya.


\par }{\BB \par }
{\Q \VS{37}Dopa pipala piso Isaraele wambu dupwa neta nyuo nembeya.

\par }{\Q Nembeyamodokopa nakamame kana kulingi golope nyuo manjo peyami.

\par }{\Q Nakama mendali anga nyuope pii nao porai ingyuo kareyami.


\par }{\Q \VS{38}Isipi wambumi Isaraelewambu dupwa kando pakame kumuyaminyi dokona

\par }{\Q nakama kala peyaminyi dokoparae maiyami.


\par }{\Q \VS{39}Banya wambu keta kopa soo lanyuo pao

\par }{\Q dee kukwa dokopa isare rao yanga paupau lao lanyuo peya.


\par }{\Q \VS{40}Nakamame jinya lao kee leyami dokopa baame yaka kuki dupwa peyakamiya.

\par }{\Q Baame yake panda rae nenge dupwa nao sikya pinya lao maiya.


\par }{\Q \VS{41}Baame kana dokona nyuo karalyapala ipwa guu lanyi peyakamiyasa

\par }{\Q yuu yando nasi dokona ipwapona wasinyuo epo peya.


\par }{\Q \VS{42}Baame banya kendemande akali Aporakameketa

\par }{\Q pii yalu pyuo lalu lao leyamo doko suu pyao kareya.


\par }{\BB \par }
{\Q \VS{43}Karo baame banya rombo palyisi wambu dupwa nyuo neta nembeya.

\par }{\Q Nembeyamo dokopa rae maingi kenane dupwa pii ketae palyuo lao pyao peyami.


\par }{\Q \VS{44}Baame yuu wakalemana dupwa nyuo maiya.

\par }{\Q Maipala ee nengepe dokonasiyamo dupwa rombo pyao nyinya leya.


\par }{\Q \VS{45}Renge doko banya wambu dupwame banya lowa dupwana kamba laa nao karo

\par }{\Q mawa pii lasi dupwa minyakao karo pirami lao piya.




\par }\PsalmChap{107}{\SH Anatunya Keyange Renge Dupwana Lakandenge
\par }
{\Q \VerseOne{1}Kamongo baa elyapeko doko karapyamopa

\par }{\Q banya mona retenge doko kulisa ingyuo silyamo dokona

\par }{\Q baa ange lao karamana.


\par }{\Q \VS{2}Pii wamba ange lamwa dusipwako nyepala baa lakando dee larami ingilyamo.

\par }{\Q Nakama baame kyawa lete nyiyamo wambu dee yanda pimwai nenge rekya lao nyiyamo wambupi dupwame

\par }{\Q baa keyange ingyuo banya monaretenge kulisa ingyuo pelyamo lao lakandapa pyuo kararami.


\par }{\Q \VS{3}Nakama dono yuu muu wakalemana neta pyakaenge neta yalyingi donorena dulurenape

\par }{\Q piso nyuo epeya.


\par }{\BB \par }
{\Q \VS{4}Nakama lapo yuu muiyane kata see nangedokona paeyo karo

\par }{\Q yuu taonena palyuo kararama lao panya kata koto saka nayamipya.


\par }{\Q \VS{5}Dopa pyuo karo nakama lopome kumuo ipwa nano pipala suu pyao kareyami dupwa

\par }{\Q mende pii naraŋa kae lapala yaki nyuo kaeyamipya.


\par }{\Q \VS{6}Dopa pyuo karapala nakama rangena randa nyiyaminyi dokona

\par }{\Q Kamongome nyisinya lao kyakale leyamisa nyisiyapya.


\par }{\Q \VS{7}Baame nakama taone palyuo kararami kata rolae dokona nyuo nembeyapya.


\par }{\Q \VS{8}Nakamame Kamongo banya mona reto puu penge dokona baa ange lao dokopa

\par }{\Q yulu keyange nakama keta pyakamyuo karamo dupwana baa ange lapenge ingilyamo.


\par }{\Q \VS{9}Baame ipwa nano pilyamo karelyaminyi dupwa sikya pinyi pyambuo

\par }{\Q dee lopange dupwa keyange dupwame iki pyasu makaro sinya lenge.


\par }{\BB \par }
{\Q \VS{10}Lapo dupwa iminjingi dokona eŋa paa nayamo

\par }{\Q sanepuumi kiimbwasi randa nyuo kareyami.


\par }{\Q \VS{11}Anatu Porai Wakasa dokonalowa kamba lenge ingyuo

\par }{\Q dopa pinya dapa pinya lao mana lalamo kata doko yaki nyuo karapala randa nyiyami.


\par }{\Q \VS{12}Nakama yulu marakai pipala yongo kisinyi nembeyami.

\par }{\Q Nakamame isa peyaminyi dokopa mendeme nyisa naya.


\par }{\Q \VS{13}Dopa pyuo karapala nakama rangena randa nyiyaminyi dokona

\par }{\Q Kamongome nyisinya lao kyakale leyamisa nyisiyapya.


\par }{\Q \VS{14}Baame iminjo eŋa paa nayamo kareyaminyi dokona piso nyuo epeya.

\par }{\Q Baame puu sane dupwa pyao rokao sinjimu inginyi nembo nyuo epeya.


\par }{\Q \VS{15}Nakamame Kamongo banya mona reto puu penge dokona baa ange lao dokopa

\par }{\Q yulu keyange nakama keta pyakamyuo karamo dupwana baa ange lapenge ingilyamo.


\par }{\Q \VS{16}Baame kambu kana poraimi dowa wasisi dupwa pyao lalyapala

\par }{\Q aene isa dupwa pyao muu pinyi retenge.


\par }{\BB \par }
{\Q \VS{17}Wambu lapo kopyali ingyuo nakamana koo piyaminyi dokona

\par }{\Q anga pyao dee randa epeyamo doko yasuko neyami.


\par }{\Q \VS{18}Nakama nenge dupwa ipyapala naa napala

\par }{\Q repeta kumuo panya piyami.


\par }{\Q \VS{19}Nakamana randa epeyamo dokona mona randapala

\par }{\Q Kamongo lamaiyuo nyisinya leyamisa nyisiya.


\par }{\Q \VS{20}Banya dopa pyuo pinya lao lamaingi pii dokome pyuo nyepala

\par }{\Q malu anda palenge dokona pyuo nyiya.


\par }{\Q \VS{21}Nakamame Kamongo banya mona reto puu penge dokona baaange lao dokopa

\par }{\Q yulu keyange nakama keta pyakamyuo karamo dupwana baa ange lapenge ingilyamo.


\par }{\Q \VS{22}Nyisiyamo dupwana peparae suu pyao banya kingi lakandelyamano lao dokopa

\par }{\Q sangyu lao mena pyao kiso maiyuo dee kenane rae maiyuo pingi dupwa pyao kararami.


\par }{\BB \par }
{\Q \VS{23}Wambu lapo ipwa sipu yulu pingi dupwa kota pete dokonako

\par }{\Q yulu pyuo yole nyuo nao paleyami.


\par }{\Q \VS{24}Dupwame Kamongome dopa pyuo yulu andake doko piyande silyamo lao

\par }{\Q banya kingi mona doko ipwa kotana paleyamo kandeyami.


\par }{\Q \VS{25}Baame dopa pinya leyamosa porambaiye andake doko pyaka soo minyapala

\par }{\Q ipwa kota doko minyuo kasakole minyinyi reteya.


\par }{\Q \VS{26}Ipwa sipu dupwa kota petena ketae sepala paleta isa peyamosa

\par }{\Q kumulyamano lapala mee kikurenge kareyami.


\par }{\Q \VS{27}Nakama ipwa biya napala pili lao lukumao sepala

\par }{\Q nakamana yulu mora petenge renge doko mee inginyi nembeyami.


\par }{\Q \VS{28}Nakama rangena randa nyiyaminyi dokona

\par }{\Q Kamongome nyisinya lao kyakaleleyamisa nyisiyapya.


\par }{\Q \VS{29}Baame ipwa kotana raiya pambake doko lambo lao serao

\par }{\Q dee pete kasakole minyuo pyakalya pyakana pingi doko pyai naopiya. 

\par }{\Q \VS{30}Ipwa kota lambo lao siyamo dokopa rae maiyami.

\par }{\Q Nakama epana suu pilyaminyi kipwa kipwa dokona lanyuo epo peeya.


\par }{\Q \VS{31}Nakamame Kamongo banya mona reto puu penge dokona baa ange lao dokopa

\par }{\Q yulu keyange nakama keta pyakamyuo karamo dupwana baa ange lapenge ingilyamo.


\par }{\Q \VS{32}Anatunya wambu malu palyuo larami panda dokona baa kamame wakasa ingilyamo dokona lao lamairami.

\par }{\Q Dopa pyuo dee lita akali wato lenge dupwa pisarami dokona lenge kambu sera dokona karo lakandarami.


\par }{\BB \par }
{\Q \VS{33}Kamongome ipwa pona dupwa sokwao kee maro lao

\par }{\Q dee guu lenge dupwa pyakalyuo epa nana lao piya.


\par }{\Q \VS{34}Baame wambu koo pingi dupwa yuu dokona paleyaminyisa kandapala

\par }{\Q yuu amenge pingi dupwa nyuo kwaeyo mee ketange pyanyi nembeya.


\par }{\Q \VS{35}Baame yuu muiyane dupwa nyuo ipwa pete sinyi pyambuo

\par }{\Q dee oo lasi dupwa nyuo ipwa guu lanyi peeyo piya.


\par }{\Q \VS{36}Baamelopange wambu dupwa yuu dokona yuu nyuo palyuo

\par }{\Q taone andake palyuo kararami doko pyuo wasinya lao piya.


\par }{\Q \VS{37}Nakamame waingi dupwa randa laoisa girapo dupwa wara pyuo piyaminyi dokopa

\par }{\Q angi ando jingi dupwa kakanapiyamo lyuo nyiyami.


\par }{\Q \VS{38}Baame banya wambu dupwa elyape keta pisiyasa wane wai kisiya.

\par }{\Q Dee nakamana mena bulamakao dupwa wai kiso andakyuo piya.


\par }{\BB \par }
{\Q \VS{39}Wambu Anatunya wambu pyao isa palyuo kilya kandele lao

\par }{\Q isa nenge kara nange dokome suu leyamisa yasu nao karenge dokopa


\par }{\Q \VS{40}Anatu baame nyisu petenge wambu dupwa epe kanda napala

\par }{\Q yuu muiyane kata see nange dokona ralinyi palyiyasa mee ralo papyuo kareyami.


\par }{\Q \VS{41}Baame pendewa mona kondo petenge dupwa kiiramo nyepala

\par }{\Q ree paludoko mena ingyuo wai kisinya lao andanyi nembeya.


\par }{\Q \VS{42}Dokopa rolaepingi dupwame doko kandapala rae mailyaminyipa

\par }{\Q koo pingi dupwa muu rakaro singi.


\par }{\BB \par }
{\Q \VS{43}Wambu mona palenge dupwame dake doko mende lyamolao suu pyao karena.

\par }{\Q Dopa pyuo Kamongona kare kare soo mona retenge dokona suu pyapala mona kumuo maiyuo karena.




\par }\PsalmChap{110}{\SH Kamongopa Banya Rombo Palyisi\newline  Kiŋi Dokopa
\par }
{\Q \VerseOne{1}Kamongo dokome nambana kamongo doko lamaiyuo,

\par }{\Q Nambana kingi rolaerename pisa ipu.

\par }{\Q Embena yanda pimwai ingyuo dupwa nambame nyuo embena kimbu yukuna dokona rambukinyinyi pyambwakaro.


\par }{\Q \VS{2}Yuu Sayone dokona piso Kamongome embena kiŋinya yulu doko nyuo andakyanyi pyambwakaro.

\par }{\Q Dopa pipala embena yanda pimwai dupwa iso karalase lao piru, letamo.


\par }{\Q \VS{3}Embame embena yanda pimwai pipya yanda pirinyi dokopa

\par }{\Q embena wambu dupwame yanda pinya mona kumapala epo yanda pimana larami.

\par }{\Q Yangama yangama pipyae raeya malu singi dopale ingyuo

\par }{\Q embena wanyane akali dupwa emba karare dokona eparami.


\par }{\BB \par }
{\Q \VS{4}Kamongome lao, Purisi akali Melekiseteke pyuo kareyamodoko suu pyao

\par }{\Q emba purisi dopale mee karalu karare.

\par }{\Q Baame mee epeepe lao yakane ingyuo leyande daa. Pii lalu lao lao reteya, leya.


\par }{\BB \par }
{\Q \VS{5}Kamongo baa embena kingi rolaerename karo

\par }{\Q baa imbu piramo dokopakiŋi dupwa nyuo isa palyapa pira.


\par }{\Q \VS{6}Baame yuu muu dupwana nyuo kyai rolae lao kote lapala

\par }{\Q yanda pingi yuu dokona wambu malu mee pyao kumasera.

\par }{\Q Baame kiŋi yuu muu peparaena karaminyi dupwapyao nyuo isa palyara.


\par }{\Q \VS{7}Kiŋi dokome kata repeta ipwaepenge dokona kamuo nara.

\par }{\Q Dopa pyuo paramopa baa porakai wakasa pyapetalende ingyuo karara.




\par }\PsalmChap{115}{\SH Anatu Angi Doko Mendaki Iki Karamo
\par }
{\Q \VerseOne{1}Emba yeelyo Kamongo. Embena kingi doko iki lakandarama.

\par }{\Q Namwana kingi doko isa palena.

\par }{\Q Emba mondo lao pyuo karo mona retalu reto retapinyi dokona lakandarama.


\par }{\BB \par }
{\Q \VS{2}Akipamo wambu yuu muu dupwana peparaeme piso soo,

\par }{\Q Embena Anatu doko anja karase? letaminyi.


\par }{\Q \VS{3}Namwana Anatu doko yake panda karamo.

\par }{\Q Baame pinya suu pilyamuli pyuo pingi.


\par }{\Q \VS{4}Nakamana anatu dupwa kana kulingipi golope dokome wasisi.

\par }{\Q Nakamame wambunya kingi dokome yeelyo pyuo wasiyami.


\par }{\Q \VS{5}Kingimi wasisi dupwa nenge kata singi dokome pii kapa laa nange.

\par }{\Q Lenge rao karenge dokome kapa pyuo kanda nange.


\par }{\Q \VS{6}Nakama kale kata singi dokome pii angi see nange.

\par }{\Q Gyaa kata singi dokome kapa ai see nange.


\par }{\Q \VS{7}Nakama kingi karenge dokome kapa minyanda nange.

\par }{\Q Moko karenge dokome kapa kata papya nange.

\par }{\Q Nakama kula kalu lao jaa laowape pii nange.


\par }{\Q \VS{8}Wambu mee bange dupwa wasiyaminyi dupwape dee wambu bange dupwa keta mona pyamalyuo karenge dupwa

\par }{\Q nakama pao mee isa kanape dopale ingyuo pena.


\par }{\BB \par }
{\Q \VS{9}Isaraele wambu dupwa Kamongo doko kapa ingingi lao suu pyalapape.

\par }{\Q Baame nakama nyiso kyawa minyuo karamo.


\par }{\Q \VS{10}Nakama Anatunya purisi akali dupwa Kamongo doko kapa ingingi lao suu pyalapape.

\par }{\Q Baame nakama nyiso kyawa minyuo karamo.


\par }{\Q \VS{11}Baa mupwa lao kingi wapambu lakao karenge wambu dupwame Kamongo doko kapa ingingi lao suu pyalapape.

\par }{\Q Baame nakama nyiso kyawa minyuo karamo.


\par }{\BB \par }
{\Q \VS{12}Kamongome namwa suu pyao karamo dokome baame namwaelyape keta pisara.

\par }{\Q Baame Isaraele wambu dupwa elyape keta pisara.

\par }{\Q Dee Anatunya purisi akali peparae elyape keta pisarako.


\par }{\Q \VS{13}Wambupeparae koo epengepe baa ketae pyambungi dupwa

\par }{\Q baame kapa elyape keta pisara.


\par }{\BB \par }
{\Q \VS{14}Kamongome nakama keta wane wanakepe jinyale.

\par }{\Q Nakamape dee nakamana wane wanakepe dee dupwana para pyao nyeraminyi dupwa ketajinyaleko.


\par }{\Q \VS{15}Yake pandape isa yuupi pyuo wasiyamo Kamongo dokome

\par }{\Q nakama renge keyange jinyale.


\par }{\Q \VS{16}Yake panda doko Kamongonaiki silyamo.

\par }{\Q Sipyamopape Kamongome isa yuu doko mee akali dupwa keta maiya.


\par }{\Q \VS{17}Wambu kumaraminyi dupwame Kamongo baa lakanda narami.

\par }{\Q Wambu lapo kumungi panda pao palyuo otaraminyi dupwame lakanda naramiko.


\par }{\Q \VS{18}Dokona namwa wambu epapu lete petamano dupwame Anatu baa kando sangyu lao

\par }{\Q dakepape rengyape lao karalu karo kararama.

\par }{\BB \par }
{\Q Kamongona kingi doko lakando palena.




\par }\PsalmChap{116}{\SH Akali Repeta Kumuo Peyoli Lao Anatu Lakandeya
\par }
{\Q \VerseOne{1}Nambana pii sipyamo dokona Kamongo doko mona maiyuo karo.

\par }{\Q Baame nambana ateŋa lao karapu dupwa silyamo.


\par }{\Q \VS{2}Yuu mendepape kaeya nao baa kyakale lapunu yaka lao

\par }{\Q nambana pii soo karamo.


\par }{\Q \VS{3}Kumunginya puu dokome namba nyuo boke bake pyuo kiimbwanyi palyiya.

\par }{\Q Kumunginya paka renge dokome repeta epo kaeya.

\par }{\Q Rengya dopa pyuo parondelyamo lao suu pyao paka dokome kumuo kareyo.


\par }{\Q \VS{4}Dopa pyuo karapala nambame Kamongo doko kyakale lao

\par }{\Q poraiyuo piso sokondali pyuo lao, Nyisape, leyo.


\par }{\BB \par }
{\Q \VS{5}Kamongo baa keyange renge palenge dokome sakame kumungi.

\par }{\Q Namwana Anatu dokome namwa mondo lao suu pyao karenge.


\par }{\Q \VS{6}Kamongo baame rangeme kapa nyisarami ingya nange dupwa minyalyingi.

\par }{\Q Namba koo keta palyuo mona rumbingi kareyo dokopa baame nyisiya.


\par }{\Q \VS{7}Kamongome namba kando keyange pilyamo dokona

\par }{\Q nambanamona doko baa keta yukulyuŋu yukwaro karape.


\par }{\BB \par }
{\Q \VS{8}Kamongome namba kumaro dokona kyawa lete nyiya.

\par }{\Q Baame ee kwuakao

\par }{\Q namba pyao isa palyapa nana lao piya.


\par }{\Q \VS{9}Dokona lao namba isa wambu palaminyi yuu dokona

\par }{\Q Kamongona lenge kambu sipyamo dorena role papyuo karo.


\par }{\Q \VS{10-11}Namba kandale doko kwaeyo pao otalyano letono mange dupwanape dee paka renge nyepala

\par }{\Q api keta pyamalyuo kararo lao suu pingi dokopape

\par }{\Q baa keta mona yukwaro karalu karenge.


\par }{\BB \par }
{\Q \VS{12}Kamongo baame nambapa lao yulu keyange pilyamo dokona

\par }{\Q aki mende banya pipakamiwane lao sepa nalyo.


\par }{\Q \VS{13}Nambame ipwa waene doko minyuo epo Kamongome nyisiyamo dokona

\par }{\Q ange lao mairu ingilyamo.


\par }{\Q \VS{14}Banya wambu epo wato larami dokona

\par }{\Q nambame baa mairu lao kaeyonuli pyuo mairu.


\par }{\PP \VS{15}Kamongo banya wambu dokona mende kumungi dokopa

\par }{\Q baa mona rando karenge.


\par }{\Q \VS{16}Kamongo namba embena kendemande kandapi.

\par }{\Q Nambame anyimi embena yulu pyakao kareyamo dopaleko ingyuo pyuo karo.

\par }{\Q Embame namba kumaro dokona lete wai pyao nyii kande.


\par }{\Q \VS{17}Nambame ange lao emba bange pyao kiso joo dokopa

\par }{\Q nambana ateŋa pii doko opetae jero ingilyamo.


\par }{\Q \VS{18-19}Jerusaleme tembole anda kambu dokonape

\par }{\Q embena wambu wato laraminyi dokonape

\par }{\Q nambame emba jinya lao kaenge kandale doko jero ingilyamo.

\par }{\BB \par }
{\Q Kamongona kingi doko lakando palena.




\par }\PsalmChap{118}{\SH Yanda Pyuo Anamasi Minyapala Ange Lao Loma Singi Doko
\par }
{\Q \VerseOne{1}Kamongo baa elyapeko doko karapyamopa banya mona retenge doko kulisa ingyuo silyamo dokona

\par }{\Q baa kando ange lao karamana.


\par }{\Q \VS{2}Isaraele wambu dupwa nakamame

\par }{\Q banya mona retenge doko kulisa sulu sera ingyuo silyamo lena.


\par }{\Q \VS{3}Banya purisi akali dupwame

\par }{\Q dopako lena.


\par }{\Q \VS{4}Wambu baa kingi wapambupi lakao lakandelyaminyi dupwa opetaeme

\par }{\Q banya mona retenge doko kulisa sulu sera ingyuo silyamo lena.


\par }{\BB \par }
{\Q \VS{5}Namba randa nyuo karo Kamongo kyakale leyo yuu gii dokopa

\par }{\Q baame isingi yano pyakao namba kiiramo nyiya.


\par }{\Q \VS{6}Kamongo doko namba role pyao karamo dokona

\par }{\Q wambumi namba mende pirami dokona pakame kumuo kara naro.


\par }{\Q \VS{7}Nambana yanda pimwai dupwa anamasi minyuoisa palirami dokopa

\par }{\Q nambana Kamongome namba nyisapyasa pilyamo lao kandaro.


\par }{\Q \VS{8}Kamongo keta mona pyamalyaro kararamo doko suu pyao

\par }{\Q wambu keta mona pyamalyaro kararamo doko kapa ingya nara.


\par }{\Q \VS{9}Lita akali dupwa keta pyamalyaro kararenepape

\par }{\Q Anatu keta dopa piri doko wakasa ingilyamo.


\par }{\BB \par }
{\Q \VS{10}Yanda pimwai soo kaeyo dupwame nambamoo pipya karo awali laminyipape

\par }{\Q Kamongona porai dokome mee ote pinyi nembeyo.


\par }{\Q \VS{11}Nakamame kata paro dupwa peparaena roko iminyipape

\par }{\Q Kamongona porai renge dokome pyao anamasi minyiyu.


\par }{\Q \VS{12}Nakamame namba nyuo sukusa pyambwapala amburalimi pili laminyipa

\par }{\Q Anatunya porai renge dokome nambame nakamba nepereke palunya isare pele letosa otenge.


\par }{\Q \VS{13}Namba kuinya palyimisa yasu nalyano lao mona rumbingi karapunupape

\par }{\Q Kamongo baame namba nyisingi.


\par }{\Q \VS{14}Kamongo baa namba ama porai kana lopalopa inginyi pyambungi.

\par }{\Q Doko baame namba pyuo nyilyasa pingi.


\par }{\BB \par }
{\Q \VS{15}Anatunya wambunya komau anda dupwana yanda pyuo rakae sepala

\par }{\Q wii aupilao kenane pyao karaminyiŋi selapa.

\par }{\Q Kamongona porainya rengedokome doko pipyasa pilyamo.


\par }{\Q \VS{16}Namba banya porai renge dokome pyao anamasi minyakalyamo.

\par }{\Q Banya porai renge dokome yanda angi pyao penge.


\par }{\BB \par }
{\Q \VS{17}Namba kuma naro. Kumungi kandale doko suu pyao lete karapala

\par }{\Q Kamongome apa pyakalyamo dupwa polo lamairu.


\par }{\Q \VS{18}Baame namba poraiyuo yasuko nalasi lao randa jipyamopape

\par }{\Q kumunginya palyuo jii nange.


\par }{\BB \par }
{\Q \VS{19}Nakamame tembole andana kame kambu doko nambana laolumbwa-kalapape.

\par }{\Q Dokopa Kamongo baapa ange lala parole.


\par }{\BB \par }
{\Q \VS{20}Kamongona kame kambu doko dakena silyamoŋo

\par }{\Q dokona rolae pingi dupwa iki kolando eparami.


\par }{\BB \par }
{\Q \VS{21}Nambame Kamongo embenakingi doko lakandelyo.

\par }{\Q Renge doko embame yanda dupwana pyuo rakae salaselao jingi.


\par }{\BB \par }
{\Q \VS{22}Doko akali anda pyuo kareyami dupwame kana mende nyuo nembeyami.

\par }{\Q Kana doko enakana anda donge dokona mupwa ingyuo epo siya.


\par }{\Q \VS{23}Yulu doko mee akalimi pii nayami. Kamongo dokome piya.

\par }{\Q Piyamo doko namwa mona nembo kandelyamano.


\par }{\Q \VS{24}Yuu gii dake elyape Kamongome yandana pyao rakae selapa lao jipyasa pilyamo dokona

\par }{\Q raekomaiyuo yuu andape kalya pyuo karamanale.


\par }{\Q \VS{25}Kamongo embame pyuo nyii.

\par }{\Q Embame namwa pyuo nyepala mondo lao pyuokondanyi nembo karalapa lao jere.


\par }{\BB \par }
{\Q \VS{26}Kamongona kingi lao epelyamo doko Anatumi elyape keta penale.

\par }{\Q Kamongona tembole anda dokona piso emba elyape keta pisale letamano.


\par }{\Q \VS{27}Kamongo doko Anatu ingyuo karamo baame namwa pipya yulu elyape pipya.

\par }{\Q Nakamana kingi raka isa yoko lakao minyarami dokome kanda soo yuu andape kalya pyuo

\par }{\Q kana pyare dokona kenane pyao awali lao pyuo kararami.


\par }{\BB \par }
{\Q \VS{28}Emba nambana Anatu karene dokona kando ange leto.

\par }{\Q Nambame embena yulu wakasa ingyuo penge dupwana lao lamairu ingilyamo.


\par }{\BB \par }
{\Q \VS{29}Kamongo baa keyange ingyuo karo banya mona retenge doko kulisa ingyuo pelyamo dokona

\par }{\Q ange lao karalapape.




\par }\PsalmChap{119}{\SH Kamongona Lowa Mona Nyingi Doko
\par }
{\Q \VS{97}Nambame embena mawa pii dupwa mona nyepala

\par }{\Q yuu peparae kaeya nao suu pyao karo.


\par }{\Q \VS{98}Embena mawa pii doko yuu peparae namba keta silyamo dokona

\par }{\Q dokome nambana yanda pimwai pipya namba nyuo mona palenge inginyi pyambulyamo.


\par }{\Q \VS{99}Nambame embena dopa pinya dapa pinya lao mana lenge dupwa poraiyuo suu pyao minyapu dokona

\par }{\Q mana lenge dupwa pipya mee mende ulipili ingyuo soo karo.


\par }{\Q \VS{100}Nambame embena mawa pii doko kamba laa nao karapala dokome

\par }{\Q akali andapae karaminyi dupwana nambana soo nyingi renge doko andake ingyuo palipyamo karo.


\par }{\Q \VS{101}Emba suu pingi doo minyalana suu pyapala

\par }{\Q Satanena kata dupwa wasinyi nembo karo.


\par }{\Q \VS{102}Emba rangeme namba mana langilini dokome

\par }{\Q embena mawa pii dupwa soo nemba nalyo.


\par }{\Q \VS{103}Embena pii doko nakanju sipunupa

\par }{\Q amburali ipwangena rende dupwa nyuo isa palyuo silyamo.


\par }{\Q \VS{104}Nambame embena lowana soo nyingi renge soo nyipundeme

\par }{\Q kata koo dupwa epe kanda nalyo.


\par }{\SH Kamongona Lowa Doko Kendalimi Kata Kandenge Dopaleko
\par }
{\Q \VS{105}Embena pii doko lambeme pinginyili pyuo namba kata lasaka pingi.

\par }{\Q Dopa pyuo namba pelyono dokona kendali ingyuo namba rao lanyuo penge.


\par }{\Q \VS{106}Nambame embena mana pii rolae doko rape rape lao minyuo yaki nyii naroŋo lao

\par }{\Q pii lalu lao lenge ingyuo andakena palyuo lao retapunu pilyamo.


\par }{\Q \VS{107}Namba kopeta kapeta randa nyilyu dokona

\par }{\Q Kamongo embame namba lete nyero lao lao kaene dokona palyuo pipi.


\par }{\Q \VS{108}Nambana sangyu lao leto pii doko Kamongo embame soo nyepala

\par }{\Q embena mawa pii dokona mana langipi.


\par }{\Q \VS{109}Randa ipyamo dokona mee mona kumapala pyuo karo.

\par }{\Q Embame lowadoko kame see nao pyuo karo.


\par }{\Q \VS{110}Akali koo dupwame nambapa randa jinya puu anga retaminyipape

\par }{\Q nambame embena mawa pii doko kamba laa nalyo.


\par }{\Q \VS{111}Embena mawa pii dupwa namba rangena ingyuo minyuo karalu kararo.

\par }{\Q Mawa pii dupwa nambana monarena raeme kumunginya renge doko ingyuo silyamo.


\par }{\Q \VS{112}Nambame embena mawa pii kuki dupwa rape rape lao minyuo paronopa

\par }{\Q kumarono dokopa otaraŋa lao suu pilyu.


\par }{\SH Kamongona Mawa Pii Dupwa Moko Minyalana Lenge
\par }
{\Q \VS{129}Embena mana pii dupwa kamame wakasa.

\par }{\Q Nambana monarename pii dupwa kamba laa nao karo.


\par }{\Q \VS{130}Embena mana lenge doko pano eŋa papala

\par }{\Q yakara pingi wambu dupwa soo nyingi renge maipinyipa soo karaminyi.


\par }{\Q \VS{131}Nambaembena mawa pii doko ipwa ingyuo nano pipyasa

\par }{\Q suwa ingyuo make make lyepala nanumi kumulyu.


\par }{\Q \VS{132}Embena mona retenge dupwa kando pingi dokosuu pyao

\par }{\Q namba lenge kambu joo sakame kumuo karape.


\par }{\Q \VS{133}Satanena kata dupwame namba nyuo anamasi minyuo isa nembena lao

\par }{\Q baa panda mai naro lalu lao leenyili pyuo mai napipi.


\par }{\Q \VS{134}Wambu namba keta randa jerami dokona kiiramo nyepe.

\par }{\Q Nyerenepa embena mawa pii dupwana rape rape lao piruwale.


\par }{\Q \VS{135}Embame namba eŋa nembapala

\par }{\Q embena lowa dupwa mana langipi.


\par }{\Q \VS{136}Wambu dupwame embena mawa pii doko minya namisa

\par }{\Q nambana ee doko ipwa ingyuo guu lao karapyamo karo.


\par }{\SH Kamongona Mawa Pii Dupwa Katalunji Nembo Lao Palamo
\par }
{\Q \VS{137}Kamongo emba rolaena renge dokona

\par }{\Q embena lowa doko rolaeyako ingyuo silyamo.


\par }{\Q \VS{138}Embena mawa pii kuki ingyuo lapo leene dupwa

\par }{\Q rolae dokona palyuo kapako ingyuo pelyamo.


\par }{\Q \VS{139}Nambana nyisu petenge dupwameemba lapinyi doko sili see nale lamisa

\par }{\Q imbu singi wakasa nyilyu.


\par }{\Q \VS{140}Namba embena lalu lao leene doko angi piraŋa doko

\par }{\Q soo kaepala mona nyuo karo.


\par }{\Q \VS{141}Namba embapa manda daa dokona nakamame namba kando ipyarami ingilya kande.

\par }{\Q Dopa pipyamopape embena mana piikuki ingyuo retenge dupwa yaki nyii nalyo.


\par }{\Q \VS{142}Embena rolaena renge dupwa mee kulisa pao sulu seramopa

\par }{\Q embena lowa dupwa yuu mendepape kyambo ingya nara.


\par }{\Q \VS{143}Namba keta randa renge simbuo sipyamosa mona randame kumulyu.

\par }{\Q Dopa pipunupape embena mawa pii dokome namba rae mainyi pyambulyamo.


\par }{\Q \VS{144}Embena mana langingi yulu dupwa katalunji nembo silyamo.

\par }{\Q Namba singinya renge jerenepa kararole lao pisilyu.




\par }\PsalmChap{121}{\SH Kamongo Namwana Kyawa Minyingi
\par }
{\Q \VerseOne{1}Nambame yuu kyau ketae dorena kandalyo kandelyo.

\par }{\Q Nambana nyisingi doko anjapiso eparase?


\par }{\Q \VS{2}Kamongo yake yuupi wasiyamo doko keta

\par }{\Q nambana nyisingi epara.


\par }{\BB \par }
{\Q \VS{3}Baame emba isa pupili lao suu pyaa napala

\par }{\Q kyawa minyuo kararamo doko lenge rakaro karenge.


\par }{\BB \par }
{\Q \VS{4}Isaraele wambunya kyawa minyingi dokome

\par }{\Q luu pali nao isingi.


\par }{\Q \VS{5}Kamongo baame emba kararene dorena karapala

\par }{\Q emba kyawa minyaro karara.


\par }{\Q \VS{6}Korakama dokopa emba neta randa nao

\par }{\Q kukwa kana raramodokopa dopako pyuo pinya lao pira.


\par }{\BB \par }
{\Q \VS{7}Kamongo baame randa dupwana emba kingi raka lanyi nembo

\par }{\Q kyawa minyara.


\par }{\Q \VS{8}Kamongo baame emba yulu pyuo minyuo papyuo kararene dupwana

\par }{\Q kyawa minyuo karalu karara.




\par }\PsalmChap{122}{\SH Jerusaleme Lakandenge Pii
\par }
{\Q \VerseOne{1}Nakamame namba langyuo,

\par }{\Q Kamongona anda dokona mwua leyaminyi dokopa namba rae maiyu.


\par }{\Q \VS{2}Doko epapu namwa dae angi Jerusaleme kame kambu andakarerena epo karamano.


\par }{\BB \par }
{\Q \VS{3}Jerusaleme taone andake doko elya pyuo pinjingi lyolope yalu pyuo kapa kapa piyaminyi au piro karamo.


\par }{\Q \VS{4}Dopa pyuo piyaminyidokome

\par }{\Q lowana letamo dokona palyuo

\par }{\Q Isaraele rara dupwame

\par }{\Q Kamongo kando ange lala epenge.


\par }{\Q \VS{5}Dake Isaraele wambunya kiŋi dupwame

\par }{\Q wambunya kote pii soo peteyami.


\par }{\BB \par }
{\Q \VS{6}Jerusaleme doko mona kyuu lao seramopa petena lao ateŋa lakamipwape.

\par }{\Q Wambu Jerusaleme mona nyilyaminyi dupwa yuunya amenge doko nao sikya piramo petenale.


\par }{\Q \VS{7}Kana kame andakare dorena mondo lao mona seramo soo

\par }{\Q kiŋinya palenge anda dupwa moŋo see nanale.


\par }{\Q \VS{8}Nambana ree palupi puu minyingipi dupwana reke lao

\par }{\Q Jerusaleme dokona mona kyuu lao seramo pisipwape, leto.


\par }{\Q \VS{9}Kamongo baa dae palyuo karamo dokona lao

\par }{\Q nakamana ee yuupi ipinya lao ateŋa lakalyo.




\par }\PsalmChap{124}{\SH Anatu Baa Banya Wambu Kyawa\newline  Minyuo Karenge
\par }
{\Q \VerseOne{1}Kamongo baa namwa role pyao kara napyali apa pipyali?

\par }{\Q Isaraele wambu dupwame isingi lalapape.


\par }{\Q \VS{2-3}Namwana yanda pimwai dupwame namwa pyalana piyaminyi dokopa

\par }{\Q Anatu namwa pipya role pyao kara nayali doko

\par }{\Q nakamame namwa lenge rao kareyamanopa

\par }{\Q nakamana imbu singi dokome namwa lee rapeta nao goe leyamili.


\par }{\Q \VS{4}Dokopaapunda epo ipwa kama piyamo dokome namwa soo pao

\par }{\Q ipwa dokome namwa yambepyao piyali.


\par }{\Q \VS{5}Ipwa endangi palyuo uu lao epapala namwa nyuo yalupiyasa kumuyamali.


\par }{\BB \par }
{\Q \VS{6}Namwana yanda pimwai dupwa keta pinya lao suu laa nalyamo dokona

\par }{\Q Kamongo baa lakandamanale.


\par }{\Q \VS{7}Nuli nenge akalinya yaka kone makanyi palyingi dokona yaka baa kuinya palipa nao wanjingi dopale ingyuo karamano.

\par }{\Q Kone makami doko petapyasa namwa kiiramo pasi karamano.


\par }{\Q \VS{8}Namwa nyisara doko

\par }{\Q Kamongo yake yuupi wasiya doko keta epenge.




\par }\PsalmChap{126}{\SH Kiiramo Nyinya Lao Ateŋa Lenge Doko
\par }
{\Q \VerseOne{1}Kamongome yuu Sayone dokona namwa lanyuo epeyamo dokopa

\par }{\Q mee kombeyame ingyalya ingyana piya.


\par }{\Q \VS{2}Namwana giyuo giyuo piyamanopape dee kenane pyao rae rae maiyamanopape dokona

\par }{\Q yuu muu menge dupwana sepala namwana lakao

\par }{\Q Kamongo dokome yulu andake doko pyakamilyamo, leyami.


\par }{\Q \VS{3}Ama kinyi kinyi baame yulu andake doko pyakayasa

\par }{\Q namwa ama raeme kumuyama.


\par }{\BB \par }
{\Q \VS{4}Kamongo embame namwaipwa sokwasi doko apundame range epengenyili pyamuli pyuo

\par }{\Q namwa rangena yuunya dee lanyuo ipupi. 

\par }{\Q \VS{5}Dokona lao ee pipya karo ee waingi warapiyami dupwa

\par }{\Q manjo nao karo dokopa rae mainyale.


\par }{\BB \par }
{\Q \VS{6}Wambu ee waingi manjo pao karo dokopa ee pipya manjo peyami dupwa

\par }{\Q angi naomanjo laeyo epo dokopa

\par }{\Q rae maiyuo kenane pyao eparami.




\par }\PsalmChap{127}{\SH Anatunya Yulu Keyange Dokona Lakandamanale
\par }
{\Q \VerseOne{1}Kamongome anda doko pii naramo

\par }{\Q anda pingi akalimi iki sisu lao pirami ramo doko nakamana yulu doko mee ingyuo para.

\par }{\Q Kamongome taone doko kando iso kara nara ramo dokopa

\par }{\Q akali taone iso kararami dupwa mee ingyuo para.


\par }{\Q \VS{2}Kamongo baame mona retenge wambu dupwa kamenge luu palenge dokopa

\par }{\Q nakama yano pilyamo dupwa maingi.

\par }{\Q Dokona suu pyao namwa kukwako sipurao yulu andake pyuo kukwako pao palyuo pyuo kararama doko

\par }{\Q meekopirama ingilyamo.


\par }{\BB \par }
{\Q \VS{3}Wane wanakepe mandenge doko Kamongome mee jilyasa pingi

\par }{\Q nakama namwa elyape keta piso jipyasa pilyamo.


\par }{\Q \VS{4}Akali mende wanyane ingyuo karo wane mandenge dupwa

\par }{\Q yanda singingya kingi dokona yanda kakupi minyaro karenge dopale ingyuo karaminyi.


\par }{\Q \VS{5}Ikinyingi malu yanda kakupi dopale ingyuo mandamo dokome

\par }{\Q yanda pimwai dupwa kote lenge dokona nyuo anamasi minyarami ingya nalyamo dokona

\par }{\Q raemaiyuo karara.




\par }\PsalmChap{130}{\SH Nyisinya Lao Ateŋa Doko
\par }
{\Q \VerseOne{1}Namba randa sepala kata mende see napyasa panya saka napala

\par }{\Q Kamongo emba kee leto.


\par }{\Q \VS{2}Namba ee lao karo doko Kamongo embame sakape.

\par }{\Q Nyisapili lao kyakale leto doko kaleyukupala sepe.


\par }{\Q \VS{3}Embame namwana koo dupwa peparae bukunya pyao reteeli

\par }{\Q apimi kumungi renge doko wanjiyalisi?


\par }{\Q \VS{4}Doko daa ingilyamo dokona embame nyuo kame sakarenepa

\par }{\Q namwa embame lasarene lao suu suu pyao karamanale.


\par }{\BB \par }
{\Q \VS{5}Namba Kamongome banya pii dokona letamodoko kinyi lao sepala

\par }{\Q nyisaramo dokona wangu lakapala isaro karo. 

\par }{\Q \VS{6}Yuu isingi akalimi yuu yangena lao isaro karelyaminyipape

\par }{\Q nambame Kamongo doko epena lao isaro karapu doko

\par }{\Q mee mende andarele ingilyamo.


\par }{\BB \par }
{\Q \VS{7}Nakama Isaraele wambu dupwame Kamongome nakama mona reto karalu karapala

\par }{\Q baa yuu peparae nyisalana rae maipala nyiso karamo dokona

\par }{\Q nakama Kamongo Anatu baa keta pyamalyuo karalapape.


\par }{\Q \VS{8}Baame banya Isaraele wambu dupwa

\par }{\Q nakamana koo dupwana nenge rekya lao nyera.




\par }\PsalmChap{132}{\SH Tembole Anda Dokona Lakandenge
\par }
{\Q \VerseOne{1}Kamongo embame Dapiti baa randa nyuo soo pyuo kareya kande

\par }{\Q doko kame see napipi.


\par }{\Q \VS{2}Baame embapa lao kana minyuo Isaraele wambunya Anatu Porai dokome

\par }{\Q pii porai leyamo doko suu pyao karape.


\par }{\Q \VS{3}Namba anda paowape luu palenge panda paowape


\par }{\Q \VS{4}imambu soo luu palyuo soope pii naro.


\par }{\Q \VS{5}Dopa pyuo pao Kamongo karara yuu dokope

\par }{\Q dee anda Isaraele wambunya Anatu Porai doko palira anda doko maipala dokopa luu palyuo nenge nao kame sero.


\par }{\BB \par }
{\Q \VS{6}Yuu Beteleme dokona Kana Minyuo Lalu Lao Lenge Pii Palenge Bokote doko silyamo dokona leyaminyi siyama.

\par }{\Q Dee yuu Jirimi dokona siyamo dokona kando nyiyama.


\par }{\Q \VS{7}Namwame lao dokopa Kamongona anda dokona mwua leyama.

\par }{\Q Banya petenge isa silyamodorena kingi wapambupi lakao kyaponga pyao misi lama leyama.


\par }{\BB \par }
{\Q \VS{8}O Kamongo, embena Kana Minyuo Lalu Lao Lenge Pii Palenge Bokote dokona embena porainya renge kongwalu ingyuo palamo doko

\par }{\Q tembole anda dokona minyuo epo karalu karape.


\par }{\Q \VS{9}Embena purisi akali dupwa rolae doko anjuku lao pyuo karenale.

\par }{\Q Embena wambu dupwa raeko maiyuo pii porakai lenale.


\par }{\BB \par }
{\Q \VS{10}Embena kendemande akali Dapitipa pii lalu lao lee kande.

\par }{\Q Embena rombo palyisi kiŋi doko mata maiyuo kaeya napipi.


\par }{\Q \VS{11}Embame Dapiti kando pii lalu lao lee

\par }{\Q doko dee range nyii nare ingyara.

\par }{\Q Pii Dapiti kando leene dupwa nambame embena ikinyingi mende kiŋi wasaronopa

\par }{\Q emba karenge alo dokona nakama iso karara, lee.


\par }{\Q \VS{12}Embena ikinyingi dupwame nambana lalu lao lenge pii doko minyuo karo

\par }{\Q dee nambana mawa pii maingi dupwa kamba laa narami ramo

\par }{\Q nakamana ikinyingi dupwa opetayako emba pinginyili pyuo yuu peparae kiŋi ingyuo kararami, lee.


\par }{\BB \par }
{\Q \VS{13}Kamongome yuu Sayone doko rombo palyuo nyepala

\par }{\Q banya anda dokona pinya letamo.


\par }{\Q \VS{14}Yuu dakena namba palyuo karalu kararo.

\par }{\Q Yuu dake nambame iso karalana suu pilyu.


\par }{\Q \VS{15}Nambame yuu Sayone dokona bange yangipyamo karaminyi dokona malu mee mairu.

\par }{\Q Nambame nenge pendewa pupyamo karaminyi dokona mairunupa kapa nao sikya piramo kararami.


\par }{\Q \VS{16}Nambame nakamana purisi dupwa mondo lanyipyambuo piru.

\par }{\Q Banya wambu dupwame rae maiyuo kenane pyao pii ketae palyuo lao kararami.


\par }{\Q \VS{17}Nambame Dapitinya para pyasi mende dae kiŋi wakasa ingyuo karena lao wasaro.

\par }{\Q Wasapala nambana kiŋi rombo palyisi doko dae rapu pyuo karalu karena lao piru.


\par }{\Q \VS{18}Nambame banya yanda pimwai dupwa elya dokome kako pyaramopa karena laro.

\par }{\Q Laronopape banya kiŋi yulu doko ando paramopa mupwa ingyuo karara.




\par }\PsalmChap{137}{\SH Isaraele Wambu Dupwa Karapusi Ingyuo Karo Ee Leyami Pii Doko
\par }
{\Q \VerseOne{1}Yuu Bapilone ipwa pona dupwana piso

\par }{\Q yuu Sayone suu pyao ee lao peteyama.


\par }{\Q \VS{2}Ee lao piso dokopa namwanagita dupwa

\par }{\Q walilyame pusinyai dopale ipwa repeta kareyamo dupwana mee yukunyi palyiyama.


\par }{\Q \VS{3}Namwa karapusi pyao lanyuo epeyami dupwame kenane pyalapa, leyami.

\par }{\Q Nakama rae maimana lapala

\par }{\Q yuu Sayone dokona lao kenane pyalapa, leyami.


\par }{\BB \par }
{\Q \VS{4}Yuu wakale dokona piso apa pyuo Kamongona lao kenane pyaramase?


\par }{\Q \VS{5}Nambame Jerusaleme emba kame sookaeyo laro ramo

\par }{\Q gita dee kamba pyaa nalu nao narowale.


\par }{\Q \VS{6}Nambame emba kando nyilini dokopa rae andake maingiŋi lao dee suu pyaa nao

\par }{\Q kame soo kaeyo laro ramo doko

\par }{\Q kenane pinginyili pyuo paa naoyaki nyuo kaeyaro.


\par }{\BB \par }
{\Q \VS{7}Kamongo embame Jerusaleme wambu anjo nyuo peyami dokopa

\par }{\Q yuu Itome wambu dupwame koo piyami kande doko kame soo kaeya napala suu pyao karape.

\par }{\Q Suu pyao karo dokopa

\par }{\Q nakamame yuu andape lalyuo bolombalo nembena lao lapa pyuo kareyami kande.


\par }{\BB \par }
{\Q \VS{8}Bapilone emba koo keta palyuo pare ingilyamo.

\par }{\Q Embame namwa piinyili pyuo isingi pyakao


\par }{\Q \VS{9}embena wane dupwa nyepala pyao

\par }{\Q kana dupwana piso pyakaramo akali doko rae maiyuo karara.




\par }\PsalmChap{139}{\SH Anatumi Namwa Peparae Soo Oto\newline  Rapu Pingi
\par }
{\Q \VerseOne{1}Kamongo embame namba mondo lao kando soo kaeyapi kandapi.


\par }{\Q \VS{2}Namba pilyu dupwa peparae embame silini.

\par }{\Q Emba kamame nanesa karapalape nambame suu pilyu dupwa soo gisiliniko.


\par }{\Q \VS{3}Nambame yulu angi pilipi panda mee luu palu silini lao kando silini.

\par }{\Q Dee yulu peparae pipunu dupwa embame silini.


\par }{\Q \VS{4}Kamame pii ene laroli dupwa

\par }{\Q dopa larelyamo lao soo oto karene.


\par }{\Q \VS{5}Namba karapunu pisipunu palipunu dusipana embako karo kapa pilini.

\par }{\Q Embena porainya renge dokome namba kyawa minyuo karene.


\par }{\Q \VS{6}Embame namba apiyakale lao soo gisapinyi doko

\par }{\Q nambame soo nyero ingya nalyamo.


\par }{\BB \par }
{\Q \VS{7}Nambame embena imambu dokome silini doko yuu anda mende nee pilyandena papala kanda nalase lao parose?

\par }{\Q Emba anjalapona kara napindena dokona pao yalu pirusi?


\par }{\Q \VS{8}Yake panda pulyuo paroramo dokopa emba dokona karareko ingilyamo.

\par }{\Q Dee kumuo yuu koko paliru ramo dokopa emba dokona karareko ingilyamo.


\par }{\Q \VS{9}Namba neta pyakaenge dorena ingyuo yalu pyuo paronopape

\par }{\Q dee neta yalyingi dorena nanesale ingyuo paronopape


\par }{\Q \VS{10}embame dokonako karo namba nyiso

\par }{\Q lanyuo papiri ingilyamo.


\par }{\Q \VS{11}Nambame iminjingi dokome namba karo dokona nyuo yalu pinya laope

\par }{\Q dee yangenge doko namba karo dokona iminjinya laope larolapuli kapa lapuli.


\par }{\Q \VS{12}Dopa lapuliko doŋo iminjingi doko emba keta iminja nao

\par }{\Q mee korakama ingyaro karamo.

\par }{\Q Iminjingi dokope yangenge dokope emba keta mende ingya nao mee yangenge dopaleko ingilyamo.


\par }{\BB \par }
{\Q \VS{13}Nambana yanenge dokona mende embame wasa naende kara nalyamo

\par }{\Q Embame namba anyinya rombanda dokona kimbu sera sera pyuo inginyi retee.


\par }{\Q \VS{14}Embena kingi lakandapenge dokoko nambame lakandelyo.

\par }{\Q Embame yulu peparae pilini dupwa wambumi kanda nange keyange wakasa dupwa pilini.

\par }{\Q Dupwa nambana mona dokona soo manjo karo.


\par }{\Q \VS{15}Nambana anyinya rombanda dokona nee pyuo andeyonopa

\par }{\Q kuli dupwa kimbu sera sera piyamo dokopa

\par }{\Q embame dokona palene lao soo karee.


\par }{\Q \VS{16}Namba manjapa nayamopa embame kando sii.

\par }{\Q Namba ene ando karo yuu gii kararole dupwa

\par }{\Q wambo embame sepala

\par }{\Q embena buku dokona pyao retee.


\par }{\Q \VS{17}O Anatu, embena suu pingi dupwa nambame randa koo nao soo nyerolyamo.

\par }{\Q Embena suu pingi dupwa mee kuki pyuo ingya nalyamo.


\par }{\Q \VS{18}Nambame yakalao kandaro ramo dokopa ipwa pota kee kana dupwa nyuo isa palyili laro kararami.

\par }{\Q Namba lenge rapala dokopa emba role pyao mee kararoko.


\par }{\BB \par }
{\Q \VS{19}O Anatu, nambame yulu koo pingi dupwa pyapili lao suu pilyu.

\par }{\Q Reke reke karo randa jingi akali dupwame namba wakale karalase lao kaeyamili lao suu pilyu.


\par }{\Q \VS{20}Embena lao pii koo letaminyi.

\par }{\Q Embena kingi doko randa joo mokwalipi letaminyi.


\par }{\Q \VS{21}O Kamongo, emba epe kanda nami dupwa nakama nambame epe kanda nalyo.

\par }{\Q Dee emba kilya kandaminyi dupwa nakama nambame kilya kando karoko.


\par }{\Q \VS{22}Nambame nakama imbumi kumuo

\par }{\Q nambana yanda pimwaiŋi lao soo karo.


\par }{\BB \par }
{\Q \VS{23}Embamenamba makande pyuo kandapala dopa pyuo suu pilini lao kandape.

\par }{\Q Dopa pyuonambana suu pilyu doko kando koto nyepe.


\par }{\Q \VS{24}Namba keta kyambona renge mende palape lao pyapi pyuo kandapala

\par }{\Q lete karalu kararo kata dokonalanyuo papipi.




\par }\PsalmChap{145}{\SH Kenane Lakando Pingi
\par }
{\Q \VerseOne{1}Nambana Anatu emba kiŋi ingyuokarene doko embena yulu andake dupwa nambame lao panaro.

\par }{\Q Nambame embena kingi dokona ange lao karalu kararo.


\par }{\Q \VS{2}Yuu peparae nambame ateŋa lao embapa sangyu lao kararo.

\par }{\Q Nambame embena kingi dokona lakando puu paro.


\par }{\Q \VS{3}Kamongo doko wakasa ingyuo dokome kamame ulipili lakandapengele ingilyamo.

\par }{\Q Baa mupwa wakasa ingilyamo doko mendeme kapa soonyepa nara.


\par }{\BB \par }
{\Q \VS{4}Embame piinyi dupwana wane manjo parami dupwame kaeya nao lao puu pao parami.

\par }{\Q Nakamame embena yulu keyange porai piinyi dupwana polo lamairami.


\par }{\Q \VS{5}Akalimi embena neta renge yulu wakasa dokona lao polo lamairami.

\par }{\Q Dokopa nambame embena yulu keyange dokona suu pyaokondali pyuo kararo.


\par }{\Q \VS{6}Akalimi embena yulu porai dupwana aromepyao laraminyipa

\par }{\Q nambame emba apa pyuo wakasa dokona polo laro ingilyamo.


\par }{\Q \VS{7}Nakamame embena yulu elyape pingi dokona lamaiyuo dokopa

\par }{\Q emba anjiki pingi dokona lao kenane dupwa pyarami.


\par }{\Q \VS{8}Kamongo doko baame mona reto sakame kumuo karenge.

\par }{\Q Waiya lao imbu singi nyii nao meemona reto puu penge.


\par }{\Q \VS{9}Baame wambu lapo iki angi angi lao yulu keyange pii nange.

\par }{\Q Baame wasiyamo dupwa peparae kondome kumuo nyiso karenge.


\par }{\BB \par }
{\Q \VS{10}Wasiinyi dupwa peparaeme Kamongo emba lakandarami.

\par }{\Q Dee embena wambu dupwame emba kando sangyu larami.


\par }{\Q \VS{11}Embame embena kiŋi yulu neta renge dokona lao larami.

\par }{\Q Dee embena poraidokona lao laramiko.


\par }{\Q \VS{12}Dopa pyuo lao dokopa embena yulu andake dokope

\par }{\Q embena isingi yulu neta renge keyange wakasa dokope soo nyeramisa pira.


\par }{\Q \VS{13}Embena isingi yulu doko ota naramopa

\par }{\Q emba kiŋi ingyuo karo puu pare.

\par }{\BB \par }
{\Q Kamongo dokome yulu pira letamo dupwapipala kaenge.

\par }{\Q Banya yulu pilyamo dupwa peparae keyange ingingi.


\par }{\Q \VS{14}Baame randa nyerami dupwa nyiso

\par }{\Q dee isa parami dupwa nyuo minyalyuo pira.


\par }{\BB \par }
{\Q \VS{15}Wasiinyi lete karaminyi dupwame Kamongo emba iki kando karaminyi.

\par }{\Q Dee nenge yano pilyamo dokopa embame nenge maingi.


\par }{\Q \VS{16}Embame kapa naraminyili pyuo maiyuo

\par }{\Q dee nakamana yano pilyamo karenge dupwa sikya pinyi pyambungi.


\par }{\BB \par }
{\Q \VS{17}Kamongo baame yulu pilyamo dupwa rolae dokonako pingi.

\par }{\Q Baa wambunya lao sakame kumuo yulupyakamyuo karenge.


\par }{\Q \VS{18}Wambu dupwame baa keta kulisa palyuo kee letaminyi dupwa peparae keta

\par }{\Q baa repeta karamo.


\par }{\Q \VS{19}Wambu baa ketae pyambungi dupwana yano pilyamo karenge dupwa maingi.

\par }{\Q Baame nakamanaee laminyi doko soo nyepala pyuo nyisingi.


\par }{\Q \VS{20}Mendeme baapa mona retaminyi dupwa peparae nyuo arapunya palyuo

\par }{\Q baapa koo pingi dupwa peparae kokwa sinyi nembo pira.


\par }{\BB \par }
{\Q \VS{21}Nambame yuu peparae Kamongo doko lakandaro.

\par }{\Q Kimbu karenge kata papingi dupwa peparaeme banya kingi poo pyasi dokona lakando karalu karena.




\par }\PsalmChap{148}{\SH Wambupi Bangepe Anatunya Wasisi Dupwa Peparaeme Anatu Lakando Palena
\par }
{\Q \VerseOne{1}Kamongo doko baa lakandamana.

\par }{\Q Yake panda range dupwame

\par }{\Q Kamongo yake ketaerena karamo doko baa lakandalapape.


\par }{\Q \VS{2}Banya aŋala dupwamepe dee aŋala peparae pyaso karaminyi dupwamepe

\par }{\Q baa lakandalapape.


\par }{\BB \par }
{\Q \VS{3}Neta kanapeme baa lakandalapape.

\par }{\Q Dee bui lepo pyuo rao karenge dupwame baa lakandena.


\par }{\Q \VS{4}Yake kamame ketae dorenape

\par }{\Q dee ipwa yake dulurena ketaerena silyamo dokomepe baa lakandena.


\par }{\BB \par }
{\Q \VS{5}Kamongome dopa pyuo pulyinya lao wasiyamo dupwa peparaeme

\par }{\Q Kamongona kingi dokona lakando karena.


\par }{\Q \VS{6}Baame suu pyao wasapala rangena panda wakale wakale dokonako kararami lao maiyamo dokona

\par }{\Q kamba lao panda kareyamo dokona yaki nyii narami ingyaro karamo.


\par }{\Q \VS{7}Isa yuu dakena range dupwame Kamongo lakandalapape.

\par }{\Q Ipwa kotana lenge renge bange andake silyamo dupwamepe kota pete kyuwa dupwamepe Kamongo baalakandalapape.


\par }{\Q \VS{8}Yuu pelepe randake kapape ipwa ase dokope kopape

\par }{\Q porambaiye porai dupwamepe nakama pii laramuli pyuo pingi dupwame baa lakandalapape.


\par }{\BB \par }
{\Q \VS{9}Yuu kyau kuki andakepe

\par }{\Q isa jingi nengelyingi isa dupwape imwa isape

\par }{\Q nakamame Kamongo lakandalapape.


\par }{\Q \VS{10}Anda suwa menape suwa mena rae lengepe

\par }{\Q kimbu kara nange rombame kata papingi kaupi yakape

\par }{\Q nakamame Kamongo lakandalapape.


\par }{\BB \par }
{\Q \VS{11}Kiŋipi mee wambupi kiŋinya ikinyingipi yuu isingi akali dupwamepe

\par }{\Q baa lakandalapape.


\par }{\Q \VS{12}Mapwae parangepe dee andapae wane nyaŋape

\par }{\Q nakama opetae lakandalapape.


\par }{\BB \par }
{\Q \VS{13}Nakama peparaeme Kamongona kingi doko lakandena.

\par }{\Q Banya kingi doko andake wakasa ingilyamo dokona menge dupwa pipya manda manja nalyamo.

\par }{\Q Banya neta renge yulu dokome yake yuupi andake ingyuo silyamo dolapo nyuo isa palyuo silyamo.


\par }{\Q \VS{14}Baame banya Isaraele wambu mona wakasa retenge dupwame

\par }{\Q baa lakando kararami lao porainyi pyambuya.

\par }{\BB \par }
{\Q Kamongo baa lakandamanale.




\par }\PsalmChap{150}{\SH Kamongo Baa Lakandamana
\par }
{\Q \VerseOne{1}Kamongona kingi lakando palena.

\par }{\Q Anatu banya tembole anda dokona piso baa lakandamana.

\par }{\Q Yake dorena banya porai renge palamo dokona lakandamana.


\par }{\Q \VS{2}Banya yulu porai ingyuo piyamo dupwana lakando dokopa

\par }{\Q baa kamame andake wakasa dokona lao lakandamana.


\par }{\BB \par }
{\Q \VS{3}Bikuli poo lao

\par }{\Q rambyalu lao gita pyao baa lakandamanale.


\par }{\Q \VS{4}Baa laikuli pyao mali lyuo

\par }{\Q rambyalu kurulupi lao banya kingi lakandamanale.


\par }{\Q \VS{5}Bange jaa lenge dupwame minyuo kele kalo lao baa lakandamana.


\par }{\Q \VS{6}Yuu muu dupwana wasiyamo piso pelyaminyi dupwa peparaeme Kamongo lakandalapape.

\par }{\BB \par }
{\Q Kamongo baa lakandamana.


\par }